একটি আদর্শ বিদ্যালয় স্বপ্ন তৈরির স্থান। এটি কমিউনিটি ও বিদ্যালয়ের মধ্যে এক সেতুবন্ধ তৈরি করে। স্বপ্ন দেখতে শেখায় শিক্ষার্থীদের কীভাবে তারা জাতীয় জীবনে অবদান রাখবে, কীভাবে মানবতার সেবা করবে। আর তাই এসব প্রতিষ্ঠানে শিক্ষা গ্রহণ পদ্ধতি অন্যান্য যেকোনো প্রতিষ্ঠানের চেয়ে আলাদা ধরনের, বাস্তবতার নিরিখে শিক্ষাদান করা হয়। আমাদের দেশে এ রকম বিদ্যালয় কি আছে? আমরা জানি আমাদের প্রাথমিক শিক্ষা অবৈতনিক ও বাধ্যতামূলক। পঁয়ষট্টি হাজার পাঁচশর মতো রয়েছে আমাদের সরকারি প্রাথমিক বিদ্যালয়, যেখানে পড়াশোনার মান নিয়ে রয়েছে নানা প্রশ্ন, সন্দেহ, আলোচনা, সমালোচনা। আর তাই এগুলোর বিকল্প হিসেবে এবং পাশাপাশি প্রতিষ্ঠিত হয়েছে নানা ধরনের কিন্ডারগার্টেন বিদ্যালয়। কিন্তু এগুলোও কি পারছে মানসম্মত ও বাস্তব শিক্ষা প্রদান করতে? কথায় আছে ইচ্ছে থাকলে উপায় হয়। সে রকমই একটি সরকারি প্রাথমিক বিদ্যালয়ের কথা আমরা আজ জানব। গাইবান্ধার সুন্দরগঞ্জ উপজেলার শিবরাম সরকারি প্রাথমিক বিদ্যালয়। এটি রংপুর থেকে পীরগাছার চৌধুরানী হয়ে কিছুদূর এগোলেই বামনডাঙ্গা রেলওয়ে স্টশন। এর পাঁচ কিলোমিটার পূর্বে গাইবান্ধার বামনডাঙ্গা-সুন্দরগঞ্জ সড়কের ছাইতানতলার ডানদিকে শিবরাম গ্রাম। গত শতাব্দীর গোড়ার দিকে তত্কালীন জমিদার সুনীতিবালা দেবী এখানে একটি প্রাথমিক বিদ্যালয় প্রতিষ্ঠা করেন। গ্রামের নামেই এর নাম। দেশ স্বাধীন হওয়ার পর ১৯৭৩ সালে বঙ্গবন্ধু শেখ মুজিবর রহমান ৩৭ হাজার প্রাথমিক বিদ্যালয়ের জাতীয়করণ করেন, সেই সঙ্গে শিবরাম প্রাথমিক বিদ্যালয়টিও জাতীয়করণ হয়। প্রাথমিক বিদ্যালয়টিই দেশব্যাপী সুনাম কুড়িয়েছে তার অনন্য কিছু বৈশিষ্ট্যের জন্য। নজর কেড়েছে অনেক বিদেশীরও। এটি আমাদের গর্বের বিদ্যালয়। চীন, ফ্রান্স, পাকিস্তান, মার্কিন যুক্তরাষ্ট্র, ব্রিটেন, জাপান, ভারতসহ বিভিন্ন দেশের অসংখ্য প্রতিনিধি বিদ্যালয়টি পরিদর্শন করেছেন। বিশ্বব্যাংকের আবাসিক পরিচালক ফ্রেডরিক টি টেম্পল, ইন্দোনেশিয়ার মজিদ ক্যাবন জাকাতা, জাপানের শিক্ষা বিশেষজ্ঞ তুশিমা বিদ্যালয়টি পরিদর্শন করেন। বিদ্যালয়টি পরিদর্শন করে তিনি লিখেছেন, ‘বাংলাদেশে এমন শিক্ষাপ্রতিষ্ঠান দেখে আমি অভিভূত।’ আমরাও অভিভূত এ কারণে যে আমাদের দেশে একটি সরকারি প্রাথমিক বিদ্যালয় এমন হতে পারে!\nকেন তারা এটি পরিদর্শন করেছেন? কী আছে এখানে?\nসরকারি উদ্যোগে বিদ্যালয়টিতে তৈরি হয়েছে একটি দোতলা পাকা ভবন। এছাড়া স্থানীয় উদ্যোগে নয়টি আধাপাকা ভবন, একটি ইটের ঘর ও একটি টিনশেড ঘর নির্মাণ করা হয়েছে। প্রধান শিক্ষক, সহকারী শিক্ষক ও অফিস কক্ষ পৃথক। প্রথম থেকে পঞ্চম শ্রেণী পর্যন্ত বিদ্যালয়ের শ্রেণীকক্ষ রয়েছে ২০টি। বিদ্যালয়ে মোট ২৫টি টয়লেট, দুটি স্টোররুম, একটি কাপড় ইস্ত্রি করার রুম, তিনটি পানির পাম্প ও পাঁচটি নলকূপ। বিদ্যুৎ না থাকলে বিদ্যালয়ের নিজস্ব জেনারেটর চলে। এ যেন প্রাইভেট কোনো বিশ্ববিদ্যালয়কেও ছাড়িয়ে গেছে। বিদ্যোৎসাহী ব্যক্তিরা এ বিদ্যালয়ের অবকাঠামো সম্প্রসারণে আর্থিক সহায়তা দিয়েছেন কিন্তু প্রধান শিক্ষককে তাদের কনভিন্স করতে হয়েছে। ছাত্র-শিক্ষকরা বিদ্যালয়কেন্দ্রিক সমবায়ী কার্যক্রমের মাধ্যমে বিদ্যালয়ের জন্য উপার্জন করেন, মনে হয় ইউরোপীয় কোনো বিদ্যালয়! প্রাথমিক বিদ্যালয় হয়েও এর রয়েছে ছাত্রাবাস, যেখানে অন্য জেলার শিক্ষার্থীরা পড়তে আসে। আবাসিক শিক্ষার্থীদের জন্য রয়েছে একটি ডাইনিং রুম। প্রতিটি টেবিলে চারটি করে চেয়ার। পর্যায়ক্রমে দশজন শিক্ষক শিশুদের সঙ্গে ছাত্রাবাসেই থাকেন। তারা খাবারও খান শিশুদের সঙ্গে। এ তো দেখছি ক্যাডেট কলেজ! ক্যাডেট কলেজের শিক্ষকরা পর্যায়ক্রমে ডিউটি অফিসার হিসেবে ক্লাসে শিক্ষাদানের বাইরে শিক্ষার্থীদের সার্বিক দায়িত্বে নিয়োজিত থাকেন এবং তাদের সঙ্গে দৈনিক যে পাঁচবার খাবার দেয়া হয় তিনিও শিক্ষার্থীদের সঙ্গে খাবার গ্রহণ করেন। এখানকার ছাত্রাবাসটির নাম দীপশিখা। আলাদা নামকরণ হয়েছে এর বিভিন্ন কক্ষেরও। প্রতিভা, বিকাশ, পল্লবী, উল্কা, মোহনা, মনোরমা বিভিন্ন কক্ষের নাম এ ধরনের আরো বিচিত্র নাম দিয়ে আকর্ষণীয় করা হয়েছে কক্ষগুলোকে। দূর-দূরান্ত থেকে শিক্ষার্থীরা এখানে পড়তে আসে এবং তাদের মন্তব্য হচ্ছে এখানে থাকতে আমাদের কোনো কষ্ট হয় না। কারণ খেলাধুলা, পড়াশোনা ও আনন্দের মধ্য দিয়ে দিনগুলো কেটে যায়। তাছাড়া আপা ও স্যাররা থাকেন সব সময় তাদের সঙ্গে।\nশিশুদের উপযোগী শ্রেণীকক্ষের শিক্ষণীয় ও অর্থবহ নামরকণ বিদ্যালয়টিকে আরো একটি আলাদা বৈশিষ্ট্য দান করেছে। গানে গানে, পাতায় পাতায়, দীপের আলোকে, উর্মিমালা, নয়নের নীড়, মমতার মিলন প্রভৃতি একেকটি শ্রেণীর নামকরণ। একটি ঘরে নদ-নদী, আগ্নেয়গিরি, জলপ্রপাত, বন, মরুভূমি, শহর, বন্দর, গ্রামের প্রতিকৃতি থরে থরে সাজানো। আলোছায়ার ব্যবহারে এগুলোর বাস্তব পরিবেশ ফুটিয়ে তোলা হয়েছে অনেকখানি। বিদ্যালয়ের সব শিক্ষার্থীর প্রিয় এ কক্ষটির নাম ‘ভৌগোলিক’। পাশের উপকরণ কক্ষে আছে বাঘ, ভল্লুক, হরিণ, পাখি, গাড়ি-ঘোড়াসহ বিভিন্ন প্রাণীর মডেল ও নানা ধরনের খেলনা। এ রকম মডেল উপকরণের সংখ্যা এক হাজার। আছে ১০টি গ্লোব ও ৩০টি মানচিত্র। আছে দেশ-বিদেশের বরেণ্য কবি-সাহিত্যিক-বিজ্ঞানী-রাষ্ট্রনেতা প্রমুখের ছবি। রবীন্দ্রনাথ, নজরুল, শরত্চন্দ্র বা সুকুমার সেনকে শিশুরা চিনে ফেলছে এই ছবি দেখেই। ছবি দেখে শেখা মানে তাদের মনের মন্দিরে গেঁথে থাকা। সভা, ইনডোর খেলা, চিত্রাঙ্কন, সংগীত শিক্ষা, চিকিৎসা ও প্রার্থনা করার জন্যও রয়েছে পৃথক পৃথক ঘর। একঘেয়েমি কাটানোর জন্য প্রতিদিন ক্লাসের ফাঁকে ফাঁকে শিক্ষার্থীদের একবার এসব কক্ষে নিয়ে যাওয়া হয়। ছবি ও মডেল দেখিয়ে গল্প বলে শিশুদের নানা বিষয়ে ধারণা দেয়া হয়। শিশুরা এতে ভীষণ মজা পায়। কক্ষগুলো সব শিক্ষার্থীরই খুব প্রিয়। আমাদের শিশুদের জন্য এ ধরনের শিক্ষালয়ই তো প্রয়োজন কিন্তু অন্যত্র আমরা পারছি না কেন? করছি না কেন?\nবিদ্যালয়টির আর একটি অনন্য বৈশিষ্ট্য হচ্ছে মেধাবী, সাধারণ ও দুর্বল তথা সব মানের শিক্ষার্থীরই এখানে ভর্তির সুযোগ রয়েছে। আমরা দেখে থাকি যে আমাদের দেশের তথাকথিত অনেক নামকরা প্রতিষ্ঠান যেগুলোতে ভর্তি পরীক্ষার মাধ্যমে শুধু মেধাবীদের ভর্তি করা হয়, যাতে প্রতিষ্ঠান থেকে তারা ভালো করে প্রতিষ্ঠানের সুনাম অক্ষুণ্ন রাখতে পারে। এসব শিক্ষার্থীর প্রতি প্রতিষ্ঠান কিংবা কর্তৃপক্ষের অবদান কতটুকু? অথচ শিবরাম বিদ্যালয়ে দুর্বল ও সাধারণ শিক্ষার্থীরাও যাতে সমান শিক্ষা লাভ করতে পারে, সেজন্য কয়েকটি শ্রেণীকক্ষ বিশেষভাবে সাজানো হয়েছে। যেমন দুর্বল ছাত্রদের সঙ্গে এক বা দুজন ভালো ছাত্র নিয়ে চারজন ছাত্রের একটি গ্রুপ করা হয়। ভালো ছাত্রটি শিক্ষকের মতোই তার সহপাঠীদের পাঠদান করে। সবলদের সহযোগিতায় দুর্বল শিক্ষার্থীরাও পড়াশোনায় এভাবে এগিয়ে যায়। এ চমত্কার মেন্টরিং কার্যাবলি কি আমাদের খোদ রাজধানীর তথাকথিত নামকরা বিদ্যালয়গুলোয়ও আছে? নেই, এসব প্রতিষ্ঠানে শুধু পাঠ্যবই গেলানো ছাড়া আর কিছু নেই? কিন্তু একটি আদর্শ বিদ্যালয় তো তা হবে না। সেখানে থাকবে সার্বিক শিক্ষার ব্যবস্থা। এখানে দুস্থ ও গরিব শিক্ষার্থীদের কল্যাণে শিক্ষার্থী ও শিক্ষকদের সমন্বয়ে গঠন করা হয়েছে একটি সমবায় সমিতি। সমিতির বর্তমান তহবিলও একটি আশান্বিত পর্যায়ে অবস্থান করছে। এছাড়া রেশম চাষ, সেলাই প্রশিক্ষণ, বৃক্ষরোপণ, হাঁস-মুরগির খামার, গাভী পালন, সমবায় সমিতিসহ বিভিন্ন প্রকল্প গড়ে তোলা হয়েছে। আবাসিক ছাত্ররা নিজেদের সমবায় দোকান থেকে বই-খাতা, কলম-পেনসিল, সাবানসহ প্রয়োজনীয় জিনিস কিনে থাকে।\nবিদ্যালয়টির সার্বিক কর্মপরিকল্পনা সুষ্ঠুভাবে সম্পন্ন করা ও সাফল্যের ধারাকে আরো এগিয়ে নেয়ার জন্য বিদ্যালয় ব্যবস্থাপনা কমিটির পাশাপাশি শিক্ষক-অভিভাবক সমিতি, উপদেষ্ট পরিষদ, ছাত্রাবাস ব্যবস্থাপনা পরিষদ, নিরীক্ষা পরিষদ, কল্যাণ সমিতি ও সমবায় সমিতি পরিচালনা কমিটি রয়েছে। কমিটিগুলো বিদ্যালয় ব্যবস্থাপনা কমিটির তত্ত্বাবধানে পরিচালিত হয়।\nশিক্ষার্থীদের পাঠ্য বিষয়ের বাইরেও পারিবারিক ও সামাজিক নানা বিষয়ে সচেতন করে তোলা হয়। এর মধ্যে আছে পানি বিশুদ্ধকরণ, খাবার স্যালাইন তৈরি, বাড়িতে স্যানিটেশন ব্যবস্থা, পাঁচটি ব্যাধি থেকে রক্ষায় শিশুদের টিকা গ্রহণ, শোভাযাত্রার মাধ্যমে এলাকাবাসীকে উদ্বুদ্ধকরণ প্রভৃতি। ১৫ দিন পরপর শিক্ষার্থীরা শিবরামসহ পার্শ্ববর্তী বৈদ্যনাথ ও ফতেখাঁ গ্রামে শোভাযাত্রা করে নানা বিষয় সচেতন ও উদ্বুদ্ধ করে। তারা গ্রামে গ্রামে স্যানিটেশন ও খাবার স্যালাইনের উপকারিতা নিয়ে নাটকও করে। যে কাজগুলো বিশ্ববিদ্যালয়ের শিক্ষার্থীদের করার কথা ছিল সেগুলো দেখছি এ অজপাড়াগাঁয়ের এক প্রাথমিক বিদ্যালয় করছে তাদের একজন স্বপ্নের কারিগর প্রধান শিক্ষক থাকার কারণে।\nশিক্ষার্থীদের উন্নয়নে ‘সমন্বয় পদ্ধতি’ বলে এখানে একটি উল্লেখযোগ্য বিষয় চালু রয়েছে। এটি হচ্ছে শিক্ষক ক্লাসে যদি বুঝতে পারেন অনেক শিক্ষার্থী পড়া বুঝতে পারছে না, তাহলে তিনি বিষয়টি ম্যানেজিং কমিটিকে জানান। তারপর শিক্ষক-পরিচালক মিলে একটি সমাধান বের করে সেভাবে শিক্ষার্থীদের পড়ানোর ব্যবস্থা করেন। সপ্তাহে একদিন বসে বৈঠকি আসর। শিশুরা ছোট ছোট দলে ভাগ হয়ে মাঠে মাদুরে বসে, পাঠ্যপুস্তকের বিভিন্ন বিষয় নিয়ে আড্ডার ছলে আলোচনা হয়। কবিতাগুলো গানের সুরে কিংবা অভিনয়ের মাধ্যমে উপস্থাপন করা হয়, যেন কঠিন বিষয়গুলোয়ও তারা আনন্দ পায়। যেসব শিক্ষার্থী অমনোযোগী তাদের জন্য রয়েছে আরেকটি পদ্ধতি। যেমন শিশুটি যা করতে ভালোবাসে তার মাধ্যমেই পাঠ্য বিষয়টিকে আত্মস্থ করানো হয়। এভাবে শিশুটি একসময় স্বাভাবিক পড়ালেখায় অভ্যস্ত হয়ে ওঠে। একে বলা হয় ‘আদর্শ পদ্ধতি’। শিশুদের সুপ্ত প্রতিভার বিকাশ ঘটাতে তিন মাস পরপর দীপশিখা নামের একটি দেয়াল পত্রিকা প্রকাশ করা হয়। এতে শিক্ষার্থীদের লেখা গল্প, কবিতা, কার্টুন, ছবি স্থান পায়। মাঝে মাঝে বিশেষ সংকলনও প্রকাশ করা হয়। বিশিষ্ট লেখকদের গল্প, উপন্যাস, ছড়া, জীবনী, শিক্ষামূলক বই পাঠাগারে পড়ার সুযোগ রয়েছে। কোমলমতি শিশুরা যাতে প্রকৃতির সাহচর্যে বেড়ে উঠতে পারে, সেজন্য ৮০০ ফলদ, কাঠ ও ঔষধি গাছ লাগানো হয়েছে। স্কুলটির প্রশাসনিক ভবনের সামনে রয়েছে একটি ফুলের বাগান।\nশিবরাম গ্রামের ছয় বছরের উপরে শিশুদের স্কুলে ভর্তির হার শতকরা ৯৯ ভাগ। বেশির ভাগ শিক্ষার্থীই ওই গ্রামের। বাকিরা আশপাশ কয়েকটি গ্রামের। বিভিন্ন জেলা থেকে আসা শিক্ষার্থী প্রায় দুইশর মতো, যারা ছাত্রাবাসে অবস্থান করে। এ বিদ্যালয় থেকে বের হওয়া শিক্ষার্থীরা অনেকেই ক্যাডেট কলেজসহ দেশের বিভিন্ন নামকরা প্রতিষ্ঠানে ভর্তি হওয়ার সুযোগ পায়। বিদ্যালয়টিতে সরকার অনুমোদিত এগারোজন শিক্ষকের সঙ্গে অতিরিক্ত ৫০ জন শিক্ষক-শিক্ষিকা বেসরকারিভাবে কর্মরত আছেন। কর্মচারী ২৩ জন। প্রতি মাসে বাড়তি ব্যয় লক্ষাধিক টাকা। আবাসিক শিক্ষার্থীদেরও মাসিক ফি ১ হাজার ৮০০ টাকা। এ অর্থ এবং বিভিন্ন উপার্জনমুখী প্রকল্পের আয় থেকে বেসরকারিভাবে নিয়োগকৃত শিক্ষক-কর্মচারীদের বেতন-ভাতার ব্যবস্থা হয়ে থাকে।\n১৯১৬ সালে প্রতিষ্ঠিত হয়। সুন্দরগঞ্জ উপজেলায় অবস্থিত এ বিদ্যালয়টি তার বিশেষ বৈশিষ্ট্যের কারণে বাংলাদেশের সর্বশ্রেষ্ঠ প্রাথমিক বিদ্যালয় হিসেবে স্বীকৃতি পেয়েছে। ১৯৮৫ সালে এ প্রতিষ্ঠানের প্রধান জাতীয় পর্যায়ে শ্রেষ্ঠ প্রধান শিক্ষক নির্বাচিত হন। ২০০২ সালে বিদ্যালয়টি জাতীয় পর্যায়ে শ্রেষ্ঠ প্রাথমিক বিদ্যালয় নির্বাচিত হয়। আবাসিক-অনাবাসিক মিলিয়ে মোট ১২৩২ জন ছাত্রছাত্রী পড়াশোনা করছে এ বিদ্যালয়ে। বিদ্যালয়টির পরিপাটি পরিবেশ, সুশৃঙ্খল পরিচালন, শিশুদের জন্য আকর্ষণীয় শিখনপদ্ধতি ও শিক্ষা উপকরণের সমাবেশ, শিক্ষার মান, পাঠক্রমের অতিরিক্ত প্রতিভা বিকাশের অনুকূল সাংস্কৃতিক-সামাজিক কার্যক্রম ইত্যাদির জন্য শুধু জাতীয় পুরস্কারই পায়নি, বিদ্যালয়টি আন্তর্জাতিক বিভিন্ন সংস্থারও নজর কেড়েছে। ১৯৯০ সালে এ বিদ্যালয়টি নিয়ে ইউনিসেফ ‘আওয়ার স্কুল’ নামে এর পরিচিতি ছাপিয়ে প্রকাশ করে। এটি দেশের বিভিন্ন স্কুলে পাঠানোর পর বিভিন্ন এলাকা থেকে অভিভাবকরা এ বিদ্যালয়ে যোগাযোগ করতে থাকেন। বিদ্যালয়টির সাফল্যগাধা এখন বহির্বিশ্বেও পরিচিত। এমন এক স্বপ্ন বাস্তবায়নকারীকে জাতি হিসেবে কতটা মূল্যায়ন করেছি, সেটি আমাদের ভেবে দেখতে হবে।\nপ্রাথমিক শিক্ষায় অনন্য দৃষ্টান্ত স্থাপনকারী এ বিদ্যালয়ের প্রধান শিক্ষক নুরুল আলম। ১৯৮৪ সালে এ বিদ্যালয়ের প্রধান শিক্ষক হিসেবে তিনি যোগদান করেন। তার মনের মধ্যে ঘুমিয়ে থাকা স্বপ্নকে বাস্তবে রূপ দেয়ার কাজে লেগে পড়েন। তাঁর মেধা ও শ্রম এবং সৃষ্টিশীলতা, বিভিন্ন আধুনিক ও বিজ্ঞানসম্মত শিক্ষণ পদ্ধতির প্রয়োগে একটি অজপাড়াগাঁয়ের একেবারে সাধারণ মানের প্রাথমিক বিদ্যালয় রূপান্তরিত হয়ে সাফল্যের উচ্চ শিখরে আরোহণ করেছে। ১৯৯১ সালে ইউনিসেফ বিদ্যালয়টিকে শ্রেষ্ঠ বিদ্যালয় হিসেবে স্বীকৃতি দেয়। ১৯৯৬ সালে বিদ্যালয়টি জাতীয় পর্যায়ে শ্রেষ্ঠত্ব অর্জন করেছে। ২০০০ সালে জাতীয় পদক লাভ করে বিদ্যালয়টির ম্যানেজিং কমিটি। বিদ্যালয়টির শিক্ষার্থীদের সমবায় সমিতিও বিভাগীয় পর্যায়ে শ্রেষ্ঠত্ব অর্জন করেছে। আমার একেক সময় মনে হয়, মাধ্যমিক বিদ্যালয় ও কলেজ দূরে থাক আমাদের বিশ্ববিদ্যালয়গুলো কী করছে? বিশেষ করে রাষ্ট্রীয় অর্থে যেসব বিশ্ববিদ্যালয় চলে সেগুলোতেও আমরা এ ধরনের সৃষ্টিশীল কার্যাবলি খুব কমই দেখতে পাই। আমরা আরো দেখি শিক্ষা বিভাগের কত শত কর্মকর্তা বিদেশে যান বিভিন্ন নামে, বিভিন্নভাবে। কী তারা শিখে আসেন? কী করেছেন দেশের অবহেলিত শিক্ষাপ্রতিষ্ঠানগুলোর জন্য? কত বিশ্ববিদ্যালয় ও কলেজের শিক্ষকরা উচ্চশিক্ষার জন্য বিদেশে যান, জানি না তারা কে কতটা অবদান রাখতে পারছেন আমাদের শিক্ষার প্রকৃত উন্নয়নে। আর এ নুরুল আলম তিনি তো বাইরের কোনো দেশ থেকে এসব দেখে এসে সেগুলো বাস্তবায়ন করেননি। নিজের মেধা, বুদ্ধি, একাগ্রতা, ঐকান্তিক প্রচেষ্টা, কঠোর পরিশ্রম ও সততার বলে আজকে একটি সরকারি প্রাথমিক বিদ্যালয়কে এ পর্যায়ে নিয়ে এসেছেন। এ উদাহরণ আমরা ক’জন সৃষ্টি করতে পেরেছি?\nমাছুম বিল্লাহ: ব্র্যাক শিক্ষা কর্মসূচিতে কর্মরত


কীভাবে RIC ফাইল কে পিডিএফে কনভার্ট করবেন? - PDF24\nকীভাবে RIC ফাইল কে পিডিএফে কনভার্ট করবেন?\nপেইজটি ব্যাখ্যা করে কীভাবে আপনি PDF24 Creator ব্যবহার করে কীভাবে RIC ফাইল কে পিডিএফে কনভার্ট করবেন। এই কনভার্সন পদ্ধতিটি খুবই সহজ ও ফ্রি। PDF24 CREATOR আপনার জন্য একটি PDF Printer ইন্সটল করে দেয় যা .ric ফাইলকে প্রিন্ট করে যাতে করে আপনি ফাইলটি পিডিএফে কনভার্ট করতে পারেন।\nRICকে পিডিএফে কনভার্ট করতে আপনার কি প্রয়োজন এবং কীভাবে আপনি RIC ফাইলকে পিডিএফে কনভার্ট করবেন।\nRICএই ধরণের ফাইল বা .ric ফাইলকে পিডিএফ প্রিন্টারের সাহায্যে খুব সহজেই পিডিএফে কনভার্ট করা যায়।\nএইভাবে, আপনি প্রিন্ট করা যায় এমন যেকোন ফাইলের পিডিএফ ভার্সন তৈরি করতে পারেন। শুধু যেকোন রিডারের সাহায্যে ফাইলটি ওপেন করুন, "প্রিন্ট" বাটনে ক্লিক করুন, Virtual PDF Printer নির্বাচন করুন এবং "প্রিন্ট" এ ক্লিক করুন। আপনার যদি RIC ফাইলের রিডার থাকে এবং সেটি প্রিন্ট করা যায়, তবে আপনি সেটিকে পিডিএফ এ কনভার্ট করতে পারবেন।\nএই পেইজ থেকে PDF24 PDF Printer ডাউনলোড করা যাবে। "ডাউনলোড" বাটনে ক্লিক করুন এবং পিডিএ তৈরিকারী ডাউনলোড করুন। সফটওয়্যারটি ইন্সটল করুন। ইন্সটল করার পর আপনি একটি নতুন প্রিন্টার পাবেন যা উইন্ডোজ সিস্টেমে রেজিস্টার্ড এবং আপনি এটি ব্যবহার করে .ric ফাইল বা প্রিন্টযোগ্য যেকোন ফাইল কে পিডিএফে কনভার্ট করতে পারবেন।\nওপেন করতে পারে এমন একটি রিডার দিয়ে .ric ফাইলটি ওপেন করুন।\nRIC ফাইলকে পিডিএফে কনভার্ট করার বিকল্প উপায়\nPDF24 বেশ কিছু অনলাইন টুল সরবরাহ করে যা ব্যবহার করে পিডিএফ ফাইল তৈরী করা যায়। সমর্থিত ফাইলগুলো অথবা RIC ফাইলটি সমর্থিত হয়। এই কনভার্টার সার্ভিসটির বিভিন্ন ইন্টারফেস রয়েছে। এদের মধ্যে দুটি হল\nPDF24 Online PDF Converter পিডিএফে কনভার্ট করা যায় এমন অনেক ফাইল সমর্থন করে। আপনি যেই RIC ফাইলটি পিডিএফ এ কনভার্ট করতে চান তা বাছাই করুন, "রূপান্তর" বাটনে ক্লিক করুন এবং আপনার ফাইলের একটি পিডিএফ ভার্সন পান।\nএছাড়াও একটি PDF24 ই-মেইল কনভার্টার রয়েছে যা ব্যবহার করে ফাইলকে পিডিএফে কনভার্ট করা যায়। Email PDF Converter সার্ভিসে ই-মেইল করুন, আপনার RIC ফাইলটি সংযুক্ত করুন, এবং কিছু সময় পর আপনি ফেরত পাবেন ফাইলটির একটি পিডিএফ ভার্সন!\nRIC ফাইল সম্পর্কে আরও তথ্য যা আপনাকে একটি যথাযথ রিডার খুঁজে পেতে সাহায্য করবে যাতে করে আপনি পিডুএফ প্রিন্টারে ফাইলটি সহজেই প্রিন্ট করতে পারেন।\nফাইল এক্সটেনশানঃ .ric\nDLL ➜ PDF OCR text recognition PDF Digital Paper Creating PDF files online DSP ➜ PDF Extract images from PDF PDF Word Converter HPF ➜ PDF Convert documents to PDF PB ➜ PDF


হরতালে হাঁসফাঁস ৩২ মাদ্রাসা শিক্ষার্থীর ! - parbatyachattagram.com\nনীড় পাতা » পাহাড়ের সংবাদ » হরতালে হাঁসফাঁস ৩২ মাদ্রাসা শিক্ষার্থীর !\nনভেম্বর ১২, ২০১৩, ৭:৪৭ অপরাহ্ন\tপাহাড়ের সংবাদ, রাঙামাটি 13 বার পড়া হয়েছে\nরাঙামাটির লংগদু এবং নানিয়াচরের মাদ্রাসা শিক্ষার্থী তারা। সেখানে পরীক্ষা কেন্দ্র না থাকায় জেডিসি পরীক্ষা দিতে রাঙামাটি এসে বাসা ভাড়া নিয়ে সেখানে থেকেই পরীক্ষা দেয় তারা। প্রতিবছরই এইভাবে পরীক্ষা দিয়ে আসছে তাদের পূর্বসুরিরাও। কিন্তু এবার বিধিবাম। হরতালের কারণে বাসা ভাড়া আর থাকা খাওয়া নিয়ে বিপাকে পড়েছে দুই উপজেলার ৩২ শিক্ষার্থী। দরিদ্র পরিবারের এইসব শিশু শিক্ষার্থীর অভিভাবকদের পক্ষে কঠিন হয়ে পড়েছে নির্ধারিত সময়ের চেয়েও বেশি সময় অবস্থান করার খরচ বহন করা।\nএদের মধ্যে লংগদু উপজেলার ভাসান্যাদম গাউছিয়া তৈয়বিয়া তাহেরিয়া সুন্নিয়া দাখিল মাদ্রাসার ৪ জন এবং নানিয়ারচর উপজেলার ইসলামপুর মাদ্রাসা থেকে এসেছে ২৮ জন ছাত্র-ছাত্রী। এসব শিক্ষার্থীদের অভিভাবকদের অধিকাংশই দিনমজুর ও খেটে খাওয়া মানুষ। চরম আর্থিক দৈন্যতার মাঝেও নিজের ছেলে-মেয়েদের পড়ালেখা করানোর স্বপ্ন দেখেন বলেই নিজের চরম কষ্টে যে রোজগার হয়,তা দিয়ে সংসারের ভরনপোষনের পাশাপাশি আদরের সন্তানকে উচ্চ শিক্ষিত করার আকাক্সক্ষায় পড়াশুনা করাচ্ছেন। আর এসব কোমলমতি শিক্ষার্থীদের পরীক্ষার জন্য তাদের অভিভাবক যে টাকা বরাদ্দ রেখেছেন তা এখন বেড়ে দ্বিগুন নাকি তিনগুন হচ্ছে তা ধারণাও করতে পারছেনা কেউই।\nভাসান্যাদম থেকে আসা শিক্ষার্থীদের তত্ত্বাবধায়ক মাওলানা ওমর ফারুক জানান, বিশদিনের বাসা ভাড়া ও খাওয়ার জন্য প্রত্যেক শিক্ষার্থীর বিপরীতে তিন থেকে সাড়ে তিন হাজার টাকা বাজেট করা হয়। কিন্তু হরতালের কারণে পরীক্ষা শুরুর দুইদিন আগেই তাদের নিয়ে রাঙামাটি আসতে হয়েছে। বারবার হরতালের কারণে পরীক্ষা পেছানোও হচ্ছে এবং অতিরিক্ত সময় থাকতে হবে। এতে করে প্রত্যেক শিক্ষার্থীদের খরচও বেড়ে যাচ্ছে। অথচ যেসব শিক্ষার্থী এসেছে তাদের পরিবারের আয় অত্যন্ত সীমিত। খেটে খাওয়া এসব অভিভাবকদের সাধ্য নেই সন্তানের জন্য বাড়তি টাকা দেয়ার। সামনে যদি হরতালের কারণে আবারো পরীক্ষা পেছানো হয় তবে টাকার জন্য তাদের অনেকের পরীক্ষা দেয়া হবে কিনা সন্দেহ। কারণ পরিবারের সাধ্য নেই বাড়তি টাকা দেয়ার।\nএকই কথা বললেন নানিয়ারচর ইসলামপুর ইসলামিয়া মাদ্রাসার সুপার। তিনি জানান, পরীক্ষার্থীদের পরিবারের উপার্জনকারী সদস্যরা কেউ কৃষক, কেউ দিনমজুর। এরা প্রত্যেকেই খেটে খাওয়া মানুষ। হরতালের কারণে শিক্ষার্থীদের একদিন আগেই রাঙামাটি শহরে নিয়ে আসতে হয়। এখন পরীক্ষা পেছানোর কারণে তাদের থাকা-খাওয়ার খরচও বেড়ে যাচ্ছে। বুঝতে পারছি না পরিবার কিভাবে এ খরচ বহন করবে।\nথাকা ও খাওয়ার খরচ বেড়ে যাওয়ার কারণে এ দুই মাদ্রাসার ৩২শিক্ষার্থীর কতজন শেষ পর্যন্ত পরীক্ষা চালিয়ে যেতে পারবেন সেই চিন্তায় অস্থির তাদের তত্ত্বাবধায়করাই। শংকা হরতালের কারণে যদি ঝড়ে যায় কোন শিক্ষার্থীর শিক্ষাজীবন ! অসহায় এই শিক্ষার্থীদের নিয়ে বিপাকে পড়া মাদ্রাসা সুপার এবং তত্ববধায়ক অসহায় ও দরিদ্র এই শিক্ষার্থীদের জন্য চাইলেন প্রশাসনের মানবিক সহযোগিতাও।\nপ্রসঙ্গত, গত ৪ নভেম্বর থেকে জুনিয়র স্কুল সার্টিফিকেট পরীক্ষা শুরু হওয়ার কথা থাকলেও হরতালের কারণে তা পিছিয়ে যায়। পরবর্তিতে বন্ধের দিনে পরীক্ষা অনুষ্ঠিত হয়। এরপর রবিবার থেকে আবারো ৮৪ ঘন্টার হরতাল শুরু হলে আবারো পরীক্ষা পেছানো হয়। এভাবে বারবার হরতাল দেয়া হলে শিক্ষাজীবন বিপন্ন হওয়ার শংকার কথা জানালেন শিশু শিক্ষার্থীরাও।\nআগের সংবাদটি পড়ুন রাঙামাটিতে জগদ্ধাত্রী পূজা ও মহানামযজ্ঞ শুরু\nপরের সংবাদটি পড়ুন লক্ষীছড়িতে অস্ত্রসহ ২ জনকে আটক করে পুলিশে দিয়েছে জনতা


সিটিং নামের চিটিং হইতে সাবধান!! | blog.bdnews24.com - pioneer blog for citizen journalism in bangladesh\nসিটিং নামের চিটিং হইতে সাবধান!!\nরবিবার ০৪ অক্টোবর ২০১৫, ০৭:২৬ অপরাহ্ন\nঈদের আমেজ শেষ হতে না হতেই, রাজধানীর কর্মজীবি মানুষগুলোর আবার গ্রাম থেকে নগরমুখী ফিরেচলা। গত কয়েকদিনের শান্ত শহরটি যেন আবার তার প্রাণ চঞ্চলতা ফিরে পেতে শুরু করেছে। সবুজ-শ্যামল গ্রামের আবাহনে কিছুটা সময়ের জন্য প্রশান্তির দোলা পেয়ে থাকলেও ফিরতে হচ্ছে ইট-পাথরে ঘেরা যান্ত্রিক নগরীতে। এমনি সময়, শহরের লোকাল সার্ভিসগুলোর অপ্রতুলতা এবং তাদের সিটিং সার্ভিস নামক বাড়তি ভাড়া আদায়ের চিটিং কর্মকান্ডের শিকারে- ভোগান্তিতে নগরবাসী।\nসাম্প্রতিক গণ-পরিবহণের ভাড়া বাড়ার বিষয়টিকে পুঁজি করে, কিছু অসাধু চক্র বিআরটিএ এর ১৬ সেপ্টেম্বর ২০১৫ এর প্রজ্ঞাপন অনুসারে নির্দেশিত ভাড়ার চার্টের- ভাড়ার পরিমাণগুলো নিজেদের মতো করে বাড়িয়ে দিয়ে সীল মোহর ও সহি স্বাক্ষর জাল/নকল করে অসদুপায়ে প্রায় হুবহু আরেকটি ভাড়ার চার্ট বানিয়ে- তা বাসে প্রদর্শন করে প্রতারণার সামিল হয়েছেন, যা ১লা অক্টোবর ২০১৫ থেকে কার্যকর বলে কতিপয় পরিবহণ শ্রমিকদের দাবী।\nউপরে সংযুক্ত ছবি দুটি- আজ সকালে অফিসপানে যাওয়ার পথে বলাকা সার্ভিসের একটি গাড়ী থেকে সংগ্রহ করেছিলাম। প্রথমে লাল কালিতে লেখা ভাড়ার তালিকাটি দেখে বেশ স্তম্ভিত হই!! বাসের কন্ডাক্টরকে এ বিষয়ে প্রশ্ন করলে উত্তরে বলেন, “ভাড়া কি আমরা বাড়াইছি, সামনে টাঙ্গানো আছে দেখেন।” কৌতুহল বশতঃ মূলত বাসের পেছন থেকে সামনে এসে উক্ত টাঙ্গানো চার্টটির ছবি (২য় টি) তুলেছিলাম, কিন্তু এর দুটিতেই অধিকাংশ ক্ষেত্রে এত দক্ষতার সাথে ভাড়ার পরিমাণের মিল রাখা হয়েছে তাতে জনসাধারণের বোঝার কোন কায়দা আছে বলে মনে হয়না।\nএবার আসুন নিচে সংযুক্ত আরেকটি ভাড়ার চার্টের প্রসঙ্গে, যা অদ্যই বলাকা সার্ভিসের অন্য আরেকটি গাড়ী থেকে সংগ্রহ করা হয়েছিল। সম্মানিত পাঠক, আপনারা একটু ছবি দুটি লক্ষ্য করলেই পরিষ্কার হবেন- ব্যাপারটি আসলে কি ঘটেছে?\nতবে না, পাঠক- এত প্রমাণসহ আলোচনার পরও আপনি একটি ব্যাপারের এখনো সত্যতা খুঁজে পাননি বটে যে, কোন চার্টটি আসল বা কোন চার্টটি নকল? শুধু এইটুকু বুঝতে পেরেছেন যে, বিআরটিএ’র বরাত দিয়ে করা দুটি চার্টের ভাড়ার হার এক নয় বা ভিন্ন রকম। আপনাদের মতো আমিও সত্যিই এরকম সন্দেহের চিতায় আগুন জ্বালাতে জ্বালাতে বিআরটিএ’র ওয়েবসাইটে প্রবেশ করে নিচের চিত্রটি দেখে এতক্ষণে ক্ষান্ত হয়েছি।\nসম্মানিত পাঠক, ক্ষান্ত আমি হয়েছি বটে- শান্ত যে পারিনি হতে। তাই, এ ধরণের প্রতারণার হাত হতে নগরবাসীকে রক্ষা করতে সরকারী নজরদারীর জরুরী প্রয়োজন বলে আমি মনে করি।\nট্যাগঃ: অভিনব প্রতারণা প্রতারক চক্র প্রতারণা প্রতারণার শিকার মানবাধিকার মানবাধিকার কমিশন\nরবিবার ০৪অক্টোবর২০১৫, অপরাহ্ন ১০:২৬\nযিনি বা যারা এ বিষয়ে লক্ষ্য রাখবেন বা আমাদেরকে বাঁচাবেন তারা অনেকেই বাস মালিক যার মধ্যে রয়েছেন বিআরটিএ’র অসাধু কর্মকর্তা-কর্মচারী, বিভিন্ন বাহিনীর চাকুরীরত এবং অবসরপ্রাপ্ত নানা পর্যায়ের নিম্ন ও উচ্চপদস্থ ব্যাক্তিবর্গ, বেশ কিছু আছেন মন্ত্রী – এমপি অথবা তাদের অতি নিকট আত্মীয়। বিশ্বাস না হয়, খোঁজ নিয়ে দেখেন। আপনি, আমি এবং আমরা “মফিজ”।\nঅত্যন্ত সময়পযোগী এবং অকাট্য প্রামানাদি সহ এই পোষ্ট কুম্ভকর্নদের ঘুম ভাংগাবে না।\nমঙ্গলবার ০৬অক্টোবর২০১৫, পূর্বাহ্ন ১০:৩৭\nহুম….!!! এসব দুষ্ট চক্রের লোকদের কাছে আপনার মন্তব্যটি শুনতে অপ্রিয় হলেও একেবারে সঠিক কথাটিই বলেছেন। কিন্তু, এভাবে আর কতকাল প্রতিটি ক্ষেত্রে মফিজ বনে দূর্নীতির আখড়ার সামনে নীরব দর্শকের অভিনয় করবো?? আসুন- সবাই মিলে ঐক্যবদ্ধ হই।


২৬ মে ২০২০, ১৫:৪৯\nআপডেট: ২৮ মে ২০২০, ১২:৫৮\nসুযোগ পেলে শহীদ আফ্রিদিকে খোঁচা দিতে যে গৌতম গম্ভীর ছাড়বেন না সেটা জানা কথাই। খেলোয়াড়ি জীবনে শুরু হওয়া এই দুই ক্রিকেটারের সাপে নেউলে সম্পর্কটা এখনো সে রকমই আছে। সুযোগ পেলেই হলো—একজন নেমে পড়েন আরেকজনের সমালোচনায়।\nতবে ভারত এবং দেশটির প্রধানমন্ত্রী নরেন্দ্র মোদির বিরুদ্ধে কথা বলায় আফ্রিদির সমালোচনায় গম্ভীরের সঙ্গে কণ্ঠ মিলিয়েছেন হরভজন সিং, যুবরাজ সিং আর সুরেশ রায়নারাও। ভারত-বিরোধী কথা বলায় এবার আফ্রিদিকে ধুয়ে দিয়েছেন পাকিস্তান জাতীয় দলে তাঁর সাবেক সতীর্থ দানিশ কানেরিয়াও।\n'দ্বিমুখী'—আফ্রিদিকে এই অপবাদ দিয়েছেন পাকিস্তানের হয়ে ৬১টি টেস্ট খেলে ২৬১ আর ১৮টি ওয়ানডে খেলে ১৫ উইকেট নেওয়া সাবেক স্পিনার। ইংল্যান্ডের কাউন্টি ক্রিকেটে স্পট ফিক্সিং করার দায়ে ক্রিকেটে আজীবন নিষিদ্ধ কানেরিয়া ইন্ডিয়া টিভিকে বলেছেন, 'যে কোনো বিষয় নিয়ে কথা বলার আগে আফ্রিদির আগে ভাবা উচিৎ। সে যদি রাজনীতিতে যোগ দিতে চায় তাহলে ক্রিকেটের সঙ্গে সম্পর্ক চুকিয়ে ফেলতে হবে।'\nএখানেই থামেননি কানেরিয়া। এরপর বলেছেন, 'একজন রাজনীতিকের মতো কথা বলতে হলে আপনাকে ক্রিকেট থেকে দূরে থাকা উচিৎ। এই ধরনের বক্তব্য শুধু ভারতেই নয়, পুরো বিশ্বেই পাকিস্তানের ক্রিকেটের নেতিবাচক ভাবমূর্তি তৈরি করে।'\nএটুকু বলে থেমে গেলেও হতো। এরপর তো আফ্রিদিকে দ্বিমুখী বলে অপবাদই দিলেন পাকিস্তানের সাবেক লেগস্পিনার, 'সে (আফ্রিদি) তাদের কাছে সাহায্যের আবেদন করেছে। সাহায্য পাওয়ার পর ভারত ও তাদের প্রধানমন্ত্রীকে নিয়ে এমন কথা বলতে পারল! এটা কোন ধরনের বন্ধুত্ব?'\nসম্প্রতি আফ্রিদি যুবরাজ সিংকে পাকিস্তানের করোনা আক্রান্ত দুস্থ মানুষদের সাহায্যার্থে এগিয়ে আসার আহবান জানিয়েছিলেন। কানেরিয়া এটিকেই সাহায্য চাওয়া-পাওয়া বুঝিয়েছেন। আর আফ্রিদির ভারত ও মোদী বিরোধী কথা বলার বিষয়? সম্প্রতি পাকিস্তান নিয়ন্ত্রিত কাশ্মিরে গিয়ে তিনি সেটিও করেছেন। বলেছিলেন, 'পৃথিবী এখন মারাত্মক রোগে আক্রান্ত। কিন্তু মোদীর মনে এর চেয়েও বড় রোগ বাসা বেঁধেছে।কাশ্মীরে তিনি ৭ লাখ সেনা মোতায়েন করেছেন।'\nক্রিকেট পাকিস্তান করোনা খেলা


নি-তম্ব উঠিয়ে একদম স্ব’ল্প পো’শাকে জনপ্রিয় হিন্দি গানে উ-দ্দা-ম নাচ নোরা ফাতেহির, ভাইরাল ভিডিও! – EiKolkata\nপ্রথম পাতা /নিউজ/নি-তম্ব উঠিয়ে একদম স্ব’ল্প পো’শাকে জনপ্রিয় হিন্দি গানে উ-দ্দা-ম নাচ নোরা ফাতেহির, ভাইরাল ভিডিও!\nনি-তম্ব উঠিয়ে একদম স্ব’ল্প পো’শাকে জনপ্রিয় হিন্দি গানে উ-দ্দা-ম নাচ নোরা ফাতেহির, ভাইরাল ভিডিও!\nনিজস্ব প্রতিবেদন :- নোরা ফাতেহি মানেই চরম উ-ষ্ণতা । ফের উ-ষ্ণতা ছ-ড়ালেন তিনি । অভিনয়জগতে সাথে যুক্ত অভিনেতা এবং অভিনেত্রী রা চিরকালই তাদের অভিনয় দক্ষতার জন্য আমাদের মনের মনিকোঠায় চিরস্মরণীয় হয়ে থাকেন । কখনো কখনো শুধুমাত্র অভিনয় তার কারণ নয় তার পাশাপাশি বিভিন্ন সুপ্ত প্রতিভা আমাদের মনকে আ-কৃষ্ট করে । তাই অভিনয় জগতের পাশাপাশি সেই সমস্ত অভিনেতা এবং অভিনেত্রী রা আমাদের মনের মনিকোঠায় থেকে যায় চিরকাল । ঠিক সেরকমই একটি নাম হল নোরা ফাতেহি । কানাডিয়ান এই নোরা ফাতেহি হিন্দি চলচ্চিত্র জগতের পা-কা-পো-ক্তভাবে স্থান করে নিয়েছেন।\nনোরা ফাতেহি কানাডিয়ান হলেও হিন্দি চলচ্চিত্রের তার অবাধ বিচরণ । শুধুমাত্র যে তিনি নিজেকে অভিনয় জগতের মধ্যে সীমা-ব-দ্ধ রেখেছে এমনটা কিন্তু নয় । তার পাশাপাশি নোরা ফাতেহি মডেলিং গায়িকা এবং যথেষ্ট প্রতিভাবান একজন নৃত্যশিল্পী হিসেবে পরিচিতি পেয়েছে । বেশি সংখ্যক মানুষ তাকে তার নাচের জন্য চেনেন । বিভিন্ন সময়ে সোশ্যাল মিডিয়ার মাধ্যমে বিভিন্ন নাচের ভিডিও শেয়ার করে থাকেন তিনি তার অনুগামীদের সাথে। মুহূর্তের মধ্যে সেগুলি হয়ে যায় ভাইরাল এবং বাড়িয়ে তোলে নিজের জনপ্রিয়তা।\nসম্পূর্ণ পোশাক হোক বা স্ব-ল্প পো-শাকে নিজেকে একদম মানিয়ে গুছিয়ে নিতে নোরা ফাতেহি থেকে ভালো কেউ হয়তো জানেন না । কারণ কানাডিয়ান এই হিন্দি অভিনেত্রী স্ব-ল্প-পো-শাকে বিভিন্ন সময় ধরা দিয়েছেন বিভিন্ন মেজাজে । ঠিক সেরকমই একটি ভিডিও প্রকাশিত হয়েছে যেখানে দেখানো হয়েছে যে একদম স্ব-ল্প-পো-শাকে দু-র্ধর্ষ সুন্দর লুক এ নোরা ফাতেহি কে ।\nসেই ভিডিওতে দেখা যায় যে নোরা ফাতেহি যোগ দিয়েছেন বলিউডের কোন একটি পুরস্কার বিতরণী অনুষ্ঠানে এবং সেখানে তিনি তার অভিনয় করার ছবির একটি গানে নাচ করেছেন । খুব পরিষ্কার হয়ে বললে বলা হয় যে তিনি গার্মি গান এ নাচ করে দেখিয়েছেন সকলকে। পরনে ছিল উ-ষ্ণ স্ব-ল্প পো-শাক । আর তাতেই কুপোকাত তরুণ প্রজন্মের ছেলেমেয়েরা। ইতিমধ্যে সেই ভিডিও দেখে ফেলেছে অনেক এসেছে প্রচুর মন্তব্য।


পবিত্র আশুরা ১ অক্টোবর – Live News BD, The Most Read Bangla Newspaper, Brings You Latest Bangla News Online. Get Breaking News From The Most Reliable Bangladesh Newspaper; livenewsbd.co\nHome > ইসলামিক জীবন > পবিত্র আশুরা ১ অক্টোবর\n- সেপ্টেম্বর ২১, ২০১৭ সেপ্টেম্বর ২১, ২০১৭ 0\nবাংলাদেশের আকাশে আজ বৃহস্পতিবার ১৪৩৯ হিজরি সালের পবিত্র মহররম মাসের চাঁদ দেখা গেছে। ফলে আগামীকাল ২২ সেপ্টেম্বর শুক্রবার থেকে পবিত্র মহররম মাস গণনা করা হবে এবং আগামী ১ অক্টোবর রোববার সারাদেশে পবিত্র আশুরা উদযাপিত হবে।\nআজ সন্ধ্যায় রাজধানীতে বায়তুল মোকাররম জাতীয় মসজিদ কমপ্লেক্সে ইসলামিক ফাউন্ডেশনের সভাকক্ষে জাতীয় চাঁদ দেখা কমিটির সভায় এ সিদ্ধান্ত নেওয়া হয়। এতে সভাপতিত্ব করেন ধর্ম মন্ত্রণালয়ের সচিব মো. আনিছুর রহমান।\nসরকারি এক তথ্য বিবরণীতে এসব জানানো হয়েছে।\nসভায় ধর্ম মন্ত্রণালয়ের যুগ্মসচিব মো. হাফিজুর রহমান, তথ্য মন্ত্রণালয়ের যুগ্ম সচিব মো. মিজান-উল-আলম, অতিরিক্ত প্রধান তথ্য কর্মকর্তা ফজলে রাব্বী, মন্ত্রিপরিষদ বিভাগের উপসচিব মো. শাফায়াত মাহবুব চৌধুরী, ঢাকা জেলার অতিরিক্ত জেলা প্রশাসক (সার্বিক) মো. মজিবর রহমান, বাংলাদেশ টেলিভিশনের পরিচালক (প্রশাসন) মো. শাখাওয়াত হোসেন, ঢাকা আলিয়া মাদ্রাসার অধ্যক্ষ সিরাজ উদ্দিন আহমদ, বাংলাদেশ আবহাওয়া অধিদপ্তরের উপপরিচালক মো. আবদুর রহমান, বাংলাদেশ মহাকাশ গবেষণা ও দূর অনুধাবন প্রতিষ্ঠানের পিএসও শাহ মোহাম্মদ মিজানুর রহমান, বায়তুল মোকাররম জাতীয় মসজিদের সিনিয়র পেশ ইমাম মাওলানা মুহাম্মদ মিজানুর রহমান, লালবাগ শাহী মসজিদের খতিব মাওলানা আবু রায়হান ও চকবাজার শাহী জামে মসজিদের খতিব মাওলানা শেখ নাঈম রেজওয়ান প্রমুখ উপস্থিত ছিলেন।\nপ্রস্তুতি ম্যাচে মুশফিক-মুমিনুলের জোড়া হাফ সেঞ্চুরি\nযমুনা ভাঙ্গন রোধে ৪শ’ ৬৫ কোটি ৬৬ লাখ টাকার প্রকল্প গ্রহণ


প্রকাশিত: ১২:৩৫ পিএম, ২২ অক্টোবর ২০১৮\nআল-জাজিরার সন্দেহের তালিকার ম্যাচগুলি\n২. অস্ট্রেলিয়া-জিম্বাবুয়ে, ওয়ানডে (বিশ্বকাপ) ২১ ফেব্রুয়ারি, ২০১১\n৫. ইংল্যান্ড-দক্ষিণ আফ্রিকা, ওয়ানডে (বিশ্বকাপ), ৬ মার্চ, ২০১১\n৬. ইংল্যান্ড-বাংলাদেশ, ওয়ানডে (বিশ্বকাপ), ১১ মার্চ ২০১১\n৮. অস্ট্রেলিয়া-দক্ষিণ আফ্রিকা, টেস্ট ৯-১১ নভেম্বর ২০১১\n১৫. দক্ষিণ আফ্রিকা-পাকিস্তান, টি-টোয়েন্টি বিশ্বকাপ, ২৮ সেপ্টেম্বর ২০১২\nআফগানিস্তানের বিপক্ষে ৭২ রানের ইনিংসটিই সেরা : ইমরুল


প্রবাসে সময় টেক্সাস ট্র্যাজেডি: এখনই সচেতন হওয়ার পরামর্শ\nযুক্তরাষ্ট্রে একই পরিবারের ৬ বাংলাদেশির মরদেহ উদ্ধারের ঘটনায় সেখানে বসবাসরত বাংলাদেশি পরিবারগুলোর মধ্যে বেড়েছে আতঙ্ক আর হতাশা। এ অবস্থায় পারস্পরিক তথ্য আদান-প্রদান আর পারিবারিক বন্ধন আরও সুদৃঢ় করার পরামর্শ বিশেষজ্ঞদের।\nস্বপ্নের আমেরিকা। পৃথিবীর উন্নত আর প্রভাবশালী দেশ। তাই জন্মভূমি বাংলাদেশ ছেড়ে যোজন-যোজন দূরের সেই স্বপ্নের দেশে পাড়ি জমানোর স্বপ্ন দেখেন অনেকেই। আমেরিকায় উন্নত জীবনের আশায় সুখের নিবাস গড়তে ব্যস্ত সবাই। যান্ত্রিক জীবনে ঘণ্টার বিনিময়ে ডলার কুড়ানোর লড়াইয়ে এক মুহূর্ত দম ফেলার সময়টুকু নেই যেন কারো হাতে। অর্থ, প্রাচুর্য আর খ্যাতি-যশের ভিত মজবুত করতে গিয়ে অজান্তেই কখনও পারিবারিক মায়ার বাঁধন ছিঁড়ে হারিয়ে যায় প্রিয় কোনো মুখ, যা সারা জীবনের কান্না।\nটেক্সাস ট্র্যাজেডির পর যুক্তরাষ্ট্রের বাংলাদেশিদের মধ্যে চলছে চুলচেরা বিশ্লেষণ। কেন এমন হলো। নির্মম হত্যাকাণ্ড আর দীর্ঘ সুইসাইড চিঠি অনেক অজানা তথ্য যেন চোখে আঙুল দিয়ে দেখিয়ে দিচ্ছে প্রতি মুহূর্ত। এ ঘটনার উদাহরণ টেনে এখনই সচেতন হওয়ার পরামর্শ অনেকের।\nবাংলাদেশিদের মাঝে পারিবারিক হতাশা আর সন্তানদের সঙ্গে বাবা-মায়ের দূরত্ব কমিয়ে ভালোবাসার বন্ধন আরও জোরালো করার পরামর্শ বিশেষজ্ঞদের।\nযুক্তরাষ্ট্রের লস আঞ্জেলেসে বসবাসরত শিশু ও কিশোর মানসিক রোগ বিশেষজ্ঞ ডা. শারমিন জাহান বলেন, মানসিক রোগও অন্যসব ব্যাধির মতোই একটি রোগ। আর দেরি নয়, মানসিক রোগগুলোকে সঠিক সময়ে আইডেন্টিফাই করে এবং সঠিক সময়ে চিকিৎসকের শরণাপন্ন হতে হবে। চলুন আবারও আমরা জীবন বাঁচাই।\nবিশ্বেসেরা আধুনিক এ দেশটিতে বেড়ে ওঠা বাংলাদেশিদের সন্তানদের জন্য সত্যিকার অর্থেই অভিভাবকরা কতটুকু ভালোবাসা বা সময় দিচ্ছে? নাকি সময়ের গহ্বরেই হারিয়ে যাচ্ছে সবকিছু এ প্রশ্নই এখন সবার সামনে।\nসোমবার (৫ এপ্রিল) যুক্তরাষ্ট্রের টেক্সাস অঙ্গরাজ্যের ডালাস শহরের উপকণ্ঠের একটি বাড়ি থেকে একই পরিবারের ৬ বাংলাদেশির মরদেহ উদ্ধার করে পুলিশ। নিহতরা হলেন- ১৯ বছর বয়সী যমজ ভাই-বোন ফারহান তৌহিদ ও ফারবিন তৌহিদ, বড় ভাই তানভীর তৌহিদ (২১), মা আইরিন ইসলাম (৫৬), বাবা তৌহিদুল ইসলাম (৫৪) ও তানভীর তৌহিদের নানি আলতাফুন্নেসা (৭৭)।


যুক্তরাষ্ট্রে মহানবী (সা.)-কে নিয়ে কার্টুন প্রদর্শনী | AmaderBrahmanbaria.Com – আমাদের ব্রাহ্মণবাড়িয়া\nযুক্তরাষ্ট্রের টেক্সাসে মহানবী হজরত মুহাম্মদ (সা.)-কে নিয়ে একটি উস্কানিমূলক কার্টুন প্রদর্শনীর প্রতিবাদ করায় দুই ব্যক্তিকে গুলি করে হত্যা করেছে পুলিশ। স্থানীয় সময় রোববার সন্ধ্যা ৭টার দিকে টেক্সাস অঙ্গরাজ্যের ডালাসের গারল্যান্ড শহরের কার্টিস কালওয়েল সেন্টারের বাইরে এ ঘটনা ঘটে। যুক্তরাষ্ট্র পুলিশ এ তথ্য জানিয়েছে।\nপুলিশের দাবি, নিহত দুই ব্যক্তি বন্দুকধারী ছিলেন, তারা প্রদর্শনীর নিরাপত্তায় নিয়োজিত এক ব্যক্তিকে গুলি করলে পুলিশ গুলি চালিয়ে তাদের হত্যা করে। হামলার পর সবাইকে সরিয়ে নিয়ে ওই প্রদর্শনী কেন্দ্র বন্ধ করে দিয়েছে পুলিশ। রোববার মহানবী (সা.)-এর ব্যঙ্গচিত্র বা কার্টুনের প্রতিযোগিতার শেষদিনে প্রদর্শিত কার্টুনের ওপর আলোচনা চলছিল। মহানবী হজরত মুহাম্মদ (সা.)-এর কার্টুন নিয়ে ইউরোপের বিভিন্ন দেশে সাম্প্রতিক হামলা ও হত্যাকাণ্ডের পর যুক্তরাষ্ট্রে এ ঘটনা ঘটল।\nমাহানবী (সা.)-কে নিয়ে আঁকা কার্টুনের এই প্রদর্শনীতে নেদারল্যান্ডসের ইসলামবিরোধী রাজনীতিবিদ গ্রিট ওয়াইল্ডার্সও অংশ নিতে এসেছিলেন। তিনি ছিলেন প্রদর্শনী শেষে সম্মেলনে প্রধান বক্তা। যিনি পশ্চিমা বিশ্বে ইসলামের কট্টোর সমালোচক হিসেবে পরিচিত। পুলিশের সহায়তায় নিরাপদে ভবন থেকে বের হওয়ার পর তিনি নিজেই তা টুইট করে জানিয়েছেন। বার্তা সংস্থা এপি জানিয়েছে, সন্দেহভাজন দুই অস্ত্রধারী একটি গাড়িতে করে এসে কার্টিস কালওয়েল সেন্টারের সামনে নেমে নিরাপত্তার দায়িত্বে থাকা এক কর্মকর্তার দিকে গুলি শুরু করে।\nএরপর গারল্যান্ড পুলিশ পাল্টা গুলি চালালে দুই বন্দুকধারী নিহত হয়। এ সময় নিরাপত্তারক্ষী একজন আহত হলেও তার আঘাত গুরুতর নয়। প্রাথমিক চিকিৎসা শেষে তাকে হাসপাতাল থেকে ছেড়ে দেয়া হয়েছে।\nফেসবুক পেজে শহর কর্তৃপক্ষের দেয়া এক বার্তায় জানানো হয়, এ ঘটনায় আহত পুলিশ সদস্য আশংকামুক্ত। তবে হামলাকারীদের পরিচয় বা তাদের উদ্দেশ্য সম্পর্কে তাৎক্ষণিকভাবে কোনো ধারণা দিতে পারেনি গারল্যান্ড পুলিশ। পুলিশ আরও জানায়, নিহত ব্যক্তিদের গাড়িতে বিস্ফোরক জাতীয় কিছু আছে কিনা তা পরীক্ষার জন্য বোমা স্কোয়াডকে খবর দেয়া হয়েছে।\nসম্মেলনস্থলে ছিলেন এমন একজন নারী বিবিসিকে বলেন, তিনি অনুষ্ঠানস্থল থেকে বের হতে যাচ্ছিলেন। হঠাৎ গুলির শব্দ শোনেন। একজন নিরাপত্তাকর্মী তাকে দ্রুত ভবনের ভেতর ঢুকে পড়তে বলেন। তিনি ভয়ে আবার ভেতরে চলে যান।\nগারল্যান্ড পুলিশ ডিপার্টমেন্টের মুখপাত্র জো হার্ন বলেন, প্রদর্শনীর সঙ্গে এ গোলাগুলির ঘটনা সম্পর্কিত কিনা তা পরিষ্কার নয়। কারণ এ প্রদর্শনীর ব্যাপারে আগে থেকে কোনো বিশ্বাসযোগ্য হুমকি ছিল না।\nবিতর্কিত ব্লগার ও অ্যাকটিভিস্ট পামেলা গেলারের পরিচালিত সংগঠন আমেরিকান ফ্রিডম ডিফেন্স ইনিশিয়েটিভ (এএফডিআই) ‘মুহাম্মদ চিত্র প্রদর্শনী’ নামে ডালাসে ইসলামবিরোধী ওই প্রদর্শনীর আয়োজন করে। এতে মহানবী (সা.)-এর ওপর অংকন প্রতিযোগিতাও ছিল। সেই সঙ্গে সেরা আর্টিস্টের জন্য ১০ হাজার ডলার (৮ লাখ টাকা) পুরস্কার ঘোষণা করা হয়।\nএএফডিআই এর আগে নিউইয়র্কে ওয়াল্ড ট্রেড সেন্টারের কাছে ইসলামিক সেন্টার নির্মাণের বিরোধিতা করেছিল। সংগঠনটি যুক্তরাষ্ট্রের পাবলিক বাসে ইসলামবিরোধী বিজ্ঞাপন প্রচারের চেষ্টা চালিয়ে যাচ্ছে। এএফডিআই যুক্তরাষ্ট্রের মানবাধিকার গ্র“প সাউদার্ন পোভার্টি ল’ সেন্টারের তালিকাভুক্ত মুসলিমবিদ্বেষী সংগঠন। গারল্যান্ডের যে প্রদর্শনী কেন্দ্রে রোববার কার্টুন প্রদর্শনীর আয়োজন করা হয়, সেখানেই গত জানুয়ারিতে স্থানীয় একটি ইসলামিক সেন্টারের জন্য তহবিল সংগ্রহের অনুষ্ঠান হয়েছিল। সে সময়ও এর বিরোধীরা কার্টিস কালওয়েল সেন্টারের বাইরে বিক্ষোভ করেছিল।\n২০০৬ সালে ডেনমার্কের জাইল্যান্ডস-পোস্টেন নামের একটি পত্রিকা মুহাম্মদ (সা.)-কে নিয়ে কার্টুন প্রকাশ করায় ব্যাপক বিক্ষোভ ছড়িয়ে পড়ে।\nচলতি বছরের জানুয়ারিতে প্যারিসে একই ধরনের কার্টুন প্রকাশ করায় ফরাসি বিদ্রুপ ম্যাগাজিন শার্লি হেবদোতে হামলা চালিয়ে ১২ জনকে গুলি করে হত্যা করে দুই বন্দুকধারী। সূত্র : বিবিসি, এএফপি, এপি, আলজাজিরা, রয়টার্স।


চুম্বন হতে পারে ক্যান্সারের কারণ! – আওয়ার নিউজ\nচুম্বন হতে পারে ক্যান্সারের কারণ!\nচুম্বনের সময়ে ছড়াতে পারে HPV নামের একটি ভাইরাস যা হতে পারে মুখের ক্যান্সারের কারণ। এতে কি আমাদের সাবধান থাকা জরুরী?\nহিউম্যান প্যাপিলোমা ভাইরাস HPV একটা সাধারণ ইনফেকশন যা ত্বক থেকে স্পর্শের মাধ্যমে ছড়ায় তবে তা সাধারণত ক্ষতিকর নয়। এটি নারী-পুরুষ উভয়ের মুখ এবং যৌনাঙ্গে টিকে থাকতে পারে এবং সার্ভাইক্যাল ক্যান্সারের এটি একটি বড় কারণ। কিন্তু তারমানে কি এই যে চুম্বন ধূমপানের চাইতেও ভয়াবহ হয়ে দাঁড়াতে পারে ক্যান্সারের ক্ষেত্রে?\nজীবনের কোনো না কোনো সময়ে HPV এর শিকার হন ১০ জনের মাঝে ৮ জন মানুষই, কিন্তু এতে আঁতকে ওঠার কিছু নেই। কয়েকশো ধরণের HPV আছে কিন্তু তার মাত্র ১৫টি ক্যান্সারের জন্য দায়ী বলে মনে ক্রয়া হয়। এগুলো হলো “হাই রিস্ক” HPV। বেশীরভাগ সময়ে আমাদের শরীর এদের সাথে যুদ্ধ করে জিতে যায়। কিন্তু কখনো কখনো হাই-রিস্ক HPV ইনফেকশনের শিকার হওয়া মানুষটির শরীরে ক্যান্সার দেখা দেয়।\nHPV সরাসরি ক্যান্সার তৈরি করে না। এই ইনফেকশন শুরু হয় ত্বকের গভীর থেকে। ইনফেকশনের ফলে ত্বকের কোষগুলো দ্রুত সংখ্যায় বাড়তে থাকে যাতে তাদের থেকে আরও ভাইরাস তৈরি হয়। হাই রিস্ক HPV এর ক্ষেত্রে ভাইরাস সেসব কোষের ডিএনএ পরিবর্তন করে ফেলে, ফলে অনিয়ন্ত্রিত কোষের সংখ্যাবৃদ্ধি হতে থাকে ও জন্ম নেয় ক্যান্সার।\nএখন দেখা যাক মুখের ক্যান্সারের ব্যাপারটা। আগে ধারণা করা হতো মুখে ক্যান্সার হবার মূল কারণ হলো মদ্যপান এবং ধূমপান। কিন্তু সম্প্রতি কিছু প্রমাণ পাওয়া গেছে যা থেকে মনে হয় HPV এর মূল কারণ। দেখা যায়, ২৫ শতাংশ মুখের ক্যান্সার এবং ৩৫ শতাংশ গলার ক্যান্সারের পেছনে কারণ হলো HPV। ক্যান্সার রিসার্চ ইউকে এর দেওয়া তথ্য অনুযায়ী, ৪০ শতাংশেরও বেশি ওরাল ক্যান্সারের পেছনে কারণ হলো HPV ইনফেকশন।\nএর সাথে চুম্বনের সম্পর্ক কি? মুখে যেহেতু এই ভাইরাস অনেকটা সময় টিকে থাকতে পারে সুতরাং এমন HPV আছে এমন মানুষ থেকে আপনার মাঝেও ছড়াতে পারে এই ভাইরাস এবং তা যদি হাই রিস্ক ধরণের হয় তবে তা তৈরি করতে পারে ক্যান্সার। তবে এই ঝুঁকি অনেকটাই কম এবং এ ব্যাপারে নতুন নতুন তথ্য জানা যাচ্ছে বলেই চিন্তিত হতে হবে এমনটা নয়।\nমূল: Does Kissing Really Create A Greater Risk Of Developing Mouth Cancer Than Smoking? by Josh L Davis, IFLScience\nলাইফ স্টাইল, স্বাস্থ্য Comments Off on চুম্বন হতে পারে ক্যান্সারের কারণ! সংবাদটি প্রিন্ট করুন\n« উখিয়ায় যৌতুক লোভী স্বামী গ্রেফতার (পূর্বের সংবাদ)\n(পরের সংবাদ) বান্দরবানের লামায় শোক দিবস পালন »


শুভেন্দু অধিকারী ২০২১ বিধানসভা নির্বাচনের আগে তৃণমূলে সমস্ত জল্পনার অবসান ঘটিয়ে দিলেন, Subhendu Adhikari ends all speculation to pen face on distance from TMC. - Bengali Oneindia\n20 min ago কলকাতা ও উত্তর ২৪ পরগনায় দৈনিক সংক্রমণ উদ্বেগ বাড়িয়েই চলেছে, একনজরে জেলা\n22 min ago এক মাসে দুই পূর্ণিমা! প্রথম বিশ্বব্যাপী পূর্ণিমার বিরল দৃশ্য দ্বিতীয় বিশ্বযুদ্ধের পর\n29 min ago বাংলায় করোনার গ্রাফ নিম্নমুখী! পুজোর পর সুস্থতার হার বৃদ্ধিতে খানিক স্বস্তির হাওয়া\n33 min ago তাসের ঘরের মতো ভাঙল বাড়ি! প্রবল ভূমিকম্প গ্রিস ও তুরস্কের উপকূলে, জারি সুনামি সতর্কতা\nএই কয়েকদিন শুভেন্দু অধিকারীকে নিয়ে কম জল্পনা হয়নি। তৃণমূল কংগ্রেসে তাঁর দূরত্ববৃদ্ধি থেকে শুরু করে বিজেপি-যোগের জল্পনা নিয়ে নানা জল্পনার পর শুভেন্দু মুখ খুলে জানিয়ে দিলেন তাঁর অভিমত। তৃণমূলে তাঁর অবস্থান নিয়েই স্পষ্ট করে দিলেন শুভে্ন্দু অধিকারী। শুভেন্দুর সেই বার্তা ফেসবুকে পোস্ট করে দেবাংশু লেখেন- চক্রান্তকারীদের মুখে ঝামা ঘষে দিয়েছেন এক লাইনেই।\nতৃণমূল দূরত্ব তৈরি, অবশেষে বিতর্কের অবসান\nকোনও সন্দেহ নেই তৃণমূলে মমতা বন্দ্যোপাধ্যায়ের পর সবথেকে বড় জননেতার নাম শুভেন্দু অধিকারী। সেই তিনি দীর্ঘ চার-পাঁচ মাস ধরে তৃণমূলের সঙ্গে দূরত্ব রেখে চলছেন। তৃণমূলের সভা-সমাবেশে আসছেন না। তা নিয়েই জটিলতা তৈরি হয়। এরপর এক শ্রেণির মিডিয়া তাঁকে বিজেপিতে পর্যন্ত যোগ করিয়ে দেয়। শেষে শুভেন্দু আইনি ব্যবস্থার হুঁশিয়ারি দিয়ে ফের সরব হন।\nশুভেন্দু নীরব থাকলেও, সরব হন শিশির\nশুভেন্দু অধিকারীকে নিয়ে জল্পনার মাঝে মুখ খুলেছিলেন শিশির অধিকারী। তিনি সাফ জানিয়েছিলেন, অধিকারী পরিবারের কেউ বেইমান নয়। তারা তৃণমূলের সঙ্গে আছেন, মমতা বন্দ্যোপাধ্যায়ের সঙ্গে আছেন, থাকবেনও। এক শ্রেণি আমাদের মধ্যে বিভেদ তৈরির চেষ্টা করছে, কিন্তু কোনওদিন সফল হবে না।\nএক লাইনে ঝামা ঘষে দিলেন চক্রান্তকারীদের মুখে.. Lovely Sir ❤ হাজার হাজার তৃণমূল কর্মীর তরফ থেকে প্রণাম আর ভালোবাসা নেবেন স্যার 🙏\nPosted by Debangshu Bhattacharya Dev onFriday, August 21, 2020\nঅবশেষে মুখ খুললেন শুভেন্দু, দিলেন জবাব\nএরপর শুভেন্দুও মুখ খুললেন। একটি অনুষ্ঠানে এসে সাংবাদিকদের প্রশ্নের উত্তরে তিনি সাফ জানান, আমার দেখা হয়তো কম পেলেন। কিন্তু তার জন্য কোনও কাজ আটকে নেই। আমাদের দলে কোনও কিছুই ব্যক্তির উপর নির্ভর করে না। একা শুভেন্দু না থাকলেও, আমাদের নেতৃত্ব রয়েছে। তারা সামলে নিতে পারে।\nমমতার নেতৃত্বেই একুশের লড়াইয়ে শুভেন্দু!\nশুভেন্দু ফের মনে করিয়ে দেন, তৃণমূল কংগ্রেসে সবাই কর্মী। একজনই নেত্রী। তাঁর নাম মমতা বন্দ্যোপাধ্যায়। আমরা সবাই মমতা বন্দ্যোপাধ্যায়ের সৈনিক। তাঁর এই বার্তায় তিনি বুঝিয়ে দেন, মমতা বন্দ্যোপাধ্যায়ের সঙ্গে তিনি ২০২১-এর লড়াই আছেন। এই লড়াই তিনি মমতা বন্দ্যোপাধ্যায়ের নেতৃত্বে লড়বেন। নেত্রীর নির্দেশমতোই কাজ করবেন।\nশুভেন্দু সব চর্চার জবাব দিলেন এক লাইনে\nশুভেন্দু অধিকারীকে নিয়ে সম্প্রতি জোরদার চর্চা শুরু হয়েছিল দলের অন্দরে এবং বাইরেও। বিভিন্ন সরকারি ও দলীয় অনুষ্ঠানে তাঁর গরহাজিরা নিয়ে নানা প্রশ্ন উঠেছিল। তৃণমূলের সঙ্গে দূরত্ব তৈরির ফলেই শুভেন্দু গরহাজির থাকছিলেন বিভিন্ন অনুষ্ঠানে, এমনটাই অভিমত ছিল রাজনৈতিক মহলের একাংশের। বেশ কিছু সংবাদমাধ্যম তাঁকে বিজেপিতে যোগদান করিয়েই দিয়েছিল। তারপর শুভেন্দু কড়া জবাব দিলেন। এক লাইনেই তিনি সব পরিষ্কার করে দিলেন।\nsubhendu adhikari trinamool congress tmc assembly election west bengal শুভেন্দু অধিকারী তৃণমূল কংগ্রেস তৃণমূল বিধানসভা নির্বাচন পশ্চিমবঙ্গ politics\nSubhendu Adhikari ends all speculation to pen face on distance from TMC


আপডেট: ২০০৬ ঘণ্টা, জুন ১৬, ২০১৬\nঢাকা: বিএনপি চেয়ারপারসন খালেদা জিয়া হতাশাগ্রস্ত হয়ে গুপ্তহত্যা করছেন বলে অভিযোগ করেছেন আওয়ামী লীগের সভাপতিমণ্ডলীর সদস্য ও ১৪ দলের মুখপাত্র স্বাস্থ্যমন্ত্রী মোহাম্মদ নাসিম।\nতিনি বলেছেন, নির্বাচন না করে খালেদা জিয়া সংসদ হারিয়েছেন, রাজনীতির মাঠ হারিয়েছেন।\nসব হারিয়ে তিনি এখন হতাশাগ্রস্ত হয়ে গুপ্তহত্যার পথ বেছে নিয়েছেন। বাংলাদেশের জনগণকে টার্গেট করেছেন। গুপ্তহত্যাকারীদের রক্ষার জন্য তিনি প্রত্যক্ষভাবে তাদের পক্ষ নিয়েছেন। মাদারীপুরে শিক্ষককে হত্যা করতে গিয়ে শিবিরকর্মী ধরা পড়ায় প্রমাণ হয়েছে বিএনপি-জামায়াত এই গুপ্তহত্যা চালাচ্ছে।\nবৃহস্পতিবার (১৬ জুন) বিকেলে ১৪ দলের মতবিনিময় সভায় সভাপতির বক্তব্যে নাসিম এ কথা বলেন। আওয়ামী লীগ সভাপতির ধানমন্ডির রাজনৈতিক কার্যালয়ে রাজনৈতিক ও পেশাজীবী সংগঠনের নেতাদের সঙ্গে এ মতবিনিময় সভার আয়োজন করা হয়।\nনাসিম বলেন, মাদারীপুরে বুধবার (১৫ জুন) এক শিক্ষককে হত্যা করতে গিয়ে জনগণের হাতে যে ধরা পড়েছে সে শিবিরকর্মী। সে ঢাকায় লেখাপড়া করে, কলেজের ছাত্র। প্রশিক্ষণপ্রাপ্ত হয়ে অ্যাসাইনমেন্ট নিয়ে শিক্ষককে মারতে গিয়েছিলো। জনগণ ধরে ফেলেছে। এটাই প্রমাণ করে বিএনপি-জামায়াত জোট আগুন দিয়ে মানুষ পুড়িয়ে মারার পর ব্যর্থ হয়ে এখন গুপ্তহত্যার পথ বেছে নিয়েছে। কিন্তু এরপরও ইফতারির আগে খালেদা জিয়া বলেন, সরকার এটা করছে। একজন রোজা রাখা মানুষ কীভাবে এ ধরনের মিথ্যা কথা বলেন? খুন করেছে কে, ধরা পড়েছে কে?\n১৪ দলের মুখপাত্র বলেন, আমেরিকার ফ্লোরিডার হত্যাকাণ্ডের ঘটনায় খালেদা দুঃখ প্রকাশ করেছেন। কিন্তু তিনি বাংলাদেশের গুপ্তহত্যায় দুঃখ প্রকাশ না করে প্রত্যক্ষভাবে খুনিদের পক্ষ নিয়েছেন।\nখালেদা জিয়া বারবার পরাজিত হয়েছেন, এবারও হবেন মন্তব্য করে নাসিম বলেন, প্রধানমন্ত্রী শেখ হাসিনার আহ্বানে সাড়া দিয়ে আজ মানুষ গুপ্তহত্যার বিরুদ্ধে রুখে দাঁড়াচ্ছে, জেগে উঠেছে। মাদারীপুরের মানুষ সাহসী পদক্ষেপ নিয়ে খুনিকে ধরে ফেলেছে। তাদের ধন্যবাদ জানাই। আগামী ১৯ জুন মানববন্ধনে ব্যাপক মানুষের সমাগম ঘটিয়ে দেখাতে হবে গুপ্তহত্যার বিরুদ্ধে প্রতিরোধ গড়ে তুলতে আমরা আছি।\nসভায় আওয়ামী লীগের যুগ্ম-সাধারণ সম্পাদক মাহবুব-উল-আলম হানিফ বলেন, খালেদা জিয়া মানসিকভাবে বিকারগ্রস্ত হয়ে পড়েছেন। প্রচণ্ড হতাশা থেকে বিকারগ্রস্ত রোগীর মতো গুপ্তহত্যার পথ বেছে নিয়েছেন। সরকারের ওপর দোষ চাপানোর মধ্য দিয়ে তিনি প্রমাণ করেছেন, তিনি গুপ্তহত্যাকারীদের রক্ষা করতে চান। সরকারের কঠোর নিরাপত্তা ব্যবস্থার মাধ্যমে পেট্রোল বোমা দিয়ে মানুষ হত্যা বন্ধ হয়েছে। প্রধানমন্ত্রী কঠোর পদক্ষেপ নিয়েছেন, দ্রুতই গুপ্তহত্যাও বন্ধ হবে।\nগুপ্তহত্যার বিরুদ্ধে প্রতিরোধ গড়ে তুলতে আগামী ১৯ জুন ঢাকাসহ সারাদেশে ১৪ দলের মানবন্ধন কর্মসূচি সফল করতে এই মতবিনিময় সভার আয়োজন করা হয়। ঢাকায় এ মানবন্ধন গাবতলী থেকে ধানমন্ডি রাসেল স্কয়ার, কারওয়ান বাজার সোনারগাঁও মোড়, শাহবাগ, মৎস্য ভবন, প্রেসক্লাব, পুরানা পল্টন, নূর হোসেন স্কয়ার, বঙ্গবন্ধু জাতীয় স্টেডিয়াম, ইত্তেফাক মোড়, যাত্রাবাড়ী হয়ে ডেমরা পর্যন্ত অনুষ্ঠিত হবে।\nসভায় আরও বক্তব্য রাখেন আওয়ামী লীগের যুগ্ম-সাধারণ সম্পাদক জাহাঙ্গীর কবির নানক, জাসদের (একাংশের) সাধারণ সম্পাদক শিরিন আকতার, গণতন্ত্রী পার্টির সাধারণ সম্পাদক ডা. শাহাদাৎ হোসেন, জাতীয় বিশ্ববিদ্যালয়ের উপাচার্য্য ড. হারুণ অর রশিদ, বঙ্গবন্ধু মেডিকেল বিশ্ববিদ্যালয়ের উপাচার্য্য ডা. কামরুল হাসান খান, স্বাধীন বাংলা বেতার কেন্দ্রের শিল্পী মনোরঞ্জন ঘোষাল, সাংস্কৃতিক জোটের গোলাম কুদ্দুস, ইঞ্জিনিয়ার নুরুজ্জামান, স্বাধীনতা চিকিৎসক পরিষদের সভাপতি ডা. ইকবাল আরসালান, বিশ্ববিদ্যালয় শিক্ষক সমিতি ফেডারেশনের সাধারণ সম্পাদক মাকসুদ কামাল প্রমুখ।\nবাংলাদেশ সময়: ১৯৫৯ ঘণ্টা, জুন ১৬, ২০১৬


নির্বাচনকালীন সরকারের প্রক্রিয়া কী হবে? – শীর্ষবিন্দু\nপ্রচ্ছদ/রাজনীতি/নির্বাচনকালীন সরকারের প্রক্রিয়া কী হবে?\nনির্বাচনকালীন সরকারের প্রক্রিয়া কী হবে?\n১৭ পড়তে ৪ মিনিট সময় লাগবে\nশীর্ষবিন্দু নিউজ ডেস্ক: ২০১৫ সালের ১ জানুয়ারি চলমান রাজনৈতিক সংকট নিরসনে নির্দলীয় সরকারের অধীনে নির্বাচনসহ সরকারকে সাত দফা প্রস্তাব দিয়েছেন বিএনপি চেয়ারপারসন খালেদা জিয়া। গুলশানে চেয়ারপারসনের কার্যালয়ে সংবাদ সম্মেলনে লিখিত বক্তব্যে তিনি এ প্রস্তাবনা পেশ করেন। একই সঙ্গে এ প্রস্তাব না মানলে সর্বাত্মক আন্দোলনের ঘোষণা দেন তিনি। তার প্রস্তাবে আওয়ামী লীগ সাড়া না দিলে শুরু হয় আন্দোলন।\nপরবর্তী জাতীয় সংসদ নির্বাচন নিয়ে বার বার অবস্থান পরিবর্তন করছেন বিএনপি চেয়ারপার্সন বেগম খালেদা জিয়া। কখনও বলছেন তত্ত্বাবধায়ক হতে হবে এমন নয়, যে কোন নিরপেক্ষ সরকারের অধীনে নির্বাচনে যাব। আবার কখনও বলছেন নির্বাচনের বিষয়ে আমাদের আগের অবস্থান পরিবর্তন হয়নি। কখনওবা বলছেন তত্ত্ববাধায়ক সরকার ফিরিয়ে এনে মধ্যবর্তী নির্বাচন দিতে হবে।\n২০১৩ সালের ৮ ডিসেম্বর ‘সকলের অংশগ্রহণমূলক, অহিংস এবং বিশ্বাসযোগ্য নির্বাচন’ অনুষ্ঠানের জন্য রাজনৈতিক দলগুলোকে গ্রহণযোগ্য এক আপস-ফর্মুুলায় পৌঁছানোর তাগিদ দিয়েছিল জাতিসংঘ। এরপর গত ২০১৫ সালের ১৪ আগস্ট নির্বাচনকালীন অন্তর্বর্তী সরকার গঠনের ফর্মুলা দিয়েছে হাইকোর্ট।\nবিবিসি সংলাপে আইনমন্ত্রী আনিসুল হক বলেছেন, সম্প্রতি হাইকোর্ট নির্বাচনকালীন সরকারের যে রূপরেখা দিয়েছেন সেটি অসাংবিধানিক। তিনি বলেন, সংবিধানে যা লেখা আছে, সেটা না বদলিয়ে কেউ যদি বলেন এটার বিপরীত কিছু করতে হবে, সেটা শুধু অগ্রহণযোগ্যই নয়, অসাংবিধানিকও। হাইকোর্ট যে রূপরেখা দিয়েছেন সেটিকে সরকার বিবেচনা করতে পারে কিনা- এমন প্রশ্নে আইনমন্ত্রী বলেন, আমার মনে হয় না হাইকোর্ট এ ধরণের প্রস্তাব দিতে পারে। হাইকোর্টের রায় যদি ডাইরেকটিভ (নির্দেশনামূলক) হয় তাহলে সেটি অসাংবিধানিক। যদি অবজারভেশন (পর্যবেক্ষণ) হয় তাহলে সেটা সেই আলোকেই দেখা হবে।\nহাইকোর্ট ফর্মুলা সম্পর্কে বিএনপি বলছে, উচ্চ আদালত যে দুটি ফর্মুলা দিয়েছে তার বাস্তবভিত্তিক কোনো সম্ভাবনা নেই এবং এটা প্রয়োগযোগ্যও নয়। এ ফর্মুলার মাধ্যমে, নির্বাচন নিয়ে যে সঙ্কটের সৃষ্টি হয়েছে তা থেকে উত্তরণের পাকানো পথ খুলবে বলে বিএনপি মনে করে না। তবে গত ৫ জানুয়ারির নির্বাচন অবৈধ ছিল তা এ দুটি ফর্মুলায় স্বীকৃতি পেয়েছে।\n২৫ জুলাই রাতে বাহ্মণবাড়িয়া জেলার জাতীয়তাবাদী আইনজীবীদের সঙ্গে মতবিনিময়কালে বেগম জিয়া বলেন, তত্ত্ববাবধায়ক সরকার হতে হবে এমন নয়, যে কোন নিরপেক্ষ সরকারের অধীনে আমরা নির্বাচনে যাব।\n১ আগস্ট রাতে রাজশাহী জেলার জাতীয়তাবাদী আইনজীবীদের সঙ্গে মতবিনিময়কালে খালেদা জিয়া বলেন, নির্বাচনের বিষয়ে বিএনপি আগের অবস্থান বদলায়নি। শেখ হাসিনার অধীনে আমরা কখনও নির্বাচনে যাব না। আর ৫ জানুযারি নির্বাচনে না যাওয়ার সিদ্ধান্ত সঠিক ছিল। এর আগে রোজার মাসে এক ইফতার পার্টিতে বক্তব্য রাখতে গিয়ে খালেদা জিয়া তত্ত্বাবধায়ক সরকারের অধীনে মধ্যবর্তী নির্বাচন দাবি করেন।\nআওয়ামী লীগের উপদেষ্টা পরিষদ সদস্য সুরঞ্জিত সেনগুপ্ত নির্বাচনকালীন সরকার নিয়ে বিএনপি চেয়ারপারসন খালেদা জিয়ার বক্তব্য স্পষ্ট নয় বলে দাবি করেন। তিনি বলেন, উনি (খালেদা) কি বলতে চাইছেন তা কারও কাছেই স্পষ্ট নয়। খালেদাকে ও বিএনপিকেই বক্তব্য স্পষ্ট করতে হবে তারা কি বলতে চাইছেন।\n১৫ সালের ২৮ জুলাই বাংলাদেশের ওয়ার্কার্স পার্টির সভাপতি, বেসামরিক বিমান পরিবহন ও পর্যটন মন্ত্রী রাশেদ খান মেনন এমপি বলেছেন, খালেদা জিয়া ৫ জানুয়ারির নির্বাচনে না এসে ভুল করেছেন। এখন তিনি (খালেদা) আর তত্ত্বাবধায়ক সরকার চান না। তিনি কেবল ‘নিরপেক্ষ নির্বাচন’ চান। তবে, খালেদা জিয়াকে নির্বাচনে আসতে হলে জঙ্গীবাদ ও মৌলবাদ ত্যাগ করে গণতন্ত্রের পথে আসতে হবে।\n২৭ জুন ২০১৫ জাসদ সভাপতি ও তথ্যমন্ত্রী হাসানুল হক ইনু বলেছেন, ২০১৯ সালে পরবর্তী সাধারণ নির্বাচনে বিএনপি চেয়ারপারসন খালেদা জিয়ার অংশগ্রহণের সুযোগ থাকবে না। “২০১৯ সালে একটি নির্বাচন হবে। সেই নির্বাচনে গণতান্ত্রিক শক্তির সঙ্গে গণতান্ত্রিক শক্তির নির্বাচন হবে। এতে গণতন্ত্রের অচল মাল সচল হওয়ার কোনো সুযোগ নাই। আগুন সন্ত্রাসী খালেদা জিয়ার সেই নির্বাচনে অংশগ্রহণের কোনো সুযোগ থাকবে না।”\nআর খালেদা জিয়ার এ কথার জবাবে প্রধানমন্ত্রী শেখ হাসিনা এবং আওয়ামী লীগের সাধারণ সম্পাদক ও জনপ্রশাসনমন্ত্রী সৈয়দ আশরাফুল ইসলাম একদিকে মধ্যবর্তী নির্বাচনের দাবি নাকচ করে দিয়ে বলেছেন, সংবিধান অনুসারে ২০১৯ সালের মধ্যেই নির্বাচন হবে। এ পরিস্থিতিতে একাদশ জাতীয় সংসদ নির্বাচনের আগে দেশে আবারও রাজনৈতিক অস্থিরতা দেখা দিতে পারে বলে অভিজ্ঞমহল মনে করছেন।\nসংবিধান অনুসারে দলীয় সরকারের বাইরে অন্যকোন সরকারের অধীনে জাতীয় সংসদ নির্বাচনের সুযোগ নেই। তারপরও এর জবাবে প্রধানমন্ত্রী এক অনুষ্ঠানে বলেন, সংবিধান অনুসারে ২০১৯ সালে দলীয় সরকারের অধীনেই নির্বাচন হবে। অপর এক অনুষ্ঠানে আওয়ামী লীগের সাধারণ সম্পাদক সৈয়দ আশরাফুল ইসলাম বলেন, বিএনপি ভুল বুঝতে পেরে তত্ত্বাবধায়ক সরকার ইস্যু থেকে সরে এসেছে। আর ১ জুলাই এক অনুষ্ঠানে সৈয়দ আশরাফুল ইসলাম বিএনপির মধ্যবর্তী নির্বাচনের সম্ভাবনা নাকচ করে দিয়ে বলেন, ২০১৯ সালে শেখ হাসিনার অধীনেই জাতীয় সংসদ নির্বাচন হবে।\nএদিকে এক অনুষ্ঠানে বিএনপির স্থায়ী কমিটির সদস্য নজরুল ইসলাম খান বলেছেন, নতুন নির্বাচনের মাধ্যমে সঠিক গণতন্ত্র ফিরিয়ে আনতে হবে। এর আগে বিএনপির কেন্দ্রীয় কার্যালয়ে সংবাদ সম্মেলন করে দলের আন্তর্জাতিক বিষয়ক সম্পাদক ড. আসাদুজ্জামান রিপন বলেন, মধ্যবর্তী নির্বাচন নয়, নতুন নির্বাচন চায় বিএনপি।\nউল্লেখ্য, ১৯৯৬ সালে আওয়ামী লীগের নেতৃত্বে বিরোধী দলগুলোর আন্দোলনের মুখে তৎকালীন বিএনপি সরকার সংবিধানের ত্রয়োদশ সংশোধনী এনে তত্ত্ববাবধায়ক সরকার ব্যবস্থা প্রবর্তন করে। কিন্তু ২০০৬ সালে রাজনৈতিক সঙ্কটের প্রেক্ষাপটে জরুরি অবস্থা জারির পর গঠিত তত্ত্বাবধায়ক সরকারের দুই বছর ক্ষমতায় থাকার কারণে এই পদ্ধতির দুর্বলতা নিয়ে বিভিন্ন প্রশ্ন ওঠে। বিভিন্ন মহল থেকে তত্ত্বাবধায়ক সরকার পদ্ধতি বাতিলেরও দাবি ওঠে। ২০১১ সালের ১০ মে সুপ্রীমকোর্টের আপীল বিভাগ তত্ত্বাবধায়ক সরকার ব্যবস্থা বাতিল বিষয়ক সংবিধানের ত্রয়োদশ সংশোধনী বাতিল ঘোষণা করে। এরপর জাতীয় সংসদে সংবিধানের পঞ্চদশ সংশোধনী বিল পাসের মাধ্যমে তত্ত্বাবধায়ক সরকার পদ্ধতি বাতিল করা হয়। এই সংশোধনীতেই দলীয় সরকারের অধীনেই নির্বাচনের ব্যবস্থা রাখা হয়। তাই বর্তমান সংবিধান অনুসারে ২০১৯ সালের ২৯ জানুয়ারির পূর্ববর্তী ৯০ দিনের মধ্যে প্রধানমন্ত্রী শেখ হাসিনার নেতৃত্বাধীন সরকারের অধীনেই নির্বাচন অনুষ্ঠিত হবে। দশম জাতীয় সংসদ নির্বাচনের পর গঠিত বর্তমান সরকারের পাঁচ বছর মেয়াদ শেষ হয়ে যাবে ২০১৯ সালের ২৯ জানুয়ারি।\nসূত্রমতে, বিএনপি কৌশলগত কারণে মাঝেমধ্যে তত্ত্বাবধায়ক সরকার পদ্ধতি ফিরিয়ে এনে মধ্যবর্তী নির্বাচনের দাবি করলেও দলীয় হাইকমান্ড ধরে নিয়েছে বর্তমান সরকার তাদের এ সুযোগ করে দেবে না। তাই রোববার দলটির পক্ষ থেকে বলা হয়েছে, মধ্যবর্তী নির্বাচন নয়, নতুন নির্বাচন চায় বিএনপি। এ দলটি এটাও ধরে নিয়েছে যে, সংবিধান পরিবর্তন করে নির্দলীয় তত্ত্বাবধায়ক সরকার পদ্ধতি আর বর্তমান সরকার ফিরিয়ে আনবে না। তবে যে কোনভাবে যাতে একটি গ্রহণযোগ্য সরকারের অধীনে নির্বাচন করা যায় সে জন্য তারা সরকারকে চাপ প্রয়োগ অব্যাহত রেখেছে।\nপ্রসঙ্গত, দীর্ঘদিন আন্দোলন করেও তত্ত্বাবধায়ক সরকারের দাবি আদায় না হওয়ায় ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচন বর্জন করে বিএনপি। কিন্তু নির্বাচন বর্জন করে রাজনৈতিকভাবে বেকায়দায় পড়ায় বছরখানেক পর আবারও আন্দোলন শুরু করে দলটি। চলতি বছরের ৬ জানুয়ারি টানা ৯২ দিন নেতিবাচক আন্দোলন করতে গিয়ে বিএনপিরই রাজনৈতিক ইমেজ ক্ষুণ্ণ হয়েছে। দেশ-বিদেশে ব্যাপক সমালোচনার মুখে পড়েছে পাঁচবার রাষ্ট্রক্ষমতায় থাকা এ দলটি। সে আন্দোলনের রেশ টানতে গিয়ে এখনও বিএনপি সোজা হয়ে দাঁড়াতে পারছে না। না পারছে দল গুছিয়ে সাংগঠনিক কার্যক্রম জোরদার করতে এবং না পারছে আবার আন্দোলনের দিকে গিয়ে সরকারকে চাপে রাখতে। তবে পরবর্তী নির্বাচনের ব্যাপারে মাঝেমধ্যে গরম গরম কথা বলে দলীয় নেতাকর্মীদের মনোবল চাঙ্গা রাখতে চাচ্ছেন খালেদা জিয়া। তার সঙ্গে তাল মিলিয়ে বিএনপির অন্য নেতারাও বক্তব্য রেখে চলেছেন।\nশত নাগরিক কমিটির সভাপতি ও ঢাকা বিশ্ববিদ্যালয়ের সাবেক ভিসি অধ্যাপক এমাজউদ্দীন আহমদ বলেন, ৫ জানুয়ারির নির্বাচন তো কোন নির্বাচন ছিল না। তাই যে কোনভাবেই হোক নিরপেক্ষ সরকারের অধীনে নির্বাচন হতেই হবে। তা না হলে রাজনৈতিক পরিবেশ নষ্ট হতে পারে।\nরাজনৈতিক বিশ্লেষক বলেন, পরবর্তী জাতীয় সংসদ নির্বাচন নিয়ে বিএনপি চেয়ারপার্সন খালেদা জিয়াসহ দলের নেতারা যা বলছেন তা দলীয় অবস্থান থেকেই বলছেন। তাদের কথায় যুক্তি আছে কিনা তা বিবেচ্য বিষয়। আর আওয়ামী লীগের পক্ষ থেকে যা বলা হচ্ছে তা হচ্ছে সংবিধান অনুসারে ২০১৯ সালেই নির্বাচন হবে। পরবর্তী নির্বাচন সংবিধান অনুসারেই হবে। তবে নির্বাচনের প্রক্রিয়া কী হবে এ নিয়ে পরস্পরের মধ্যে আলোচনা হতে পারে।\nফ্রিলান্সিং এ হাতেখড়ি: Beginner To Pro\nআয়ের চেয়ে ব্যয় বেশি দেখিয়েছে বিএনপি


(২ মাস আগে) সেপ্টেম্বর ৩০, ২০২১, বৃহস্পতিবার, ২:৪৯ অপরাহ্ন\nঢাকা বিশ্ববিদ্যালয়ের স্নাতক ২০২০-২১ শিক্ষাবর্ষের ভর্তি পরীক্ষা আগামীকাল শুক্রবার দেশের ৮টি বিভাগীয় শহরে অনুষ্ঠিত হবে। এর মধ্যে সিলেট অঞ্চলের চারটি জেলার পরীক্ষার্থীদের জন্য নির্ধারিত কেন্দ্র শাহজালাল বিজ্ঞান ও প্রযুক্তি বিশ্ববিদ্যালয়।\nজানা যায়, ঢাকা বিশ্ববিদ্যালয়ের (ক, খ, গ, ঘ ও চ) সর্বমোট পাঁচ ইউনিটে সম্ভাব্য ৭১৯১ জন শিক্ষার্থী সিলেটের এই কেন্দ্রে পরীক্ষায় অংশ নেবেন। তন্মেধ্যে আগামীকাল শুক্রবার অনুষ্ঠিতব্য ‘ক’ ইউনিটের ভর্তি পরীক্ষায় ৩৩০৫জন শিক্ষার্থী পরীক্ষা দেবেন।\nআজ বৃহস্পতিবার এ তথ্য নিশ্চিত করেছেন ঢাবি ভর্তি পরীক্ষার সিলেট বিভাগের শাবি কেন্দ্র প্রধান সমন্বয়ক অধ্যাপক ড. মো. রাশেদ তালুকদার।\nঅধ্যাপক ড. রাশেদ তালুকদার সাংবাদিকদের বলেন, ঢাকা বিশ্ববিদ্যালয়ের ভর্তি পরীক্ষা পাঁচটি ইউনিটে অনুষ্ঠিত হবে। এর মধ্যে আগামীকাল ১লা অক্টোবর সকাল ১১টা থেকে অনুষ্ঠিতব্য ‘ক’ ইউনিটের ভর্তি পরীক্ষায় ৩৩০৫জন শিক্ষার্থী অংশগ্রহণ করবেন। বিশ্ববিদ্যালয়ের ছয়টি শিক্ষাভবন ও শাহজালাল ইউনিভার্সিটি স্কুলে এ পরীক্ষা অনুষ্ঠিত হবে।\nএছাড়া ২রা অক্টোবর ‘খ’ ইউনিটের ভর্তি পরীক্ষায় সিলেট বিভাগের চার জেলার ৯২১ জন, ৯ই অক্টোবর ‘চ’ ইউনিটে ২৬২ জন, ২২শে অক্টোবর ‘গ’ ইউনিটে ৪৩০ জন এবং ২৩শে অক্টোবর ‘ঘ’ ইউনিটে ২২৭৩ জন পরীক্ষার্থী অংশ নেবেন।\nভর্তি পরীক্ষা কেন্দ্র্রে কোন ধরনের ইলেকট্রনিক্স ডিভাইস তথা মোবাইল ফোন, ক্যালকুলেটর, ঘড়ি, কলম ইত্যাদি যেগুলোর মাধ্যমে যোগাযোগ সম্ভব তা ব্যবহার সম্পূর্ণ নিষিদ্ধ ঘোষণা করেছে ঢাকা বিশ্ববিদ্যালয় ভর্তি পরীক্ষা কমিটি।\nশাবি ভর্তি পরীক্ষা আয়োজনে সার্বিক প্রস্তুতি নিয়ে অধ্যাপক ড. রাশেদ তালুকদার সাংবাদিকদের বলেন, ভর্তি পরীক্ষার সার্বিক প্রস্তুতি ইতোমধ্যে সম্পন্ন হয়েছে। সর্বোচ্চ নিরাপত্তা নিশ্চিত করে সুষ্ঠু ও সুন্দরভাবে ঢাকা বিশ্ববিদ্যালয়ের এ ভর্তি পরীক্ষা কার্যক্রম শেষ করার চেষ্টা করবো।\nউল্লেখ্য, করোনা মহামারীর কারণে ঢাকাসহ দেশের ৮টি বিভাগে পৃথক পৃথক পরীক্ষা কেন্দ্রে স্থানীয়ভাবে পরীক্ষা নেয়ার সিদ্ধান্ত নেয় ঢাকা বিশ্ববিদ্যালয় কর্তৃপক্ষ। যা আগামীকাল (১লা অক্টোবর) সারাদেশে একযোগে সকাল ১১টা থেকে শুরু হয়ে দুপুর সাড়ে ১২টা পর্যন্ত অনুষ্ঠিত হবে।


শিবগঞ্জ (চাঁপাইনবাবগঞ্জ) উপজেলা সংবাদদাতা | প্রকাশের সময় : ১৯ মে, ২০২১, ৬:০৭ পিএম\nসোনামসজিদ চেকপোষ্ট দিয়ে ভারতে আটকা পড়া বাংলাদেশি যাত্রীরা দেশে ফিরতে শুরু করেছেন। কোন ধরণের পূর্ব ঘোষণা ছাড়াই বুধবার দুপুরে যাত্রী প্রবেশ শুরু হয়। বিকেল সাড়ে ৩টা পর্যন্ত ছোট ছোট দলে ভাগ হয়ে ২৪ জন যাত্রী প্রবেশ করেছে বলে জানিয়েছেন করেছেন সোনামসজিদ ইমিগ্রেশন ইনচার্জ জাফর ইকবাল। তবে প্রতিটি যাত্রীকে সতর্কতার সাথে স্বাস্থ্য পরীক্ষার পর হোটেলে রাখা হয়েছে। করোনা আছে কিনা বৃহস্পতিবার পরীক্ষা-নিরীক্ষা করা হবে জানান শিবগঞ্জ উপজেলা স্বাস্থ্য ও পরিবার-পরিকল্পনা কর্মকর্তা ডা. সায়েরা খান।\nসিভিল সার্জন ডা. জাহিদ নজরুল চৌধুরী জানান, ভারত থেকে আসা যাত্রীদের স্বাস্থ্য পরীক্ষা শেষে ১৪ দিন বাধ্যতামূলক প্রাতিষ্ঠানিক কোয়ারেন্টিনে রাখা হবে। ভারত থেকে আসা যাত্রীদের সোনামসজিদ ডাকবাংলাতে রাখার ব্যবস্থাও করা হয়েছে। এছাড়া করোনা পজিটিভ সনাক্ত হলে তাদের ২৫০ শয্যার জেলা হাসপাতালে আইসোলেশন সেন্টারে স্থানান্তর করা হবে। এমনকি আগত যাত্রীদের থাকা-খাওয়াসহ যাবতীয় খরচ নিজেদেরই বহন করতে হবে। কোয়ারেন্টিন শেষে নিজ বাড়ি ফিরে যেতে পারবেন।\nউপজেলা নির্বাহী কর্মকর্তা সাকিব আল রাব্বি জানান, কোয়ারেন্টিনে থাকা যাত্রীরা যাতে কেউ পালিয়ে যেতে না পারে, সেজন্য নিরাপত্তার দায়িত্বে পুলিশি পাহারার ব্যবস্থা করা হয়েছে।


ওয়ার্ডপ্রেস ডট কমে শুধু ব্লগ সাইট ওপেন করলে হবেনা, সাথে দরকার সঠিক গাইডলাইন! শুধুমাত্র নবীন ওয়ার্ডপ্রেস প্রেমীদের জন্য, যারা ফ্রি ব্লগ সাইট তৈরি করবেন!! – tktunebd\nHome › Uncategorised › ওয়ার্ডপ্রেস ডট কমে শুধু ব্লগ সাইট ওপেন করলে হবেনা, সাথে দরকার সঠিক গাইডলাইন! শুধুমাত্র নবীন ওয়ার্ডপ্রেস প্রেমীদের জন্য, যারা ফ্রি ব্লগ সাইট তৈরি করবেন!!\n11 months ago (9:21 am) 207 views\n16th May 2017 - 12:50 pm\nইউটিউব থেকে ইনকাম করার কথা ভাবছেন কিন্তু কিভাবে শুরু করবেন বা কিভাবে কাজ করবেন কিছু বুঝতেছেন না ও যারা শুরু করেও অসফল তারা দেখুন।\n27th April 2017 - 3:19 am\n[All Problem Solve] বাংলালিংক ফ্রি ইন্টারনেট 1 mbps ও2mbps। ১০০০%চলবেই\n26th April 2017 - 9:09 am\nনতুন বছরকে আরো রাঙিয়ে তুলতে গ্রামীণফোন দিচ্ছে মাত্র ২৪ টাকায় ২৫০ MB ইন্টারনেট আর সাথে ১ পয়সা প্রতি সেকেন্ডে কথা বলার সুযোগ!\n26th April 2017 - 8:23 am\n26th April 2017 - 8:14 am


১৮ বছর পর হারানো মাকে ফিরে পেয়ে খুশিতে চোখের পানি ধরে রাখতে পারেননি সন্তানেরা - NewsLive24\n১৮ বছর পর হারানো মাকে ফিরে পেয়ে খুশিতে চোখের পানি ধরে রাখতে পারেননি সন্তানেরা\nMay 17, 2021 News Live\t0 Comments\nস্থানীয় বাসিন্দা ও আওয়ামীলীগ নেতা মো. এমদাদুল হক এমদাদ গত ১৪ মে “পূর্বধলা হেল্পলাইন” ফেসবুক অনলাইন গ্রুপে ময়ফুল বিবিকে পরিবারের কাছে ফিরিয়ে দিতে একটি ফেসবুক পোস্ট করেন। পোস্টে যোগাযোগের জন্য নিজের মোবাইল নাম্বারটি দিয়ে দেন। অবিশ্বাস্যভাবে এক দিনের মধ্যেই তার মোবাইলে যোগাযোগ করে ময়ফুল বিবির কন্যা ও নাতি-নাতনী। তারা নিশ্চিত হয়ে আজ রবিবার সকালে জারিয়া আসলে তাকে পরিবারের কাছে ফিরিয়ে দেওয়া হয়। হারিয়ে যাওয়া মাকে দীর্ঘদিন পর ফিরে পেয়ে খুশিতে চোখের পানি ধরে রাখতে পারেননি তাঁর সন্তানেরা। ময়ফুল বিবির বাড়ি বাগেরহাটের মোরেলগঞ্জ উপজেলার জিউধরা গ্রামে। স্বামীর নাম কাশেম ব্যাপারী। তিনিও অনেক আগেই মারা গেছেন। তাদের ৬ মেয়ে সন্তান রয়েছে। ঘটনার শুরু ২০০২ সাল। বাড়ি থেকে নিখোঁজ হন মানসিক বিকারগ্রস্ত ময়ফুল বিবি (৭০)।\n২০০৩ সালের দিকে জারিয়া বাজারে আশ্রয় নেন তিনি। বসবাস করতে শুরু করেন এখানেই। নাম না জানায় সবাই তাকে পাগলী নামেই ডাকা শুরু করে। উপজেলার জারিয়া ইউনিয়নের নাটেরকোণা গ্রামের বাসিন্দা ও আওয়ামী লীগ নেতা মো. এমদাদুল হক এমদাদ জানান, “২০০৩ সালের দিকে একদিন ওই নারীকে জারিয়া বাজারে দেখা যায়।\nএরপর থেকে এখানেই বসবাস করতে থাকেন। কখনও ডাকবাংলোর বারান্দা, কখনও বাজারের দোকানের বারান্দা, আবার কখনও রেল স্টেশনের প্লাটফরমে দেখা যেত তাঁকে। একসময় ছেঁড়া কাপড়, পলিথিন আর চট দিয়ে নিজেই তৈরি করে নেন মাথা গোঁজার ঠাঁই। তাঁর স্বভাব ও ব্যবহারে স্থানীয় মানুষ তাকে আপন করে নেন। তারাই খাবার-দাবার দিতেন। কখনও কখনও তিনি চেয়েও নিতেন। নাম-ঠিকানা জানতে চাইলে কখনও তিনি বলতেন না। অবশেষে স্থানীয়রা অনেক চেষ্টা করে তাঁর কাছ থেকে নাম ঠিকানা জানতে পারেন। পরে তাঁর স্বজনদের খোঁজে গত ১৪ মে এমদাদুল হক “পূর্বধলা হেল্পলাইন” ফেসবুক গ্রুপে ময়ফুল বিবির থেকে পাওয়া সব তথ্য দিয়ে একটি পোস্ট করেন। এতে খোঁজ মেলে ময়ফুলের স্বজনদের। আজ রবিবার সকালে তার স্বজনদের কাছে তুলে দেওয়া। এলাকার মানুষকে তিনি এতটাই আপন করে নিয়েছিলেন যে, প্রথমে তিনি যেতেই চাননি। তিনি বার বার বলছিলেন, বাড়ি আর এলাকার মানুষদের ছেড়ে তিনি কোথাও যাবেন না। পরে কৌশলে তাকে রাজি করানো হয়।\nএসময় তাঁর থাকার খুপড়ি জায়গায় খুঁজে বিভিন্ন অঙ্কের নোট ও কয়েনসহ অর্ধবস্তা টাকা পাওয়া যায়। যেগুলো তিনি মানুষের কাছ পেয়ে দীর্ঘদিন ধরে সঞ্চিত করেছেন। পরে ওই টাকাসহ হাঁড়ি-পাতিল, কাপড়, সাজসজ্জার জিনিসপত্র তাঁর মেয়েদের হাতে তুলে দেওয়া হয়।” তাকে নিতে মেয়ে হোসনেরা বেগম জানান, ২০০২ সালে তার মা মানসিকভাবে বিকারগ্রস্ত হয়ে পড়েন। এ অবস্থায় কিছু দিন তাঁকে তাদের নজরে রাখতে পারলেও একপর্যায়ে নিরুদ্দেশ হয়ে যান। তারপর থেকে তারা বিভিন্ন জায়গায় অনেক খোঁজাখুজি করেছেন। পত্রিকায় বিজ্ঞপ্তি দিয়েছেন। কিন্তু না পেয়ে তারা ধরে নিয়েছিলেন এতদিনে হয়তো তাদের মা আর বেঁচে নেই। কিন্তু পূর্বধলা হেল্পলাইন ফেসবুক পোস্টের মাধ্যমে তার মায়ের সন্ধান পেয়ে গতকাল একটি অ্যাম্বুলেন্সে করে ফেনী থেকে ছুটে আসেন তারা তিন বোন। দীর্ঘদিন পর তাদের মাকে ফিরে পেয়ে তারা আবেগাপ্লুত। তিন মেয়েসহ উপস্থিত সবার চোখে গড়িয়ে পড়ে আনন্দাশ্রু। অপর মেয়ে বিবি মরিয়ম জানান, তারা বিশ্বাসই করতে\nপারছেন না দীর্ঘদিন পরে মাকে ফিরে পেয়েছেন। জারিয়াবাসী তার মাকে যেভাবে আগলে রেখেছিলেন তা মানবতার এক উজ্জ্বল দৃষ্টান্ত হয়ে থাকবে। এজন্য তারা মুগ্ধ। পূর্বধলা হেল্পলাইন ফেসবুক গ্রুপের কল্যাণে তারা তার মাকে খুঁজে পেয়েছেন। এজন্য তারা পূর্বধলা হেল্পলাইন ও জারিয়াবাসীকে ধন্যবাদ জানান। ময়ফুল বিবির স্বজনরা তাকে নিতে আসছেন শুনে আশেপাশের এলাকার হাজার হাজার মানুষ রাতেই ছুটে আসেন তাকে শেষবারের মতো দেখার জন্য। এসময় অন্যান্যের মধ্যে উপস্থিত ছিলেন নাটেরকোণা গ্রামের বাসিন্দা ও আওয়ামী লীগ নেতা মো. এমদাদুল হক এমদাদ, উপজেলা যুবলীগের নেতা ও নাটেরকোণা গ্রামের বাসিন্দা আনোয়ার হোসেন\nরোমেল, পূর্বধলা হেল্পলাইন প্রতিনিধি মো. অলি উল্লাহ তালুকদার ও বি. কে.এম জাহিদ হাসান প্রহর, স্থানীয় ইউনিয়ন পরিষদের সদস্য মো. তুহিন মিয়া, নূরুল আমিন প্রমুখ।\n← একজন বিধবা মা যিনি কঠোর পরিশ্রম করে, তিন মেয়েকে অফিসার বানিয়েছে, আজ গোটা গ্রাম তাদের জন্য গর্বিত\nযে ১৫ ধরনের রকেট আছে হামাসের কাছে →


করোনাভাইরাস: প্রধানমন্ত্রীর কাছে নবীন আইনজীবীদের প্রস্তাবনা | শিবগঞ্জ ডট কম\nকরোনাভাইরাস: প্রধানমন্ত্রীর কাছে নবীন আইনজীবীদের প্রস্তাবনা\nকরোনাভাইরাসের সংক্রমণ প্রতিরোধে বিশ্বের অন্যান্য দেশের মতো বাংলাদেশেও নজিরবিহীন লকডাউন চলছে। এ লকডাউনে কোটি কোটি মানুষ কর্মহীন। স্থবির হয়ে গেছে সব কোলাহল। শুধু বাংলাদেশের অর্থনীতি না, পুরো বৈশ্বিক অর্থনীতি যে বড় ধাক্কা খাবে তা বলার অপেক্ষা রাখে না। এজন্য বিশ্বের অন্যান্য দেশের মতো অর্থনৈতিক ধাক্কা সামলাতে ইতিমেধ্যে আমাদের দেশেও যুগান্তকারী প্যাকেজ ঘোষণা করেছেন প্রধানমন্ত্রী শেখ হাসিনা।\nপ্রধানমন্ত্রী শেখ হাসিনা জাতির উদ্দেশে দেয়া ভাষণে বলেছেন, এটা আমাদের যুদ্ধ। আর এবারের যুদ্ধে জয়ী হতে হলে সবাইকে যার যার অবস্থানে ঘরে থাকতে হবে। এটা সব শ্রেণি পেশার মানুষদের জন্য প্রযোজ্য। আইনজীবীরাও এর ব্যতিক্রম না।\nকরোনাভাইরাস প্রতিরোধে সাধারণ ছুটি ঘোষণার পর থেকেই দেশের আদালতও বন্ধ। সরকারি ছুটি পহেলা বৈশাখ (১৪ এপ্রিল) পর্যন্ত বাড়ানোর কারণে দেশের সব আদালতে গত ২৬ মার্চ থেকে শুরু হওয়া ছুটি ১৪ এপ্রিল পর্যন্ত বেড়েছে। সুপ্রিম কোর্টের (হাইকোর্ট ও আপিল বিভাগ) উভয় বিভাগ ও দেশের সকল অধস্তন আদালত এই সাধারণ ছুটির আওতাভূক্ত। এর ফলে আইনজীবীরাও এখন কর্মহীন। এতে সবার সমস্যা হয়তো হবে না, তবে বিশেষ করে যারা নবীন আইনজীবী, তারা চরম ভোগান্তির শিকার হবেন। কারণ, তাদের আয় প্রবীণ আইনজীবীদের মতো নয়। এমনও অনেক নবীন আইনজীবী আছেন, যারা দৈনিক মাত্র তিন থেকে চারশ’ টাকা আয় করে থাকেন। দুঃখজনক হলেও এটাই বাস্তব সত্য।\nএ বিষয় বিবেচনা করে হিউম্যান রাইটস অ্যান্ড পিস ফর বাংলাদেশের সভাপতি ও সুপ্রিম কোর্টের আইনজীবী মনজিল মোরসেদ স্যার সামাজিক যোগাযোগ মাধ্যম ব্যবহার করে গত ৩ এপ্রিল প্রধানমন্ত্রীর বিশেষ সহকারী ব্যারিস্টার বিপ্লব বড়ুয়ার কাছে একটি আবেদন পাঠিয়েছেন বলে জেনেছি।\nওই আবেদনে বলা হয়েছে, ‘‘আইনপেশায় ৫৫ হাজারের বেশি ব্যক্তি নিয়োজিত আছেন। তার মধ্যে একটি অংশ জুনিয়র হিসেবে কাজ করছেন। সাধারণত সিনিয়রদের প্রতিদিনের দেয়া অর্থই তাদের একমাত্র অবলম্বন। আদালত বন্ধ থাকায় তারা সে সুবিধা থেকে বঞ্চিত হচ্ছেন। এছাড়া জুনিয়রশিপ শেষ করে যারা নিজস্বভাবে প্র্যাকটিস শুরু করেছেন, তাদেরও প্রথম কয়েক বছর সামান্য আয় দিয়ে চলতে হয়। দীর্ঘদিন কোর্ট বন্ধ থাকায় তারাও আর্থিকভাবে ক্ষতিগ্রস্ত হচ্ছেন।\nকরোনার কারণে দেশের সকল মানুষকে নিজ নিজ বাসায় অবস্থান করতে সরকারের পক্ষ থেকে বলা হচ্ছে এবং এ আদেশ কার্যকর করতে অফিস-আদালত ছুটি ঘোষণা করা হয়েছে। এ ছুটিতে দিনমজুর, রিকশাওয়ালা ও দৈনিক আয়ের লোকদের সংকটের কথা বিবেচনা করে সরকারি অর্থ বা খাদ্য সরবরাহ করা হয়েছে। এমনকি ব্যবসা-বাণিজ্যের মন্দাভাব বিবেচনা করে ব্যবসায়ীদের আর্থিক প্রণোদনা ঘোষণা করা হয়েছে।\nএ অবস্থায় আইনজীবীদের জন্য সরকারের পক্ষ থেকে আর্থিক সহযোগিতার জন্য ৩০০ কোটি টাকা প্রণোদনা তহবিল গঠন করার আহ্বান জানাচ্ছি। এ অর্থ থেকে প্রত্যেক জুনিয়র বা ক্ষতিগ্রস্ত আইনজীবীকে এক লাখ টাকা বিনাসুদে প্রদান এবং ২০২১ সালে চার কিস্তিতে পরিশোধের ব্যবস্থা করার অনুরোধ করছি।’’\nঅন্যদিকে বার কাউন্সিলের সদস্য এ এফ মো রুহুল আনাম চৌধুরী মিন্টু স্যার নবীন জুনিয়রদের স্বার্থে প্রধানমন্ত্রীর কাছে ১০০ কোটি টাকা বরাদ্দের আবেদন করেছেন।\nএসব আবেদন নবীন আইনজীবীদের জন্য অবশ্যই আশার খবর। তবে এ দু’টো সংবাদে বুঝা যায়, সিনিয়র আইনজীবীদের মধ্যে হয়তো এ বিষয়ে সমন্বয় নেই। এজন্য তাদের প্রণোদনার টাকার পরিমাণের অংক একেক সময় একেক রকম। ফলে নবীন আইনজীবীদের মধ্যে হতাশা আরও বাড়ছে।\nএকজন আইনজীবী হিসেবে আমি জানি, একজন নবীন আইনজীবীকে তার সিনিয়র আইনজীবীর অধীনে কতোটা কাজ করতে হয়। কিন্তু সেই হিসাবে তারা তেমন সম্মানী পান না। সিনিয়রদের চেম্বারে প্রতিদিন সকাল ৮টা থেকে সন্ধ্যা ৬টা পর্যন্ত নবীনদের কাজ করতে হয় ভালো আইনজীবী হওয়ার লক্ষ্যে। কিন্তু দিন শেষে তারা সিনিয়রদের কাছে সম্মানী পান ২৫০ থেকে ৩০০ টাকা। এ টাকা দিয়ে দুপুরের খাবার, গাড়ি ভাড়া ও নিজের আনুষঙ্গিক খরচ মেটাতে হয়। সিনিয়র আইনজীবীরা দিনশেষে যে পারিশ্রমিক দেন, সেই অংক বাবা-মা আত্মীয়-স্বজন ও বন্ধু-বান্ধবদের বলতে পারে না নবীনরা। এরপরও শত হতাশা, দুঃখ ও আশা বুকে বেঁধে আইন পেশায় তারা থাকেন এ পেশাকে ভালোবাসেন বলে।\nমাননীয় প্রধানমন্ত্রীও নিশ্চয়ই এটা জেনে থাকবেন। কারণ, বঙ্গবন্ধু জীবনের বেশিরভাগ সময়ই মিথ্যা ও প্রতিহিংসামূলক মামলায় জেলে কাটিয়েছেন। প্রধানমন্ত্রীও কম ভুক্তভোগী নন। তিনি এসব কারণে হলেও দেশের আইনাঙ্গনে নবীনদের কষ্ট ও তাগ স্বীকারের কথা জেনে থাকবেন। এজন্য প্রধানমন্ত্রীর কাছে বিনীত অনুরোধ, ব্যাংক থেকে নিজেদের সনদ নাম্বার জামানত হিসেবে রেখে ব্যাংক থেকে বিনা সুদে বা স্বল্প সুদে লোন দেওয়ার ব্যবস্থা করুন। একজন আইনজীবীর কাছে তার আইনপেশার সনদ কত মূল্যবান তা বলার বাইরে। এই সনদ নাম্বার জামানত হিসেবে ব্যবহার করলে তারা কখনোই ঋণখেলাপি হবে না। এছাড়া তারাও কিন্তু বছরে স্ট্যাম্প বিক্রিসহ নানা রাজস্ব খাতে ভেনাভোলেন্ট ফান্ডে লাখ লাখ টাকা দেয়।\nনবীনরা এত কষ্ট স্বীকার করে সাধ্য অনুযায়ী নিজেদের মানি নিলেও করোনা তাদের জীবনকে এবার তছনছ করে দিয়েছে। এসব নবীন আইনজীবীরা কতো কষ্টে দিনাতিপাত করছেন তা একজন আইনজীবী মাত্রই জানেন। অনেক আইনজীবী আছেন যারা সবেমাত্র ছোটখাটো চেম্বার নিয়ে বসেছেন। এদের অনেকেরই মাসের মাঝামাঝি অথবা ১/২ মাসের ভাড়া বকেয়া একসাথে দেন। করোনাভাইরাস গত মাসের মাঝামাঝি থেকে প্রকট আকার ধারণ করায় তাদের আয়ের উৎস বন্ধ। এটা তারা কোথাও বলতেও পারেন না, আবার পারেন না সইতেও। সিনিয়র যারা আছেন তারাও যদি এ মুহূর্তে জুনিয়রদের পাশে এসে না দাঁড়ান, সমন্বয়হীনতায় থাকেন, তাহলে নবীনরা কোথায় যাবে? নিজেরা দিতে না পারলে প্রধানমন্ত্রীর কাছে ব্যক্তিপর্যায়ে না গিয়ে সাংগঠনিকভাবে অনুরোধ জানান।\nঅন্যদিকে ২০১৮ সালের ২৩ ডিসেম্বর থেকে সাত হাজারের বেশি উদীয়মান মেধাবী নবীন আইনজীবী বিভিন্ন জেলায় আইন পেশায় নিয়োজিত আছেন। করোনাভাইরাসে আইনজীবীদের মধ্যে তারা সবচেয়ে বেশি কষ্টে আছেন। কেননা এত অল্প সময়ে আইন পেশায় নিজের অবস্থান দাঁড় করানো সম্ভব না। এসব নিয়ে দুই এক জেলার আইনজীবী সমিতি ছাড়া কোনো সমিতিও পাশে দাঁড়ায়নি। এটা খুব কষ্টের।\nএছাড়া বিশ্বের বিভিন্ন দেশে অ্যাডভোকেট ওয়েলফেয়ার তহবিল আইন রয়েছে। ওই তহবিল থেকে অর্থ সহায়তা দেওয়া হয়। তিন বছরের চেয়ে কম সময় যারা প্র্যাকটিস করেছেন এবং যাদের বার্ষিক আয় এক লক্ষ টাকার কম তাদের জন্য বিভিন্ন সুবিধা দেওয়ার কথা রয়েছে ওই আইনে। বাংলাদেশে এ ধরনের চিন্তাভাবনা নবীনদের জন্য নেই, আর আদৌ হবে কিনা জানি না।\nবাংলাদেশেও প্রবীণ আইনজীবীরা নিয়ম মেনে বাৎসরিক চাঁদা দেন। নবীন আইনজীবীরাও যে চাঁদা দেন না, তা কিন্তু নয়। এত কষ্টের পরও একজন নবীন আইনজীবীকে চাঁদা দিতে হয়। তাহলে কেন আজ এক কঠিন দুঃসময়ে নবীনরা তাদের ফান্ড থেকে কিছু ঋণ হিসেবে পেতে পারে না? আর এই ঋণ যদি দেওয়া হয় তা যেন পরবর্তীতে ফান্ড থেকে কেটে নেওয়া হয়। নবীনরা কি আইনজীবী সমিতি থেকে বিশ, পঞ্চাশ হাজার বা এক লাখ টাকা ঋণ নিয়ে পালিয়ে যাবে? দীর্ঘমেয়াদে ঋণ দিলে তারা কি খেলাপি হবে? হবে না। তাদের সনদে রেডমার্ক লাগতে দেবে না তারা, এজন্য হলেও তারা খেলাপি হবে না।\nআর যদি ব্যালেন্স ফান্ড থেকে নবীনদের টাকা দিতে রাজি না হন তাহলে বিনা সুদে ৪-৫ বছর মেয়াদের কিস্তিতে ১ লক্ষ করে টাকা দেওয়া হোক। তারা কারও অনুদান নিতে চায় না। অনেক নবীন আইনজীবী ফোন করে নিজেদের অসহায়ত্বের কথা বলেছেন। তারা বলেছেন, আমরা কারও অনুদান চাই না। সিনিয়ররা আছেন, আইনজীবী সমিতি আছে, তারা বসে একটা গ্রহণযোগ্য ও সম্মানজনক সিদ্ধান্তে আসুক। কারও অনুদান না, বরং ঋণ দেওয়া হোক; যা তারা পরবর্তীতে শোধ করতে পারবেন। আইন পেশা একটি সম্মানজনক ও জনসেবামূলক পেশা। এ পেশায় নবীন আইনজীবীরা ভিক্ষুক নয়, তাই দয়া করে সহযোগিতার হাত বাড়ান, ভিক্ষুকের দৃষ্টি নয়।\nএজন্য সরকারের ৭২ হাজার কোটি টাকার প্যাকেজ থেকে নিয়ে হোক, কিংবা আইনজীবীদের ফান্ড থেকে হোক; দ্রুত এ বিষয়ে সিদ্ধান্তে আসতে সিনিয়র আইনজীবীদের কাছে অনুরোধ করছি। এতে যেন কোনো সমন্বয়হীনতা না থাকে। এই দুর্দিনে যদি সিনিয়র আইনজীবীরা জুনিয়র ও বিপদগ্রস্ত আইনজীবীদের পাশে দাঁড়ান, তাহলে দেশের আইন পেশার ইতিহাসে তাদের নাম অবশ্যই স্বর্ণাক্ষরে লেখা থাকবে। মাননীয় প্রধানমন্ত্রী, আপনিও অনুগ্রহ করে এ বিষয়টিতে নজর দিন। তাহলে এদেশের লাখো তরুণ আইনজীবীর স্বপ্ন টিকে থাকবে, নয়তো অকালেই ঝরে যাবে অনেক ফুল।\nলেখক: হালিমা আক্তার এ্যানী, আইনজীবী, ঢাকা জজ কোর্ট।\nকরোনাভাইরাস নবীন আইনজীবী প্রধানমন্ত্রী শেখ হাসিনা\nচাঁপাই ও শিবগঞ্জ এলাকার রমজান মাসের সেহরি ও ইফতারের সময়সূচি (২০২০)\nকরোনা: ঢাকার বাড়ি ভাড়া মওকুফ করা হোক\nফ্রিতেই শিখুন অনলাইনে ইনকামের খুঁটিনাটি\nআপনি যদি শিবগঞ্জের স্থায়ী বাসিন্দা হয়ে থাকেন তবে এই অফার আপনার জন্য। আপনি হয়তো অনেকদিন থেকেই চিন্তা করছেন অনলাইনে কিছু একটা করে ইনকাম করবেন কিন্তু কিভাবে কি শুরু করবেন বুঝতে পারছেন না তবে এই কোর্স আপনার জন্য। প্রতিনিয়তই...\nচাঁপাইনবাবগঞ্জ ও শিবগঞ্জ এলাকার জন্য রমজান মাসের সেহরি ও ইফতারের সময়সূচি। ১৪৪১ হিজরী ২০২০ খ্রিস্টাব্দ এপ্রিল/মে বার সাহরীর শেষ সময় ইফতারের সময় *০১ ২৫ এপ্রিল শনি ৪-১১ মি: ৬-৩৮ মি: ০২ ২৬ এপ্রিল রবি ৪-১০ মি: ৬-৩৯ মি: ০৩...\nকাপড়ে কতক্ষণ বাঁচে করোনা ভাইরাস?\nএকজনের থেকে আরেকজনের শরীরে সহজেই ছড়িয়ে পড়ে করোনা ভাইরাস। গবেষণায় দেখা গেছে, এটি প্লাস্টিক এবং ধাতব বস্তুর উপর দীর্ঘ সময় বেঁচে থাকতে পারে। এখন প্রশ্ন হচ্ছে জামা-কাপড়েও কী বেঁচে থাকে এই ভাইরাস? থাকলেও এটি কী কাপড় থেকে...\nশরীরের ওজন বাড়ায় স্মার্টফোন!\n১৭২ বছর পর বলয়গ্রাস সূর্যগ্রহণ দেখল বিশ্ববাসী\nচাঁপাইনবাবগঞ্জ হেল্প লাইনের দ্বিতীয় বৃক্ষরোপণ কর্মসূচি সম্পন্ন\nপ্রাথমিক ও ইবতেদায়ী সমাপনী পরীক্ষার সময়সূচি ঘোষণা\nআপনি কি লিখালিখি করতে পছন্দ করেন? আপনি যদি শিবগঞ্জ বিষয়ে যে কোন কিছু লিখতে চান তবে আমাদের সাথে যোগাযোগ করুন।\nCopyright © 2021. Created by Shibganj.com.\nজেরুজালেম শহরটি কেন বিখ্যাত?\nপ্রথমবার কক্সবাজার সেন্টমার্টিন ভ্রমণ\nবাইক কেনার সময় যে বিষয়গুলো অবশ্যই খেয়াল রাখতে হবে\nসেন্টমার্টিন ভ্রমণের প্রয়োজনীয় তথ্য\nঈদে ঘুরে আসুন সাজেক ভ্যালি\nএকসাথে ঘুরে আসুন সোনারগাঁ, পানাম নগর, মায়া দীপ\nচলছে পাগলা নদীর খনন কাজ\nমাত্র ৩০০০ টাকাই কক্সবাজার ভ্রমন\nকয়েক ঘণ্টায় ঘুরে আসুন নরসিংদীর লটকন বাগান\nকম খরচেই ঘুরে আসুন ঢাকার ১৩ টি জায়গায়\nশিশুর ঘর গুছিয়ে রাখার কিছু কৌশল


সাতক্ষীরা ২ আসনের মানুষ কেন এরতেজা হাসানকে চান?\nআগামী ৩০ ডিসেম্বর একাদশ জাতীয় সংসদ নির্বাচন। নির্বাচনকে ঘিরে সব দলই তার প্রস্তুতি প্রায় শেষ করেছে। ক্ষমতাসীন আওয়ামী লীগও বিভিন্ন আসনে প্রার্থী চূড়ান্ত করে ফেলেছে। কিন্তু জামায়াতের আখড়া অথবা মিনি পাকিস্তান হিসাবে পরিচিত সাতক্ষীরা-২ (সদর) আসনে নৌকার বিজয় নিশ্চিত করতে আওয়ামী লীগের পক্ষ থেকে ক্লিন ইমেজের তরুণ প্রার্থীই বাছাই করছে দলটি। আওয়ামী লীগের হাই কমান্ড এমন ইঙ্গিতই দিয়েছে। সেক্ষেত্রে সবার থেকে নৌকার মনোনয়ন দৌঁড়ে এগিয়ে রয়েছেন এফবিসিসিআই পরিচালক ও দৈনিক ভোরের পাতা সম্পাদক এবং বাংলাদেশ আওয়ামী লীগের কেন্দ্রীয় কমিটির শিল্প-বাণিজ্য ও ধর্ম বিষয়ক উপকমিটির সদস্য ড. কাজী এরতেজা হাসান।\nসীমান্তবর্তী জেলা সাতক্ষীরা সদর ২ আসনের আওয়ামী লীগের নেতাকর্মীদের দাবি, আসনটি মূলত জামায়াত অধ্যুষিত। এখানে তাঁদের রিজার্ভ ভোট রয়েছে। কাজেই আওয়ামী লীগকে প্রার্থী দেয়ার বিষয়ে অতি সতর্ক থাকতে হবে।\n২০১৪ সালের ৫ জানুয়ারি নির্বাচনে এই আসন হতে মীর মোস্তাক আহমেদ রবি একরকম বিনা বাঁধায় নির্বাচিত হলেও দলের সাংগঠনিক দিকটায় তিনি সফল হতে পারেন নি বলেই এই আসন হতে জেলা পর্যায়ের প্রায় এক ডজন নেতা এখন দলীয় মনোনয়ন চাইছেন। উল্লেখ্য, সাতক্ষীরা জেলায় দলের কোন কার্যালয় পর্যন্ত নেই। এর জন্যও বর্তমান সংসদ সদস্যকে দায়ী করা হচ্ছে। তাঁর বিরুদ্ধে মনোনয়ন চাওয়া জেলার অপরাপর নেতারা দুর্নীতির অভিযোগও তুলছেন।\nঅন্যদিকে দেশের অপর জনপ্রিয় দল বিএনপিও খুব বেশী সুবিধাজনক অবস্থায় এখানে নেই। ইতিহাস সাক্ষ্য দিচ্ছে, ১৯৯১, ১৯৯৬ ও ২০০১ সালের নির্বাচনে এ আসনে জামায়াতে ইসলামীর প্রার্থী জয় লাভ করে। ২০০৮ সালে এসে মহাজোট থেকে জাতীয় পার্টির অনুল্লেখযোগ্য পর্যায়ের নেতৃস্থানীয় চরিত্র আব্দুল জব্বার নির্বাচিত হলেও তিনি তাঁর ইমেজ ধরে রাখতে ব্যর্থ হন। একাদশ জাতীয় সংসদ নির্বাচন ঘিরে সাতক্ষীরা ২ আসন নিয়ে ড. কাজী এরতেজা হাসানকে ঘিরে নতুন করে স্বপ্ন দেখতে শুরু করেছে। মুক্তিযুদ্ধের স্বপক্ষের শক্তির ঐক্যের প্রতীক হিসাবে তাকেই তৃণমূল আওয়ামী লীগ পছন্দ করছে বলে জানা গেছে।\nএই প্রসঙ্গেই সাতক্ষীরা জেলা ছাত্রলীগের সভাপতি রেজাউল ইসলাম রেজা বলেন, অনেকদিন পরে আওয়ামী লীগ থেকে একজন ধর্মপ্রাণ নেতা আমাদের মাঝে এসেছেন। যিনি গেল কয়েকবছরে সাতক্ষীরাবাসীর পাশে থেকে মন জয় করেছেন। তিনি দলীয় মনোনয়ন হয়তো প্রত্যাশা করছেন। যার নাম ড. এরতেজা হাসান জজ। তিনি এফবিসিসিআই পরিচালক ও দৈনিক ভোরের পাতা সম্পাদক এবং বাংলাদেশ আওয়ামী লীগের উপ কেন্দ্রীয় কমিটির নেতাও। তাঁকে ঘিরে সাতক্ষীরা সদর আসনে দলের মধ্যে প্রাণ এসেছে। এই এলাকার মানুষগুলো ধর্মীয় মূল্যবোধে বিশ্বাসী থাকা সচেতন নাগরিকও। ঠিক সে কারণে মুক্তিযুদ্ধের বিরুদ্ধে থাকা শক্তিকে রুখতে এরতেজার উপরে মানুষগুলো আস্থা রাখতে শুরু করেছে। এক কথায় জামায়াতকে হারাতে তাঁর মতো নেতাকেই এই মুহূর্তে দরকার বলে এলাকাবাসী মনে করছে। তিনি ছাড়া এই আসন থেকে দলের জেতার সম্ভাবনা কম। আর বিএনপি-জামায়াত নির্বাচন না করলে অন্য হিসাব।\nতবে শেষ মুহুর্তে মনোনয়ন প্রশ্নে এখন বর্তমান সংসদ সদস্য মীর মোস্তাক রবির সঙ্গে ড. এরতেজার লড়াইটাই টক অব দ্যা টাউন হয়ে দাঁড়িয়েছে।\nএলাকাবাসীর সঙ্গে কথা বলে জানা গেছে, মীর মোস্তাক নিজের ভাগ্যের পরিবর্তন করলেও মানুষের ভাগ্য পরিবর্তনে কাজ করেননি। শেখ হাসিনাকেও ঠকিয়েছেন। নেই তাঁর কোন উঠান বৈঠক কিংবা বড় ধরণের সভা-সমাবেশ। এমন কি নিজে মুক্তিযোদ্ধা হয়েও জামায়াত সখ্যতায় থেকে নানা সময়ে তাঁদের নেতাকর্মীদের প্রকাশ্যে ঘুরবার ব্যবস্থাও করে দিচ্ছেন। যা নিয়ে স্থানীয় প্রশাসনও বিব্রত। আওয়ামী লীগকে সুসংগঠিত করার উদ্যোগ না নিয়ে মীর মোস্তাক কার্যত আত্মকেন্দ্রিক আখের গোছানোর কাজে নিয়োজিত আছেন– এমন অভিযোগ প্রায় সকল পর্যায়ের নেতাকর্মীদের। এই আসনে ধর্মীয় সংস্কৃতি স্পর্শকাতর পর্যায়ে থাকার দরুণ আওয়ামী লীগ বেশ সুবিধাজনক পর্যায়ে এই মুহূর্তে অবস্থান করছে। তাঁরা একজন নতুন নেতা পেয়েছেন। সকল দলের অংশগ্রহণে একাদশ জাতীয় সংসদ নির্বাচন অনুষ্ঠিত হলে জামায়াতে ইসলামীকে টক্কর দিয়ে ড. এরতেজা হাসান এর মত জাতীয় পর্যায়ের তাবলীগ নেতাই কেবল জিততে পারেন– এমন মতও রাখছে এলাকাবাসী।\nঅন্যদিকে এরতেজা নিজে ব্যবসায়ী নেতা হিসাবেও আদৃত। তিনি বলেন, সাতক্ষীরায় মাননীয় প্রধানমন্ত্রীর নামে একটা ইপিজেড আমি করতে চাই। আমাদের মৎস্য সম্পদ, কৃষি সম্পদ হতে শুরু করে শিল্পের বিকাশে একটা কার্যকরী শহর হিসাবে সাতক্ষীরার উন্নয়নে কাজ করার অভিলাষে নিজেকে সঁপে দিতে চাই। তবে সাধারণ মানুষের উদ্দেশ্যে বলবো, আমরা গর্বিত জাতি। কারণ, প্রায় ৪৭ বছরের বাংলাদেশ দুইজন বিশ্বমানের নেতৃত্ব পেয়েছে। একজন বঙ্গবন্ধু আরেকজন জননেত্রী শেখ হাসিনা। মানুষকে মনে রাখতে হবে যে, শেখ হাসিনা দেশের জন্য যে সিদ্ধান্তই দিবেন তা নিয়ে অপচিন্তা না করে একবাক্যে বলতে হবে তিনি সঠিক রায় দিয়েছেন। তিনি বিচক্ষণ ও দূরদৃষ্টি সম্পন্ন নেত্রী। আমরা কিছুই করতে পারবো না যদি তাঁর আদর্শে চলতে না পারি। তিনি আমাদের মা। সন্তান হিসাবে তাঁর হাতকে শক্তিশালী করা ছাড়া আর কোন রাস্তাও উন্মুক্ত নেই। রাজনীতি মানেই একজন শেখ হাসিনা। তাঁর সমকক্ষ অন্য কেও এই দেশে নেই।\nজাতির জনক বঙ্গবন্ধু শেখ মুজিবুর রহমান ও প্রধানমন্ত্রী শেখ হাসিনার আদর্শিক কর্মী হিসাবে ড. কাজী এরতেজা হাসান নিজ প্রতিষ্ঠান দৈনিক ভোরের পাতায় বঙ্গবন্ধু কর্ণার তৈরি করেছেন। এমনটা বাংলাদেশের কোনো পত্রিকায় নেই। এছাড়া বাংলাদেশ ব্যাংকের বইয়ে বঙ্গবন্ধুকে অবমাননা করায় কেন্দ্রীয় ব্যাংকের গভর্নরের বিরুদ্ধে হাইকোর্টে রিট করেছেন। এনিয়ে নানামুখী হুমকির সম্মুখীন হলেও তিনি দমে যাননি। আদর্শের প্রশ্নে বিন্দুমাত্র ছাড় দেন ধর্মপ্রাণ এই এরতেজা হাসান।


২৩ জুন ২০১৯, ১৭:৪১\nআপডেট: ২৭ জুন ২০১৯, ১৫:০৫\nপরিকল্পনামন্ত্রী আবদুল মান্নান বলেছেন, ‘বাজার প্রভু’র চাহিদা অনুযায়ী অর্থনীতিতে বরাদ্দ দেওয়া হয়। তাঁর এই বক্তব্যের সমালোচনা করেছেন বিএনপি সরকারের সাবেক বাণিজ্যমন্ত্রী আমীর খসরু মাহমুদ চৌধুরী। তিনি বলেছেন, ‘“বাজার প্রভু” কারা? ওরাই “বাজার প্রভু” যাঁরা সংসদে আছেন, ব্যবসায় আছেন, রাজনীতিতে আছেন। যাঁরা ভোট চুরি করে ক্ষমতায় বসে আছেন। এই চক্রের মধ্যেই বসে আছে “বাজার প্রভু”।’\nআজ রোববার বেসরকারি গবেষণা প্রতিষ্ঠান সেন্টার ফর পলিসি ডায়ালগের (সিপিডি) বাজেট সংলাপ অনুষ্ঠিত হয়। সেখানে এমন আলোচনা হয়। রাজধানীর লেক শোর হোটেলে এই আলোচনা অনুষ্ঠান হয়। এতে সভাপতিত্ব করেন সিপিডির চেয়ারম্যান রেহমান সোবহান।\nঅনুষ্ঠানে অর্থনীতিবিদ ও গবেষকদের সমালোচনা করে প্রধান অতিথি পরিকল্পনামন্ত্রী এম এ মান্নান বলেন, ‘আপনারাই বইয়ে পড়ান, উন্নয়নের পথে বৈষম্য তৈরি হয়। কিন্তু এই ধরনের বৈষম্য দূর করতে বাজেটের মাধ্যমে বিশাল সামাজিক নিরাপত্তাবলয় তৈরি করা হয়েছে। তবে এমন কোনো সমাজ নেই যেখানে বৈষম্য নেই।’\nবাজেটে বরাদ্দ সম্পর্কে পরিকল্পনামন্ত্রী বলেন, ‘“বাজার প্রভু”র চাহিদা অনুযায়ী অর্থনীতিতে বরাদ্দ দেওয়া হয়। দুই মাঠ নিয়ে খেললে দুই রকম খেলাই হবে, এক রকম নয়। আমরা হাওর–বাঁওড়সহ প্রত্যন্ত অঞ্চলের মানুষের সঙ্গে কথা বলে বাজেট তৈরি করি, বরাদ্দ দিই। তাঁরাই বলেন, ১০ বছরে অনেক উন্নতি হয়েছে। আর আপনারা লেক শোর হোটেল, প্রেসক্লাব ও অফিসে চা খেতে খেতে আলোচনা করেন। মাঠের ভিন্নতার কারণে দৃষ্টিভঙ্গি বদলে যায়।’\nতবে ‘বাজার চাহিদা’র বিষয়ে পরিকল্পনামন্ত্রী বক্তব্যের তীব্র সমালোচনা করেন সাবেক বাণিজ্যমন্ত্রী আমীর খসরু মাহমুদ চৌধুরী। তিনি বলেন, ‘তিনি (পরিকল্পনামন্ত্রী) বলেছেন, বাজার হচ্ছে প্রভু। বাজারের চাহিদা অনুযায়ী সিদ্ধান্ত নেওয়া হয়। স্বজনতোষণ পুঁজিবাদ “বাজার” নয়। ওরাই “বাজার প্রভু” যাঁরা সংসদে আছেন, ব্যবসায় আছেন, রাজনীতিতে আছেন। যাঁরা ভোট চুরি করে ক্ষমতায় বসে আছেন। এই চক্রের মধ্যেই বসে আছেন ওরা।’\nঅনুষ্ঠানে মোট দেশজ উৎপাদনের (জিডিপি) প্রবৃদ্ধির উৎস নিয়ে প্রশ্ন তোলেন সাবেক বাণিজ্যমন্ত্রী ও বিএনপির নেতা আমীর খসরু মাহমুদ চৌধুরী। তিনি বলেছেন, প্রবৃদ্ধি উৎসের সূচকগুলো এত প্রবৃদ্ধির সঙ্গে সামঞ্জস্যপূর্ণ নয়। তাহলে ৮ শতাংশের বেশি প্রবৃদ্ধি কোথা থেকে আসল? এত প্রবৃদ্ধি আসলে এক ধরনের বুদ্‌বুদ।\nআমীর খসরু মাহমুদ চৌধুরী আরও বলেন, প্রবৃদ্ধির হিসাবটি এখন রাজনৈতিক হাতিয়ার হিসেবে ব্যবহার করা হচ্ছে। বলা হচ্ছে, দেশ এগিয়ে যাচ্ছে, সময় এখন বাংলাদেশের। কিন্তু ব্যক্তি খাতের বিনিয়োগ স্থবির হয়ে আছে। কর্মসংস্থান হচ্ছে না। মানুষের প্রকৃত আয় কমেছে।\nঅর্থনীতিবিদ রেহমান সোবহান বলেন, বাজেট নিয়ে যত আলোচনা হয়, সেখানে শুধু বরাদ্দ নিয়ে আলোচনা হয়। বরাদ্দের অর্থ খরচ করার পর কী ফল পাওয়া গেল, তা নিয়ে আলোচনা করা উচিত। এ দেশে ব্যাপক দারিদ্র্য বিমোচন হয়েছে, এটা প্রশংসার যোগ্য। কিন্তু দারিদ্র্য বিমোচনের সঙ্গে সঙ্গে আয়–বৈষম্যও বেড়েছে। বেড়েছে সামাজিক বৈষম্য। এটি নিয়ে আলোচনা কম হয়। ভর্তুকি দিচ্ছি, করে ছাড় দিচ্ছি, ব্যাংকের ঋণখেলাপিদের সুবিধা দিচ্ছি—এই ধরনের সুবিধার কারণেই সমাজে বৈষম্য তৈরি হচ্ছে।


প্রকাশ : ১৫ আগস্ট ২০২০, ১৫:১৭\nবাঙালি জাতির ইতিহাসে ১৫ আগস্ট এক কলঙ্কজনক অধ্যায়। জাতির পিতা বঙ্গবন্ধু শেখ মুজিবুর রহমানের ৪৫তম জাতীয় শোক দিবস আজ । তাই বঙ্গবন্ধুকে গভীর শ্রদ্ধা ও ভালোবাসয় স্মরণ করেছেন জাতীয় ক্রিকেট দল।\nটেস্ট অধিনায়ক মুমিনুল হক নিজের ফেসবুকে লিখেছেন, ‘তার মতো দৃঢ়তায় কে আর শুনিয়েছে স্বাধীনতার কথা! মুক্তির যুদ্ধে প্রেরণা জুগিয়েছে কে আর এমন ইতিহাসে? তার চেয়ে কে আর বেসেছে ভালো বাংলাদেশকে! জাতির পিতা বঙ্গবন্ধু শেখ মুজিবুর রহমানসহ তার পরিবারের সকল শহীদের প্রতি বিনম্র শ্রদ্ধা।’\nপেসার রুবেল হোসেন লিখেন, ‘বাংলা ও বাঙালির মুক্তির জন্য নিজের জীবন উৎসর্গ করা দীর্ঘদেহী মানুষটি'র অস্তিত্ব সমগ্র ছাপ্পান্নো হাজার বর্গমাইল ব্যাপী। বিনম্র শ্রদ্ধা হে মহানায়ক।\nনিষেধাজ্ঞায় থাকা ক্রিকেটার সাকিব আল হাসান লিখেন, ‘জাতির জনক বঙ্গবন্ধু শেখ মুজিবুর রহমান ও তার পরিবারকে শ্রদ্ধাভরে স্মরণ করছি জাতীয় শোক দিবসের এই দিনে। আপনি চিরদিন বেঁচে থাকবেন আমাদের হৃদয়ে।\nএমন ঘটনা কেবল দেশের ইতিহাসে নয়, পৃথিবীর ইতিহাসেও বিরল। তাই এই জাতীয় শোক দিবসে আমরা জাতির পিতাকে হারানোর শোককে শক্তিতে রূপান্তর করি ও তার স্বপ্নের সোনার বাংলা গড়ে তুলি। জাতীয় শোক দিবস উপলক্ষ্যে দুস্থদের মাঝে খাবার বিতরণ করেছে বাংলাদেশ ক্রিকেট বোর্ড (বিসিবি)। এ ছাড়াও বঙ্গবন্ধুর শাহাদাত বার্ষিকী উপলক্ষে আলোচনা সভা ও দোয়া মাহফিলের আয়োজন করা হয়।


আমরা খেলি!5মাস বয়সী, দ্বিতীয় সপ্তাহ | বাচ্চা - 2013\nআমরা খেলি!5মাস বয়সী, দ্বিতীয় সপ্তাহ\nআমার টেডি বিয়ার কোথায়?\nআপনি যখন যে জিনিস নিজেই দেখতে পারে না, এখনও অস্তিত্ব ( ""অবজেক্ট স্থায়িত্ব"" এর আলাপ বিশেষজ্ঞদের) অবিরত লিটল বুঝতে শুরু, আপনি লুকান একটি সরল খেলা venture করতে পারেন!\nকি দক্ষতা প্রচার করা হচ্ছে? বস্তুর স্থায়ীত্বের অনুভূতি\nআপনার কী প্রয়োজন? একটা টেডি বা অন্যান্য প্রিয় খেলনা, বাক্সে এবং বিভিন্ন আকারের ব্যাগ\nএকটি ছোট ব্যাগ (না প্লাস্টিক!) আপনার শিশুর প্রিয় স্টাফ পশু রাখুন আর তাদের একটি ছোট বক্স-এ প্যাকেজ। একটি সামান্য বড় বাক্স বা ব্যাগ বাক্স রাখুন। এই নীতি অনুসরণ করে, যতক্ষণ পর্যন্ত না এটি কমপক্ষে পাঁচটি পকেট / বাক্সে থাকে ততক্ষণ পর্যন্ত স্টাফড প্যাকটি প্যাক করা চলবে। আপনার সামান্য এক সামনে ভাল প্যাকেজ শেষ ফলাফল রাখুন এবং জিজ্ঞাসা, ""কোথায় আপনার টেডি বিয়ার? ""(অথবা জিরাফ বা বেঙ বা মাউস …) ওপেন প্রথম ক্ষেত্রে বা প্রথম বক্স এবং ইতিমধ্যে জিজ্ঞাসা:"" টেডি এখানে আছে? ""টেডী পাওয়া যায় এবং বলার আগে পর্যন্ত আনপ্যাকিং চালিয়ে যান,"" এখানে টেডি! ""অবশেষে, আপনার সামান্য এক তার প্রিয় টেডি বিয়ার ধরতে পারেন\nএকটি বৈকল্পিক: পরিবার বা বন্ধু উপস্থিত হওয়া উচিত, সবাই উপস্থিত একটি ব্যাগ বা একটি বাক্স খুলতে পারে। এবং অবশ্যই এক বা অন্য তারপর আপনার সন্তানের জিজ্ঞাসা: ""এখানে টেডি আছে? ""\nপ্রৈতি জিনিষ সংগ্রহ করতে, প্রথম দিকে শুরু হবে এবং আপনার শিশুর অবশ্যই খেলনা (অথবা Schnuffeltüchern, বালিশ, ইত্যাদি) যারা ভ্রমণের উপর এটা বরাবর নিতে চান প্রিয় নির্বাচন করা হয়েছে। এই সংগ্রাহক এর ড্রাইভ বিকাশ এবং প্রকৃতির একটি ধনশালের হান্ট যান - একটি খেলা যে বিশেষ করে উষ্ণ সন্ধ্যায় মজা।\nকি দক্ষতা প্রচার করা হচ্ছে? ফাইন মোটর সমন্বয়\nআপনার কী প্রয়োজন? একটি বৃহৎ ব্যাগ বা একটি ঝুড়ি\nযদি আবহাওয়া পারমিট, হাঁটার জন্য ভবঘুরে আপনার সন্তানকে নিতে - এবং একটি বড় ব্যাগ বা একটি ঝুড়ি নিতে। পার্ক বা বিদেশে মহান একসঙ্গে ব্যবহার করে হাঁটুন এবং আপনার সামান্য ধন শিকারী সবকিছু যে আকর্ষণীয় বলে মনে হয় দেন: একটি জ্বলজ্বলে পত্রক বা অদ্ভুত আকৃতির শাখা। খুঁজে পায় এবং আপনার সন্তানের তাদের দিতে। শীঘ্রই আপনার শিশুর জিনিষ দিকে নির্দেশ করে তার নতুন ক্ষমতা ব্যবহার করবে, এবং তারপর বিষয় আছে যা এটি করতে চান (অবশ্যই আপনি যে কিছু এত ছোট নেওয়া উচিৎ নয় দিকে নির্দেশ এটি উপর এবং খারাপ চোক আপনি করতে পারে আপনার সন্তানের চোক এছাড়াও, সংগ্রহ করা উদ্ভিদ অ-বিষাক্ত হয় তা নিশ্চিত করুন।বাড়িতে একটি কোলাজ তৈরি করুন (কার্ডবোর্ডের একটি বড় পত্রকের সন্ধানে আটকে রাখুন), অথবা নতুন ধনুকে প্রাচীরে আটকে রাখুন যেন কেউ তাদের দেখতে পায় না।\nএবং এখানে আপনার5মাস বয়সী শিশুকে কীভাবে বিকাশ করবেন


10 সেরা পার্মিশ ভার্মার গান আপনার শুনতে হবে | ডিজিবলিটজ\nপারমিশ ভার্মা তার অনন্য স্টাইল এবং শক্তিশালী পার্টি গানের সাথে একটি যুব আইকন। ডেসিব্লিটজ তার সেরা 10 টি গান উপস্থাপন করেছেন যা বাস্তবেও প্রতিবিম্বিত করে।\nBy ন্যানসি কৌর\n"রিয়েল ভিউস, রিয়েল ফ্যানস, রিয়েল Kাক এবং এটি আমরা জিতেছি কেবলমাত্র"\nসৃজনশীলতার একটি দেশী শক্তি প্যাকেজ, পার্মিশ ভার্মা অবিচ্ছিন্নভাবে তাঁর গান দিয়ে অনেকের মন জয় করেছেন।\nএক তরুণ পরিচালক, মডেল, গায়ক এবং অভিনেতা, পারমিশ পাঞ্জাবি সঙ্গীত শিল্পে শীর্ষস্থানীয় অবস্থান রাখেন।\nপরমিশ জন্মগ্রহণ করেছিলেন ডাঃ সতীশ কুমার এবং পরমজিৎ কৌরের Patiala জুলাই, ১৯৯০ সালে ভারতের পাতিয়ালায়।\nগানের মাধ্যমে তিনি তাঁর কেরিয়ার শুরু করেছিলেন লে চাক মং আ গয়া (2017)। তার পর থেকে তাঁর গানগুলি নাইট ক্লাবগুলির হৃদস্পন্দনে পরিণত হয়েছে। বাস্তব জীবনের পরিস্থিতিতে তাঁর দেশী পদ্ধতির কারণে তাঁর গানগুলি অনন্য এবং সম্পর্কিত হতে পারে।\nযদিও পরমিশ দুঃখী এবং ভালোবাসার গানগুলি করেছেন, তবে তিনি তার উত্সাহী ট্র্যাকগুলির জন্য বেশি পরিচিত। তাঁর শৈলীর সংজ্ঞা দেয় এমন কয়েকটি জনপ্রিয় গানের অন্তর্ভুক্ত গাল নি কাদনি (2017), শদা (2018) এবং চল ওয়ে (2019).\nসর্বাধিক যোগ্য 'শদা'র বিশ্বজুড়ে ভক্ত রয়েছে যারা নিয়মিত তাঁকে অনুসরণ করেন এবং প্রায়ই তাঁর গান শোনেন। পার্মিশ যেহেতু সোশ্যাল মিডিয়ায় খুব সক্রিয়, তার লক্ষ লক্ষ ভক্ত পরিবারের অংশের মতো।\nএখানে 10 সেরা পার্মিশ ভার্মার গানের একটি তালিকা রয়েছে, যেগুলি তাকে একটি শ্রদ্ধেয় স্থান অর্জন করেছে পাঞ্জাবি সংগীত শিল্প।\nলে চাক মৈ গা (2017)\n'লে চাক মৈ আ গয়া' পার্কিশ ভার্মার প্রথম গান, যা 1 আগস্ট, 2017 এ জুকে ডক প্রযোজনার সৌজন্যে প্রকাশিত হয়েছিল।\nমূলত আকর্ষণীয় গানের কারণে গানটির দুর্দান্ত রিভিউ রয়েছে। ট্র্যাকটি গায়কটির যাত্রা সম্পর্কে, অস্ট্রেলিয়ায় তার সংগ্রামী দিনগুলি থেকে শেষ পর্যন্ত সাফল্য অর্জনের উদ্দেশ্যে।\nট্র্যাকটি যুবসমাজের জন্য বিশেষত তাঁর ব্যতিক্রমী কণ্ঠ এবং শক্তিশালী সংগীতের জন্য একটি উত্সাহজনক গান হিসাবে পরিণত হয়েছিল।\nপার্মিশ ট্র্যাকটির ভিডিও দিয়ে ন্যায়বিচার করেছেন, যা সময়কাল মাত্র চার মিনিটের বেশি। তিনি তার সংগ্রামী এবং সফল উভয়ই ভিডিওতে দেখিয়েছেন।\nএই অনুপ্রেরণামূলক ট্র্যাকটি, যা শুনতে ও দেখার মতো, চব্বিশ ঘন্টা সময়ে প্রায় মিলিয়ন ভিউ অর্জন করেছিল।\nএখানে 'লে চাক মাই আ গয়া' দেখুন:\nগাল নি কাদনি (2017)\nপার্মিশ ভার্মার গাওয়া 'গল নি কাদনি' গতি রেকর্ডস লেবেলের আওতায় November নভেম্বর, ২০১ on সালে প্রকাশিত হয়েছিল।\nএটি যুবকদের পুরোপুরি একটি ট্র্যাক। মজাদার লিরিক্স এবং নিখুঁত কণ্ঠ দিয়ে গানটি সাফল্যের সাথে শ্রোতার একটি বড় প্রিয় হয়ে উঠেছে।\nচার মিনিটের দীর্ঘ ভিডিওটি ব্যান্ড স্টাইলে শুট করা হয়েছে। ভিডিওতে, পার্মিশ এক দেশী যুবকের মতো নাটকীয়ভাবে গান করেন কারণ তিনি বিস্ময়করভাবে মারার সাথে সংযোগ স্থাপন করেন।\nতিনি 2018 পিটিসি সঙ্গীত পুরষ্কারে 'বছরের জনপ্রিয় সংগীত' জিতেছিলেন। পরমিশ গানটি থেকে তার প্রিয় লাইন পোস্ট করতে ইনস্টাগ্রামে গিয়েছিলেন:\n“জিঠা সারে রকদা ওঠে জুনি গদনে। আমি এই লাইনটি পছন্দ করি যা এটি পাঞ্জাবিদের শক্তি অর্জন করে। "\nএখানে 'গাল নি কাদনি' দেখুন:\nকাছে পক্কে ইয়ার (2018)\n'কাঁচে পাকে ইয়ার' পারমিশ ভার্মার একটি বন্ধুত্বের গান যা 1 আগস্ট, 2017 এ স্পিড রেকর্ডসের আওতায় প্রকাশ পেয়েছিল।\nমনদীপ মাভীর গানের লিরিক্স সুন্দরভাবে রচিত হয়েছে, যা প্রেমের যত্ন, যত্ন এবং বন্ধুদের মধ্যে আবেগের প্রতিচ্ছবি প্রতিফলিত করে।\nহার্ট ওয়ার্মিং গানের পাশাপাশি, প্রাণবন্ত মার এবং বীর কন্ঠে বিশ্বজুড়ে গানের জনপ্রিয়তা বাড়িয়েছে।\nতিন মিনিটেরও বেশি সময়ের ভিডিওটির কানাডায় শ্যুট করা হয়েছিল। ভিডিওটিতে পারমিশ এবং একদল তরুণ পাঞ্জাবি ছেলের বৈশিষ্ট্যযুক্ত বেশ কয়েকটি সুন্দর মুহূর্ত ধারণ করা হয়েছে।\nএখানে 'কাঁচে পাকে ইয়ার' দেখুন:\nপরমিশ ভার্মা 'শদা' একটি গানের সংগীতশিল্পী, যা ১ March মার্চ, ২০১ 17 এ প্রকাশিত হয়েছিল। স্পিড রেকর্ডস এর আওতায় প্রকাশিত এই গানটি তার মাইন্ডবগলিং লিরিক্স দিয়ে ইন্টারনেটকে ঝড় তুলেছিল।\nসরবা মানের গানের লিরিক্স কেবল ব্যাচেলর হওয়ার সুবিধাগুলি তুলে ধরে। নগরীযুক্ত বীট এবং দেশি কণ্ঠস্বর কারণে ট্র্যাকটি ব্যাপক হিট হয়ে ওঠে।\nভিডিওটি চার মিনিটেরও বেশি সময় পার্মিশকে একটি সুখী এবং উত্তেজনা মুক্ত ব্যাচেলর হিসাবে অভিনয় করেছে। চব্বিশ ঘন্টার মধ্যে প্রকাশের পরে, ভিডিওটিতে প্রায় চার মিলিয়ন ভিউ ছিল।\nট্র্যাকটি যখন প্রথম নম্বরে ট্রেন্ডিং করছিল, তখন পার্মিশ তার পোলের অবস্থানটি নির্দেশ করতে ইনস্টাগ্রামে গিয়েছিলেন:\n"রিয়েল ভিউস, রিয়েল ফ্যানস, রিয়েল Kাক এবং এটি আমরা জিততে শুরু করছি ?? ভারত ?? ”\n"ট্রেন্ডিং নম্বর 1 পাঞ্জাব ট্রেন্ডিং নম্বর .1"\nএখানে 'শদা' দেখুন:\nOlোল ওয়াজিয়া (2018)\n'Olোল ওয়াজিয়া' পারমিশ ভার্মার কন্ঠে একটি দুর্দান্ত পার্টির গান। 14 ই জুন, 2018 এ প্রকাশিত, এই গানটির দুর্দান্ত এক ফিউশন পাঞ্জাবি লোক স্টাইল 'বলিয়ান' (দম্পতি) এবং পশ্চিমা বীট।\nগানের লিরিকগুলি অত্যন্ত উপভোগযোগ্য, গানের বিশ্বব্যাপী সাফল্যে অবদান রাখছে।\nট্র্যাকের প্রফুল্ল সঙ্গীতটির সাথে দেশি স্পর্শ রয়েছে। সাড়ে চার মিনিটের ভিডিওটিতে তার আগের ট্র্যাকগুলি এবং স্টেজ শোগুলির সেরা দৃশ্যের সংকলন অন্তর্ভুক্ত রয়েছে।\nদর্শকদের মেমরি লেনে ফিরিয়ে নেওয়া বিশেষ ভিডিওটিতে পনেরো মিলিয়ন ইউটিউব হিট রয়েছে।\nভারতীয় যুবকরা এই গানটি ভালবাসে, যা দেশের সমস্ত বড় নাইট ক্লাবে খেলা হয়।\nএখানে 'olোল ওয়াজিয়া' দেখুন:\nচিরিরি উদ্ কা কা উদদ (2018)\nপরীম ভার্মার কণ্ঠস্বর ব্যবহার করে 'চিরি উদ্দ কা উদ্' 25 আগস্ট, 2018 এ প্রকাশিত হয়েছিল The গানটি গতি রেকর্ডসের ব্যানারে আসে।\nট্র্যাকের শিরোনাম শ্রোতাদের তাদের শৈশবের দিনগুলিতে ফিরিয়ে আনবে। গানের কথাগুলি এমন একটি শুভেচ্ছার সাথে সম্পর্কিত যা অনেকেরই সন্তানের মতো ছিল।\n'চিরি উদ্দী কা কা উদ্'-এর জন্য আকর্ষণীয় সংগীত এবং দেশি কণ্ঠগুলি যুবসমাজের দ্বারা প্রশংসিত হয়েছিল।\nভিডিওটি কেবল চার মিনিটেরও বেশি দীর্ঘ - এটি একটি স্পোর্টস কার, ডিজাইনার লেবেল, গল্ফ কোর্স থেকে দূরে থাকা এবং অ্যাকশন ফিগার হতে পারে।\nইউটিউবে, লেখার স্বতন্ত্র স্টাইলের জন্য একজন ভক্ত পরমিশ ভার্মার প্রশংসা করেছেন।\n“আমি তো তোমায় ভালবাসি পারমিশ ??? আপনি ঠিক..??? প্রতিটি গানে আপনার সোয়াগ অপরাজেয়? "\nএখানে 'চিরি উদ্দ কা কা উদদ' দেখুন:\nসাব ফেইড জাঙ্গ (2018)\nপার্মিশ ভার্মা গাইলেন 'সব ফ্যাড জাঙ্গে', যা স্পিড রেকর্ডস প্রকাশ করেছিল। ট্র্যাকটি তরুণদের ক্রেজি রিয়েল-লাইফ ভুল সহ ভরপুর।\nগানগুলি হাস্যকর এবং তারুণ্যের সাথে সম্পর্কিত, বিশেষত যারা জীবনের এই ধাপটি পেরিয়েছেন to\nদেশী ক্রু দ্বারা আটকানো সংগীত এবং পার্মিশের কণ্ঠ তরুণদের বিব্রতকর হাসি দিয়েছিল। ট্র্যাকটি পাঞ্জাবি এবং ওয়েস্টার্ন বিটগুলির দুর্দান্ত সংমিশ্রণ।\nএক মিনিটের বন্ধুদের সাথে চার মিনিটের ভিডিওতে পার্মিশ তারকারা। প্রাণবন্ত ভিডিওটির মধ্যে কিছু মজার মুহুর্ত রয়েছে।\nএখানে 'সব ফ্যাড জাঙ্গে' দেখুন:\nজা ভে জা (2019)\nপার্মিশ ভার্মা 'জা ভে জা'-তে কণ্ঠ দিয়েছিলেন যা একটি স্পিড রেকর্ডস প্রকাশিত হয়েছিল। নতুন বিবাহিত দম্পতির সাথে সংযুক্ত জি সিধুর কৌতুকপূর্ণ লিরিক্স এই গানের এক্স-ফ্যাক্টর।\nগানটি ভারতীয় পার্টি এবং বিবাহ অনুষ্ঠানে জনপ্রিয় হয়েছিল। ট্র্যাকটির সংগীতটি খুব সুখী এবং বুদ্বুদ্বিত, দুর্দান্ত সিঙ্ক্রোনাইজ ভোকাল সহ।\nপার্মিশ অভিনীত সময়টিতে মাত্র চার মিনিটের ভিডিওটিতে এক দম্পতির মধ্যে হাস্যকর মারামারি দেখানো হয়েছে, যা ধারণার সাথে আশ্চর্যর সাথে মিলছে।\n'জা ভে জা' আরও একটি মজাদার এবং উচ্চ উত্সাহী গান, বিভিন্ন পরিস্থিতিতে প্রতিচ্ছবি সহ। ট্র্যাকটিতে অসাধারণ ইউটিউব দর্শন রয়েছে, চল্লিশ মিলিয়নেরও বেশি হিট বেড়েছে।\nএই গানের একাধিক ফ্যানের বক্তব্য পুনরাবৃত্তি হবে:\n“আমি আসলেই এই গানে আসক্ত? স্যার তোমাকে ভালোবাসি। "\nএখানে 'জা ভে জা' দেখুন:\nপিন্ডা আলে জট (2019)\nসুপার হিট গান 'পিন্ডা আলে জট'' পারমিশ ভার্মার কণ্ঠ রয়েছে। স্পিড রেকর্ডস ট্র্যাকটি 30 মার্চ, 2019 এ প্রকাশ করেছে।\nগানটি চলচ্চিত্রের 'দিল দিয়ান গ্যালান, ' এতে পরমিশ মুখ্য চরিত্রে অভিনয় করছেন। গানের শুটিং ইংল্যান্ডের লন্ডনে হয়েছিল।\nগানের রচয়িতা হলেন লাড্ডি চাহাল, যা পাঞ্জাবের ছোট ছোট গ্রামগুলির দেশী লোকদের নিয়ে যারা বিদেশে ভ্রমণ করে এবং খুব ভালভাবে কাজ করে।\nএর সংগীত 'পিন্ডা আলে জট' পারমিশের কণ্ঠস্বর সাথে সিঙ্কে উঠছে up\nভিডিওটি দুই মিনিটেরও বেশি সময়কালে ভালভাবে শট করা হয়েছে এবং এতে অনেক মুখ রয়েছে - তরুণ এবং বৃদ্ধ।\nএখানে 'পিন্ডা আলে জাট' দেখুন:\nচল ওয়ে (2019)\nআমাদের তালিকার চূড়ান্ত গানটি পারমিশ ভার্মার প্রেরণাদায়ক ট্র্যাক 'চল ওয়ে'। পেন্ধুজ মিডিয়া রেকর্ডস হ'ল লেবেল যা 8 জুন, 2019 এ গানটি প্রকাশ করেছে।\nগানের লিরিক্সগুলি ইতিবাচকভাবে বাধ্যযোগ্য এবং এটিকে একটি রেপ অনুভব করে। 'চল ওয়ে' সংগীতটি খুব শহুরে, পার্মিশের আক্রমণাত্মক কণ্ঠ সহ গানটি লক্ষণীয় করে তুলেছে।\nউত্সাহী কণ্ঠস্বর, পাঞ্জাবী বীট এবং পার্মিশের সোয়াগ এই তিনটি মূল উপাদান যা এই গানটিকে জীবিত করে।\nগানের ভিডিও সময়কাল পাঁচ মিনিটের নিচে, কিছু ব্যয়বহুল গাড়ি রয়েছে is\nএখানে 'চল ওয়ে' দেখুন:\nপার্মিশ গান গাওয়া ছাড়াও তাঁর সমস্ত গানের চিত্রনাট্য, পরিচালনা এবং ধারণাগতকরণও করেছেন।\nদেশী ক্রু যিনি পার্মিশের অনেক গানের জন্য সংগীত তৈরি করেছেন তাদের মধ্যে দুটি সংগীত পরিচালক সাতপাল মালি এবং গোল্ডি কালন রয়েছে। তারা পারমিশের খুব ঘনিষ্ঠ বন্ধু।\nবিখ্যাত সংগীতশিল্পী হওয়ার আগে পার্মিশ অনেক জনপ্রিয় গান পরিচালনা করেছিলেন। তিনি 'সেরা সংগীত ভিডিও' পেয়েছিলেন মেরি সরদারনিয়ে খy রঞ্জিত বাওয়া (2016) এ 2017 পিটিসি পাঞ্জাবি সংগীত পুরষ্কার.\nপার্মিশ ভার্মা যেমন পাঞ্জাবি সিনেমাতে কাজ করেছেন রকি মেন্টাল (2017), দিল দিয়ান গ্যালান (2019) এবং এর রিমেক সিংহাম পাঞ্জাবিতে\nএছাড়াও তিনি 'সেরা অভিষেক পুরুষ' অর্জন করেছিলেন রকি মেন্টাল 2018 পিটিসি পাঞ্জাবি চলচ্চিত্র পুরষ্কারে।\nপার্মিশ ভার্মা এতটা সৃজনশীল এবং বহুগুণশীল হওয়ায় তিনি আরও অনেক হিট গান গাইতে বাধ্য, যা তাঁর অনুরাগীদের খুশী করবে।\nমাস্টার ইন প্রফেশনাল ক্রিয়েটিভ রাইটিং ডিগ্রি নিয়ে, ন্যান্সি এমন এক উচ্চাকাঙ্ক্ষী লেখক যিনি অনলাইন সাংবাদিকতায় একজন সফল এবং জ্ঞানসম্পন্ন সৃজনশীল লেখক হওয়ার লক্ষ্য নিয়েছিলেন। তার উদ্দেশ্য হ'ল প্রতিদিনকে একটি সফল দিন হিসাবে পরিণত করা।\nছবি সৌজন্যে পরমিশ ভার্মা ইনস্টাগ্রাম।\nযতিন্দর ভার্মা British ব্রিটিশ এশিয়ান থিয়েটারের গডফাদার\nযখন মার্নি ছিলেন তখন একটি আশ্চর্যরকম জটিল মুভি\nস্টুডিও hibিবলির যখন মার্নি ছিলেন সেখানে যুক্তরাজ্যের মুক্তি পেল


প্রকাশিত: ০৯:৫৮ এএম, ১৩ জুন ২০২০\nমোসা. সেলিনা আকতার\nইভটিজিং কথাটির ‘ইভ’ অর্থ নারী, ‘টিজিং’ অর্থ উত্ত্যক্ত বা বিরক্ত করা। সহজভাষায় বলা যায়, ইভটিজিং মানে নারীদের উত্ত্যক্ত করা। তবে বিষয়টি এত সহজ নয় ‘ইভ’ শব্দটি দিয়ে পৌরাণিক আদিমাতা হাওয়া অর্থে সমগ্র নারী জাতিকে বোঝানো হয়। ইভটিজিং শব্দটি মূলত ভারত, পাকিস্তান, বাংলাদেশ ও নেপালে ব্যবহৃত হয়।\nইভটিজিং নারীনিগ্রহ উত্ত্যক্ত নির্দেশক কাব্যিক শব্দ মনে হলেও এর পরিধি এবং ভয়াবহতা ব্যাপক। ব্যাপক অর্থে ইভটিজিং বলতে কোনো মানুষকে বিশেষ করে কোনো নারী বা তরুণীকে তার স্বাভাবিক চলাফেরা বা কাজকর্ম করা অবস্থায় অশালীন মন্তব্য করা, ইঙ্গিতপূর্ণ ইশারা দেয়া, ভয় দেখানো, অশ্লীল অঙ্গভঙ্গি করা, তার নাম ধরে অকারণে ডাকা এবং চিৎকার করা, বিকৃতি নামে ডাকা, কোনো অশালীন শব্দ করা, শিস দেয়া, রাস্তায় হাঁটতে হাঁটতে, যানবাহনে বা জনবহুল স্থানে ইচ্ছে করে ধাক্কা লাগানো, কোনো কিছু ছুড়ে দেয়া, ব্যক্তিত্বে লাগে এমন কোনো মন্তব্য করা, ধিক্কার দেয়া, তাকে নিয়ে হাসিঠাট্টা করা, পথ আগলে দাঁড়ানো, সিগারেটের ধোঁয়া গায়ে ছাড়া বা কবিতাংশ আবৃত্তি করা, চিঠি লেখা, প্রেমে সাড়া না দিলে হুমকি প্রদান ইত্যাদি ইভটিজিংয়ের মধ্যে পড়ে। বর্তমানে ইলেকট্রনিক মিডিয়ার যুগে ইভটিজিংয়ের ধরন পরিবর্তন হয়েছে। এখন মোবাইল ফোন, ই-মেইল, ফেসবুক, মেসেঞ্জার, হোয়াটসঅ্যাপ, ইমো, টুইটারসহ বিভিন্ন সামাজিক যোগাযোগ মাধ্যমে আধুনিক প্রযুক্তির দ্বারা অভিনব কৌশলে ইভটিজিং হচ্ছে।\nযদিও ইভটিজিং বিষয়টি ৬০ এর দশকে বেশি মনোযোগ পায় গণমাধ্যমে কিন্তু এটা আসলে মারাত্মকভাবে বৃদ্ধি পেতে থাকে ৭০ এর দশক থেকে যখন অধিক সংখ্যক মেয়েরা বিদ্যালয়ে এবং কর্মক্ষেত্রে যেতে শুরু করে। ইভটিজিং বলতে সাধারণভাবে এখনও আমাদের চোখে একটা চিত্র ভেসে আসে, কিছু মেয়ে স্কুলে যাচ্ছে আর পাড়ার বখাটে কিছু ছেলে দুটো শব্দ বিভিন্ন অঙ্গভঙ্গিমায় উড়িয়ে দিচ্ছে বা শিস দিচ্ছে। কিন্তু বাস্তবে ইভটিজিং বিষয়টা এখানেই সীমাবদ্ধ না। আমাদের সবার আগে উপলব্ধি করতে হবে ইভটিজিংয়ের ব্যাপকতা। আমরা অনেক শিক্ষিত লোকজন ও এই ভুলটা করে বসি। আপনার অফিসে একজন নারী সহকর্মীকে হেয় করে কিছু বললেন সেটা ইভটিজিং। পুরুষ শিক্ষক নারী শিক্ষার্থীকে অবজ্ঞা করে করে কিছু বললেন, কোনো দায়িত্ব থেকে নারী বলে কাজটি করতে পারবে না এ বিশ্বাসে সরিয়ে রাখলেন- সেটাও ইভটিজিং। বাসে মহিলা সিট খালি নেই বলে তাকে বাসে উঠতে না দেয়া, এমনকি পরিবারের বাবা ঠাট্টার ছলে মাকে বললেন ‘মহিলারা কম বোঝে’ এটাও ইভটিজিং। এভাবে প্রতিনিয়ত জেন্ডার ডিসক্রিমিনেশন তৈরি করাও ইভটিজিং।\nবর্তমানে গণমাধ্যমে ইভটিজিংয়ের যে ধরন এবং মাত্রা দেখা যাচ্ছে তাতে আমাদের সমাজে মূল্যবোধের যে চরম অবক্ষয় হচ্ছে তা প্রকট হয়ে ফুটে উঠছে। ইভটিজিংয়ের শিকড় অনেক আগে থেকেই আমাদের সমাজে বিদ্যমান ছিল। সেটি ভয়াবহ রূপ ধারণ করেছে অবশ্য বেশ কিছু বছর আগে থেকে। ইভটিজিংয়ের সংজ্ঞা যুগে যুগে পরিবর্তন হয়। আগে যেমন গায়ে হাত না দিলে সেটা ইভটিজিং বলে গণ্য হতো না। মূলত ভারতে ৬০ সালেই ইভটিজিংয়ের কুৎসিত চেহারা প্রকাশ হতে থাকে। তবে মুসলিমপ্রধান দেশ পাকিস্তানের রাজনীতিবিদ বা নীতিনির্ধারকরা তা দেখতে বা বুঝতে আরও একটু বেশি সময় নিতে থাকেন। বাংলাদেশে ১৯৭৬ সালে ঢাকা মেট্রোপলিটিন পুলিশ ইভটিজিং নাম পরিবর্তন করে ‘ওমেন টিজিং’ নাম দিয়ে একে সংজ্ঞায়িত করে। তখন থেকে বিষয়টা আইনের দৃষ্টিগোচর হয়। সমাজে ক্রমশ ইভচিজিংয়ের মাত্রা বাড়তেই থাকে। যেমন তা একসময় পৌঁছে এসিডসন্ত্রাস, ধর্ষণ ও হত্যার মতো জঘন্য অপরাধে।\nআজও বুকটার ভেতরে হু হু করে ওঠে ২০১৬ সালের ২৪ আগস্ট দুপুরে কাকরাইলের উইলস লিটল ফ্লাওয়ার স্কুলের সামনের ফুটওভার ব্রিজে রক্তাক্ত অবস্থায় পড়ে থাকা অষ্টম শ্রেণির ছাত্রী রিশার নিথর দেহের ছবি চোখে ভেসে উঠলে। প্রেমের প্রস্তাবে রাজি না হওয়ায় স্কুলে যাওয়ার পথে রিশাকে ছুরিকাঘাতে হত্যা করেন বলে আদালতে স্বীকারোক্তি দিয়েছিলেন ঘাতক ওবায়দুল। তেমনি আজও ভুলতে পারিনি ফেনীর নুসরাতের বর্বরতম হত্যার ঘটনা। এছাড়াও রয়েছে তিশা, সাজরীনসহ অসংখ্য কিশোরী হত্যার লোমহর্ষক ঘটনা যেটার সূত্রপাত ইভটিজিং থেকেই।\nবর্তমানে ইভটিজিং প্রতিকারে অনেক ধরনের আইনের প্রয়োগ রয়েছে। যেমন দণ্ডবিধি অনুযায়ী শালীনতার উদ্দেশে কোনো মন্তব্য, অঙ্গভঙ্গি বা কোনো কাজ করলে এক বছর পর্যন্ত বিনাশ্রমে কারাদণ্ড বা অর্থদণ্ড বা উভয়দণ্ডে দণ্ডিত হতে পারে। আবার নারী ও শিশু নির্যাতন দমন আইন অনুযায়ী অবৈধভাবে যৌনাঙ্গ বা অন্য কোনো অঙ্গ স্পর্শ করে এবং শ্লীলতাহানি করা হলে অনধিক দশ বছর কিন্তু অন্যূন তিন বছর সশ্রম কারাদণ্ডে দণ্ডিত হবে এবং অতিরিক্ত অর্থদণ্ডে দণ্ডিত হবে। এছাড়া মোবাইল কোর্ট আইন অনুযায়ী ম্যাজিস্ট্রেটের সম্মুখে সংঘটিত বা উদঘাটিত হয়ে থাকলে তখনই অপরাধ আমলে নিয়ে শাস্তি দিতে পারবেন।\nকিন্তু দণ্ড আরোপ করেই কি ইভটিজিং প্রতিকার করা সম্ভব? এ প্রশ্ন এখন সমাজের সচেতন মানুষের। সমাজ ও রাষ্ট্রের উন্নয়নে আজ পুরুষের পাশাপাশি এক বিরাট অংশ নারী গুরুত্বপূর্ণ ভূমিকা পালন করেছেন। অথচ নারীর স্বকীয়তা বিকাশে এবং সফলতার পথে অনেক ক্ষেত্রেই অন্তরায় হয়ে দাঁড়ায় ইভটিজিং। অনেক সম্ভাবনাময়ী নারী শিশু এবং কিশোরী বয়সেই ঝরে যাচ্ছে ইভটিজিংয়ের মতো ভয়াবহ সামাজিক ব্যাধির সংক্রমণে। এ ব্যাধি যাতে মহামারি আকারে রূপ নিতে না পারে তাই ইভটিজিংয়ের প্রতিকার করা আজ সময়ের দাবি।\nইভটিজিংয়ের ভয়াবহ ছোবল থেকে সমাজকে রক্ষার্থে সবচেয়ে বড় ভূমিকা পালন করতে পারে প্রতিটি পরিবার। কারণ পরিবার থেকেই ভালোমন্দের তফাত বা নৈতিক শিক্ষার প্রাইমারি ধারণা পেয়ে থাকি আমরা। ছোটসময় থেকেই নৈতিক শিক্ষায় দীক্ষিত করতে হবে। একসময় বাল্যশিক্ষার প্রচলন ছিল, পড়ানো হতো ‘সকালে উঠিয়া আমি মনে মনে বলি, সারাদিন আমি যেন ভালো হয়ে চলি।’ কিন্তু কালের পরিক্রমায় তা বিলুপ্তির পথে বরঞ্চ অনেকে পরিবারের শিশুদের দেখানো হয় পাশ্চাত্য মুভি, পারিবারিক কূটনামিতে ভরপুর ইন্ডিয়ান সিরিয়াল আর যৌন সুড়সুড়িতে ভরা ইংলিশ মুভি থেকে পরিত্রাণ ঘটাতে না পারলে সামাজিক অবক্ষয় চূড়ান্ত রূপ ধারণ করবে। ইভটিজিংরোধে শিক্ষকসমাজও উদ্যোগী ভূমিকা পালন করতে পারে, তবে তা যেন পরিমল বা হুসনে আরার কার্বন কপি না হয়।\nঅনেক জ্ঞানপাপী নারীদের পোশাক-পরিচ্ছেদ চালচলন নিয়ে কথা বলেন, তাদের বলতে চাই- নুসরাত তো হিজাব পরতো, পোশাক ছিল শালীনতাপূর্ণ তাহলে সে কেন ধর্ষিত হলো এবং তাও ধর্মীয় পোশাকধারী এক হুজুর দ্বারা। তাই বলতে পারি মানুষের ধর্মীয় পোশাকের আড়ালেও থাকতে পারে তার বিকৃত মন, বিকৃত চেহারা। আসলে আমাদের দৃষ্টিভঙ্গির আগে পরিবর্তন করতে হবে। নারীকে অবজ্ঞার চোখে দেখার অবসান ঘটাতে হবে। প্রতিটি পরিবারে ছেলেসন্তান আর মেয়েসন্তানকে সমান দৃষ্টিতে দেখতে হবে, সমান সুবিধা ও স্বাধীনতা দিয়ে বড় করতে হবে যাতে মেয়েদের প্রতি ছোট সময় থেকেই শ্রদ্ধাবোধ জন্ম নেয়। নিজের পরিবারের প্রতিটি শিশু এমন ধারণায় অটুট হয়ে বড় হলে সমাজের জন্য অন্য মেয়েদের প্রতি তার সম্মানবোধ গড়ে উঠবে। সে তখন নারীদের নারী নয় একজন মানুষ হিসেবে দেখবে।\nআমাদের পুরুষতান্ত্রিক সমাজে ইভটিজিংয়ের শিকার নারীদের অনেকটা অবজ্ঞার চোখে দেখা হয়, ভাবখানা এমন যে তুই ওড়নাটা ঠিকমতো পরলে বা টি-শার্ট কিংবা ফতুয়া পরে বাইরে না গেলে এমনটা হতো না। কিন্তু শাড়ি আর সেলোয়ার কামিজ পরা মেয়েরাও কি নিগৃত হচ্ছেন না? সুতরাং আমাদের এই ভ্রান্তধারণা থেকে বের হয়ে আসতে হেেব। পারিবারিক নৈতিকতা শিক্ষার পাশাপাশি শিশুদের ধর্মীয় শিক্ষায় উদ্বুদ্ধ করতে হবে। পবিত্র কুরআনে আছে- ‘আর তোমরা ব্যভিচারের কাছেও যেও না, নিশ্চয় তা অশ্লীল কাজ ও মন্দ পথ।’ (সুরা বনী ইসরাঈল- ৩২)।\nইভটিজিং আমাদের সমাজে ক্যান্সারের মতো বিস্তারের পেছনে রাজনৈতিক দলগুলোর নির্লিপ্ততা ও অনেকখানি দায়ী। প্রায়ই দেখা যায় ইভটিজারদের কোনো না কোনো রাজনৈতিক পরিচয় থাকে। কিন্তু এই প্রথা থেকে বেরিয়ে আসতে হবে। কেননা অপরাধীদের কোনো দল হতে পারে না। অপরাধী যে দলেরই হোক না কেন তার শাস্তি অবধারিত- এই বিশ্বাসে বলিয়ান হতে হবে প্রতিটি রাজনৈতিক দলকে। ইতোমধ্যে ইভটিজিংয়ের শিকার অনেক তরুণী লজ্জায় ঘৃণায় আত্মহননের পথ বেছে নিয়েছে আর যারা বেঁচে আছে তাদের সমাজ আড়চোখে দেখছে। ফলে অনেক সম্ভাবনাময় জীবন আজ কোণঠাসা হয়ে নিজেকে আড়াল করে রাখছে গৃহকোণে। পরিবারের সদস্যরাও অনেক সময় তাকেই দোষারোপ করে। এখনও আমাদের সমাজে অনেক নারী নিজ যোগ্যতায় সাফল্য অর্জন করলেও এই সফলতার পেছনে বিভিন্ন চারিত্রিক বিষয় নিয়ে মন্তব্য করে তাকে টিজ করা হয়। এ কারণে এখনও অনেক সম্ভাবনাময় নারী কর্মক্ষেত্রে নিজেকে সুযোগ্যভাবে তুলে ধরতে দ্বিধাবোধ করে। ফলে ক্ষতিগ্রস্ত হচ্ছে আমাদের রাষ্ট্র, ক্ষতিগ্রস্ত হচ্ছে আমাদের দেশ।\nএই পরিস্থিতি থেকে পরিত্রাণ পেতে হলে সমাজ থেকে ইভটিজিং প্রতিকার করতে হবে সর্বাগ্রে। আর এ কাজে প্রতিটি নারীকে সমবেতভাবে কণ্ঠস্বর তুলতে হবে। নিজেকে সুপ্রতিষ্ঠিত করতে প্রতিটি নারী নিজেকে স্মার্ট বা আধুনিক হতে গিয়ে নিজের মর্যাদা নিজেই ধ্বংস করা থেকে বিরত থাকতে হবে। বিভিন্ন পত্রপত্রিকায় বিজ্ঞাপনে নারীকে নগ্ন কিংবা অর্ধনগ্ন করে উপস্থাপন থেকে বিরত থাকতে হবে। সংস্কৃতির নামে বিদেশ থেকে আমদানি করা অপসংস্কৃতির মূলোৎপাটন করতে হবে। নৈতিকশিক্ষা ও সৎচরিত্র গঠনের জন্য ব্যাপকভিত্তিক কার্যক্রম হাতে নিতে হবে। এক্ষেত্রে শিক্ষাপ্রতিষ্ঠান, ক্লাব, সামাজিক সংগঠন, ছাত্রসংগঠন, এনজিওসহ বিভিন্ন সংস্থাকে এগিয়ে নিতে হবে। আইনশৃঙ্খলা বাহিনীকে এ বিষয়ে আরও আন্তরিক ও জবাবদিহির আওতায় আনতে হবে, দেশেরে ইমাম এবং আলেমকে কাজে লাগাতে হবে; শিক্ষকদের সজাগ ও সচেতন করতে হবে। নারী ভগ্নি, নারী বধূ তারা ভোগ্যপণ্য নয়, শ্রদ্ধাও ভালোবাসা পাওয়ার মতো আল্লাহ তায়ালার এক অমূল্য নিয়ামত। আমাদের সমাজে এ বিশ্বাসের লালন করতে পারলেই কেবল আমরা ইভটিজিং থেকে মুক্তি পেতে পারি।\nএ কয়েক দশক আগেও রাস্তাঘাটে কোনো মেয়েকে উত্ত্যক্ত করার কথা ভাবতেও ভদ্রঘরের সন্তানরা লজ্জা পেত। এমন অপরাধের খবর অভিভাবকের কানে গেলে নিজ হাতে সন্তানকে শাস্তি দিতেন। প্রতিটি পাড়ায় সামাজিক শাসন ছিল। পাড়ার মুরুব্বিরা কারও সন্তানকে অপরাধ করতে দেখলে শাসন করতেন। এখন এমন চিত্র বিরল। তাইতো ইভটিজিংয়ের ব্যাপকতা বেড়ে গেছে। এখন কেবল রাস্তাঘাটে স্কুল-কলেজ নয় দেশের সর্বোচ্চ বিদ্যাপীঠ ঢাকা বিশ্ববিদ্যালয়েও মেয়েরা নিরাপদ নয়। এ ভয়ংকর অবস্থা থেকে মুক্তি পেতে চায় জাতি, নারীরা তাদের সম্মানের আসনে থাকবে এটাই জনগণের প্রত্যাশা।\nঅতীতেও যে নারীদের সাথে এমনটা ঘটত না তা কিন্তু নয় তবে বর্তমানে নারীরা এগিয়ে আসছে, প্রতিবাদী হচ্ছে, আইনের শরণাপন্ন হচ্ছে, সামাজিক আন্দোলন গড়ে তুলছে তাই আমরা অনেক ঘটনাই বেশি জানতে পারছি। অতীতে এমন অনেক জঘন্য অপরাধ অনেক নারীই নীরবে নিভৃতে মুখবুজে সহ্য করেছে। অনেক ঘটনাই লোকচক্ষুর অন্তরালে রয়ে গেছে যা ভুক্তভোগীকে তিলে তিলে নিঃশেষ করে দিয়েছে। আজ সেই অবস্থার পরিবর্তন এসেছে। অধিকার সম্পর্কে সচেতন হচ্ছে। নিজেকে স্বাবলম্বী করে গড়ে তুলছে। তার পাশে আছে তার পরিবারের সদস্য; আছে নারীবাদী সংগঠনগুলো, আছে নারী শিশু ও মহিলাবিষয়ক মন্ত্রণালয়সহ সরকারি ও বেসরকারি বিভিন্ন অঙ্গ- সংগঠন। সর্বোপরি বর্তমান নারীবান্ধব সরকারের প্রধানমন্ত্রী জননেত্রী শেখ হাসিনা নারীর ক্ষমতায়নে নিয়েছেন নানামুখী কর্মসূচি। যা নারীকে করেছে আরও আত্মপ্রত্যয়ী ও স্বাবলম্বী।\nএত কিছুর পরও ইভটিজিংয়ের মতো দুষ্ট সামাজিক ব্যাধি প্রায়ই মাথাচাড়া দিয়ে ওঠে সমাজের কোথায়ও কোথায়ও চরমভাবে। বিনাশ করে দেয় সম্ভাবনাময় কিছু জীবনকে। নীরবে নিভৃতে অন্তরায় হয়ে থাকে কোনো কোনো সম্ভাবনা বিকাশের পথে। ইভটিজিংয়ের এই বিষবৃক্ষকে সমূলে বিনাশ করতে না পারলে রাষ্ট্রের এক বিরাট সম্ভাবনার উৎস নারীর সাবলীল সফলতা পথ চরমভাবে বাধাগ্রস্ত হবে। যা একটি জাতির উন্নয়নের ক্ষেত্রে অশনিসংকেত।\nপরিশেষে আবারও স্মরণ করিয়ে দেয়া ইভটিজিং প্রতিকারে প্রতিটি পরিবারকে আরও দায়িত্বশীল হতে হবে। ছেলেমেয়ে. বাবা-মা, ভাই-বোন, আত্মীয়-স্বজনসহ সকলকে এগিয়ে আসতে হবে। সন্তান কোথায় কী করছে তা আপনাকে অবশ্যই জবাবদিহির আওতায় নিয়ে আসতে হবে। সন্তান বিশেষ বয়সে উপনীত হলে অবশ্যই তার প্রতি বিশেষ নজর দিতে হবে। তার সাথে বন্ধুসুলভ আচরণ করে কাউন্সেলিং করতে হবে। সেই সাথে মানসিকভাবে উজ্জীবিত করার মহান ব্রত নিয়ে মনোবিদ বা শিক্ষকসমাজের পরিচ্ছন্ন ইমেজ আছে এমন মানুষরা এগিয়ে আসতে পারেন।\nলেখক : সহকারী অধ্যাপক, উদ্ভিদবিজ্ঞান বিভাগ, পটুয়াখালী সরকারি কলেজ।


সাবেক এমপি ড. সৈয়দ মকবুল হোসেনের সুস্থতা কামনায় গোলাপগঞ্জে দোয়া মাহফিল - kushiyaranews.com\nসাবেক এমপি ড. সৈয়দ মকবুল হোসেনের সুস্থতা কামনায় গোলাপগঞ্জে দোয়া মাহফিল\nগোলাপগঞ্জ প্রতিনিধি:: সিলেটের গোলাপগঞ্জ বিয়ানীবাজারের দুইবারের সাবেক এমপি ড. সৈয়দ মকবুল হোসেনের শারীরিক সুস্থতা কামনা করে গোলাপগঞ্জের আমুড়া কেন্দ্রীয় জামে মসজিদে এক দোয়া ও মিলাদ মাহফিল অনুষ্ঠিত হয়েছে।\nড. সৈয়দ মকবুল হোসেন উচ্চ বিদ্যালয় ও কলেজের গভর্ণিং বডির উদ্যোগে গত শনিবার এশার নামাজের পর এ দোয়া ও মিলাদ মাহফিল অনুষ্ঠিত হয়।\nএসময় দোয়া পরিচালনা করেন প্রখ্যাত ইসলামি চিন্তাবীদ, মুফতি রশীদুর রহমান ফারুক সাহেবজাদায়ে বরুণী।\nএসময় তিনি সাবেক এমপি ড. সৈয়দ মকবুল হোসেনের শারীরিক সুস্থতা কামনা করেন এবং তিনি যেন আবারো সুস্থ হয়ে গোলাপগঞ্জ-বিয়ানীবাজারের মাটি ও মানুষের উন্নয়নে একাত্ম হতে পারেন সেই কামনা করেন। পাশাপাশি বাংলাদেশ-সহ বহির্বিশ্বে করোনা মহামারি থেকে সবাইকে রেহাই দিতে মহান রাব্বুল আল আমিনের দরবারে মোনাজাত করা হয়।\nদোয়া মাহফিলে উপস্থিত ছিলেন, গোলাপগঞ্জ পৌরসভার মেয়র আমিনুল ইসলাম রাবেল, আমুড়া ইউপি চেয়ারম্যান রুহেল আহমেদ, ১নং আলীনগর ইউপি চেয়ারম্যান মামুনুর রশীদ মামুন, গোলাপগঞ্জ প্রেসক্লাবের সাধারণ সম্পাদক মাহফুজ আহমদ চৌধুরী, এমপির সাবেক পিএস ও বৃহত্তর হেতিমগঞ্জ যুব উন্নয়ন ফোরামের আহবায়ক সুজন খান, কলেজের গভর্ণিং বডির সভাপতি ফখরুল ইসলাম, আব্দুল হামিদ, আমুড়ার ইউপি সদস্য আব্দুল গফফার কুটি, কামরান আহমদ, ইউপি সদস্য নিজাম উদ্দিন, মতিউর রহমান তুহিন, জামিল আহমদ।\nএদিকে আগামী শুক্রবার জুমার নামাজের পর গোলাপগঞ্জ চৌমুহনী জামে মসজিদে সাবেক এমপি ড. সৈয়দ মকবুল হোসেনের সুস্থতা কামনায় দোয়া মাহফিল অনুষ্ঠিত হবে বলেও জানা যায়।


খুটাখালী বাজারের চুরি ঠেকাতে গ্রাম পুলিশের রাত জেগে পাহারা - দৈনিক শ্যামল বাংলা\nশনিবার, ১৮ সেপ্টেম্বর ২০২১, ০১:০০ পূর্বাহ্ন\nখুটাখালী বাজারের চুরি ঠেকাতে গ্রাম পুলিশের রাত জেগে পাহারা\nচুরি ঠেকাতে এবার রাত জেগে বাঁশি আর লাঠি হাতে বাজার পাহারা দিচ্ছেন গ্রাম পুলিশ। চকরিয়া উপজেলার খুটাখালী বাজারের ৬টি দোকানে দুর্ধর্ষ চুরির ঘটনায় এ উদ্দোগ নিয়েছেন ইউপি চেয়ারম্যান মু. আবদুর রহমান।\nস্থানীয় ইউনিয়ন পরিষদ ও বাজার কমিটির উপদেষ্টা সদস্যদের সমন্বয়ে ৬ জন গ্রাম পুলিশ বাজার পাহারায় নিয়োজিত রয়েছেন।\nব্যবসায়ীদের দেয়া তথ্যানুযায়ী, বাজার উপদেষ্টা কমিটি ও স্থানীয় ইউনিয়ন পরিষদের সদস্য এবং গণ্যমান্য ব্যক্তিদের অংশগ্রহণে সম্মিলিতভাবে চলছে বাজার চুরি রোধে পাহারা দেওয়ার কাজ।\nতবে বাজারের ব্যবসায়ীরা জানান, চুরি রোধ করতে হলে রাত ১২টার পর থেকে কোন দোকান খোলা রাখা যাবে না। বাজারে উপ সড়কে মোটরসাইকেলসহ দ্রুত গতির কোন যানবাহন প্রবেশ নিষিদ্ধ করতে হবে।\nসরজমিন রবিবার রাতে বাজার পাহারায় নিয়োজিত গ্রাম পুলিশের সদস্যরা হাতে লাঠি, মুখে বাঁশি নিয়ে দলগতভাবে বাজারের প্রতিটি অলিগলিতে পাহারা দিতে দেখা গেছে।\nখুটাখালী ইউনিয়ন আওয়ামীলীগ সাধারন সম্পাদক বাহাদুর হক বলেন, গত মাসে বাজারের বেশ কটি দোকান চুরি হয়েছে। রবিবার ভোর রাতে প্রায় ৬টি দোকানে দুর্ধর্ষ চুরির ঘটনা ঘটেছে। যার কারনে বাজার ব্যবস্থাপনা ভেঙ্গে পড়ায় জরুরী বৈঠকে কঠোরভাবে পাহারা দেওয়ার সিদ্ধান্ত নেয়া হয়েছে।\nখুটাখালী ইউপি চেয়ারম্যান মু. আবদুর রহমান বলেন, বাজারে চুরি বৃদ্ধি পাওয়ায় উপদেষ্টা কমিটির সুপারিশ ক্রমে গ্রাম পুলিশ পাহারাদার দেয়া হয়েছে। রোববার রাত থেকেই চলছে বাজার পাহারার কাজ।\nচকরিয়া থানার ভারপ্রাপ্ত কর্মকর্তা (ওসি) শাকের মু. জুবায়ের জানান, বাজারের চুরি ঠেকাতে ইউনিয়ন পরিষদ, স্থানীয় বিভিন্ন রাজনৈতিক নেতৃবৃন্দর পাশাপাশি থানা পুলিশ অংশীদারিত্বের মাধ্যমে আইনশৃঙ্খলা স্বাভাবিক রাখার জন্য বাজার পাহারার কার্যক্রমকে সাবির্কভাবে সহযোগিতা করবেন।


জাতীয় ঐক্যফ্রন্ট ছাড়লেন কাদের সিদ্দিকী | Sonali Somoy\nনিজস্ব প্রতিবেদক: নির্বাচন পরবর্তী দীর্ঘ সময় জাতীয় ঐক্যফ্রন্টের নিষ্ক্রিয়তার কারণ জানিয়ে ফ্রন্ট ছাড়লেন কৃষক শ্রমিক জনতা লীগের সভাপতি বঙ্গবীর কাদের সিদ্দিকী।\nসোমবার দুপুরে জাতীয় প্রেসক্লাবের জহুর হোসেন চৌধুরী হলে অনুষ্ঠিত সংবাদ সম্মেলনে তিনি এ ঘোষণা করেন।\nবঙ্গবীর কাদের সিদ্দিকী বলেন, কৃষক শ্রমিক জনতা লীগ ড. কামাল হোসেনের নেতৃত্বে সার্বিক জাতীয় মানসে জাতীয় ঐক্যফ্রন্টের শরিক হয়েছিল, বিএনপি’র নেতৃত্বে নয়। কিন্তু ড. কামাল হোসেনের নেতৃত্ব দানে অনীহা ঐক্যফ্রন্টকে কখনো সুদৃঢ়ভাবে দাঁড়াতে দেয়নি। নির্বাচন পরবর্তী সাত মাস জাতীয় ঐক্যফ্রন্টের অস্তিত্ব খুঁজে পাওয়া যাচ্ছে না। আনুষ্ঠানিকভাবে মতিঝিলে প্রবীণ নেতার অফিসে ঐক্যফ্রন্টের একটি সমাপ্ত বৈঠক ছাড়া কখনো কোনো নির্দিষ্ট বিষয়বস্তু নিয়ে কোনো মিটিং হয়নি। তাতে মনে হয় কোন কালে কখনো জাতীয় ফ্রন্ট নামে বাংলাদেশী কোন রাজনৈতিক জোট বা ফ্রন্ট বা ঐক্য গঠনই হয়নি।\nতিনি বলেন, দেশের জনগণের প্রকৃত পাহারাদার হিসেবে গঠিত কৃষক শ্রমিক জনতা লীগ এভাবে বসে থাকতে পারে না। তাই দেশে একটি সার্বিক জাতীয় কি প্রয়োজন। সবাই মিলে ইস্পাত কঠিন সুদৃঢ় একটি জনগণের উপদেষ্টা না হলে দেশে স্বাভাবিক রাজনীতি অর্থনীতি ও সাংস্কৃতিক সুবাস বইবে না। সমমনা গণতন্ত্রকামী সকল দল মদ ও গোষ্ঠীর সাবেক ব্যাপক আলাপ-আলোচনার মাধ্যমে একটি সার্বিক জাতীয় ক্ষমতার ভিত্তিতে গণ-আন্দোলনের সূচনা করতে আমরা দৃঢ় প্রতিজ্ঞাবদ্ধ।\nএতএব জাতীয় ঐক্যফ্রন্টের অস্তিত্ব বা ঠিকানা খোঁজার চিন্তা মাথা থেকে ঝেরে ফেলে জনগণের সকল সমস্যায় তাদের পাশে থাকার অঙ্গীকার এ জাতীয় শ্রমিক জনতা লীগ নতুন উদ্যমে পথ চলা শুরু করেছে। আমরা সব সময়ই দেশবাসীর বিশ্বস্ত থাকার চেষ্টা করেছি, ভবিষ্যতে চেষ্টা অব্যাহত থাকবে। অতীতে যেমন সব সংগ্রাম আন্দোলনে আমরা আমাদের সাধ্যমত ভূমিকা রাখার চেষ্টা করেছি ভবিষ্যতেও তা রাখবো। দেশবাসীর কাছে আমাদের আবেদন তারা সর্বোতভাবে আমাদের সহযোগিতা করবে।